Rayyithun Veehaalehggai Vaan Mihuree Thayyaarah: Nasheedh - Vaguthu\nރައްޔިތުން ވީހާލެއްގައިވާން މިހުރީ ތައްޔާރަށް: ނަޝީދު\nރައީސް މުހައްމަދު ނަޝީދު --\nމިވަގުތަކީ ރާއްޖޭގެ ރައްޔިތުންނަށް ދަތި ދުވަސްތަކެއް ކަމަށާއި މި ހާލަތުގައި އަދި އަމުދުން ރައްޔިތުން ދޫކުރައްވާ ދުރަށް ވަޑައި ނުގަންނަވާނެ ކަމަށް ރައްޔިތުން މަޖިލީހުގެ ރައީސް، ރައީސް މުހައްމަދު ނަޝީދު ވިދާޅުވެއްޖެއެވެ.\nރައްޔިތުން މަޖިލީހުގެ މިއަދުގެ ޖަލްސާގައި ނަޝީދު ވިދާޅުވީ ރާއްޖެއަށް މިއަދު ވެއްޓިފައި ވަނީ އިގްތިސޯދީ ބޮޑު އަނދަވަޅަކަށް ކަމަށެވެ. އަދި ކުރިޔަށް އޮތީވެސް މިކަމުގެ ސަބަބުން ދަތި ދުވަސްތަކެއްކަން ފާހަގަކުރައްވާ ނަޝީދު ވިދާޅުވީ އެހެންކަންވި ނަމަވެސް އެމަނިކުފާނު ރައްޔިތުންނާއި ދުރަށް ވަޑައިނުގަންނަވާނެ ކަމަށެވެ. ނަޝީދު ވިދާޅުވީ ރާއްޖޭގެ ރައްޔިތުން ވީ ހާލެއްގައިވާން ހަމަގައިމުވެސް އެމަނިކުފާނު ހުންނެވީ ތައްޔާރަށް ކަމަށެވެ.\n"އަޅުގަނޑަށް ތިބޭފުޅުންނަކާއި ދުރަކަށްވެސް ނުޖެހޭނަން. ތިބޭފުޅުންނަށް ނުފެންނަ ތަނަކަށް ވެސް އިރާދަކުރެއްވިއްޔާ އަޅުގަނޑެއް ނުދާނަން،" ރައީސް ނަޝީދު ވިދާޅުވިއެވެ.\nރައީސް ނަޝީދު މިފަދައިން ވިދާޅުވިއިރު މިދިޔަ މަހު ނޫސްވެރިންނާއި ބައްދަލުކުރައްވާ ރައީސް ސޯލިހު ވެސް ވަނީ މިފަދަ މޭރުކަމުން ވާހަކަދައްކަވާފައެވެ. އެމަނިކުފާނު ވިދާޅުވީ ރައްޔިތުންނާ އެކު ވީހާލެއްގައި ވާން އެމަނިކުފާނު ހިދުމަތުގައި ދެމި ހުންނަވާނެ ކަމަށެވެ. އަދި ރައްޔިތުންނަށް ލިބެން ޖެހޭ އަސާސީ ހިދުމަތަކަށް ބުރޫ އެރިޔަ ނުދެއްވާނެ ކަމުގެ ޔަގީންކަން ރައީސް ދެއްވިއެވެ.\n"އަޅުގަނޑު ހުންނާނީ ރައްޔިތުންނާ އެކީގައި. ރައްޔިތުންނަށް ވާގޮތެއް ވާނެ. އަޅުގަނޑުގެ ސަލާމަތާ ރައްކާތެރިކަމަށް އަޅާނެ ފިޔަވަޅަކީ ރައްޔިތުންގެ ރައްކާތެރިކަމަށް އަޅާނެ ފިޔަވަޅު،" ރައީސް ވިދާޅުވިއެވެ.\nކޮވިޑް-19 އާ ގުޅިގެން ރާއްޖޭގެ އިގްތިސޯދަށް ވަނީ ބޮޑެތި އަސަރުތަކެއް ކޮށްފައެވެ. ހާއްސަކޮށް ރާއްޖެއަށް ބޭރު ފައިސާ އެންމެ ބޮޑަށް ވަންނަ ފަތުރުވެރިކަމަށް ހީނަރުކަން ލިބުމުގެ ސަބަބުން ރާއްޖެއަށް ބޭރު ފައިސާ ވަންނަމުންދާ މިންވަރު ވެސް ވަނީ ބޮޑުތަނުން ދަށަށް ގޮސްފައެވެ. ސަރުކާރުން އަންނަނީ މިކަން ކަމުން އަރައިގަތުމުން ގިނަ މަސައްކަތްތަކެއް ކުރަމުންނެވެ. ހާއްސަކޮށް ސަރުކާރުން އަންނަނީ މި ދަނޑިވަޅުގައި ވިޔަފާރިތަކަށް ލިބެމުން އަންނަ ގެއްލުންތައް ކުޑަކޮށް، ވިޔަފާރިތައް ކޮޅަށް ޖެހުމަށްވެސް ގިނަ މަސައްކަތްތަކެއް ކުރަމުންނެވެ.\nއޭޕްރީލް 7, 2020 16:19\nރައްޔިތުން ތިބޭނީ ތިޔަ ކަލޭގެ މިގައުމު ދުކޮށް ރައްކާވޭ . ނޫނީ ކަލޭގެ މައްޗަށް ދައުވާ އުފުލަންޖެހޭ ގިނަ މައްސަލަތަކެއް އެބަހުރި 2023 ގެ އިންތިހާބު ކާމިޔާބު ކޮށް ކަލޭގެ ޖަލަށްލެވޭނެ ،ހިޔާނާތާއި މަރުގެ މައްސަލަތަކެއްގާ ކަލޭ ހައްޔަރުކޮށް ތަހުގީގު ހިންގޭނެ ނުނީ އަވަހަށް މަިގައުމުދޫކޮށްރައްކާވޭ، ކަލެއަކަށް މިގައުމު ބޭނުމެއްނުވޭ.\nއޭޕްރީލް 7, 2020 16:21\nކަލޭ ބުނީ ރާއްޖޭތެރޭ މީހުން ރަށަށް ދާށޭ. ދެން ކޮންމެހެން ވީހާލެއްގަޔޭ ހިތާހިތޭ ފަޅޮލޭ ގެރިޔޭ ކިޔާނެކަމެއް ނެތް.މައްކާރު\nއޭޕްރީލް 7, 2020 16:27\nރައްޔިތުން އެދެނީ ކަލޭ ވީހާވެސް ދުރަކަށް ދާން\nއޭޕްރީލް 7, 2020 16:38\nޙެޔޮނުވާނެ މިހާރު ފުދިއްޖެ ކަލޭގެފަރާތުން ދެން އިތުރުކަ މެއް ބޭނު މެއްނޫން ކަލޭގެސުންޕާކަ މުން މުޅިޤައު މު ސުންނާފަތި ވެއްޖެ ދެންވެސް އަހަރު މެން ދޫކޮށްލާފަދޭ.\nއޭޕްރީލް 7, 2020 16:40\nރައްޔިތުން ވިހާލޭ. ކޮބާ ލަދު ހަޔާތް. ބޮޑެތި އުސް އިމާރާތް އަޅާގެން އެގޮތް މިގޮތުން ފައިސާ އެކައުންޓުތައްކައއ ފުރާލައިގެން މަސައްކަތެއް ނުކޮއް ކަލެޔައް4އަހަރުވެސް އުޅެވިދާނެ ގޭގަ ނިދަން. ރައްޔިތުން އުޅެނީ ކައިބޮއެ ހަދަންވެސް ލޯބޯ ފިއްސާގެން މަގުމައްޗައް ނިކުމެ ހޭކެނޑޭވަރައް މަސައްކަތްކޮއްގެން މިތާ އުޅޭ ގެދޮރުވެރީންނައް ކުލީގެ ގޮތުގަ ހުރިހާ ފައިސާއެއް ދީފަ އެހެންމީހުން އަދުން ދަރަނިއައް ކައިބޮއެގެން. ދެން ކަލެޔައް ކިހިނެތްތައް ރައްޔިތުން ވީހާލެއްގަ އުޅެވޭނީ. ކަލެޔަކީ ހުސްއަނގަތަޅަން ދުވާލު ހަތަރުދަމު ހުންނަމީހެއް.\nއޭޕްރީލް 7, 2020 16:54\nއަހަންނަށް މައްސަލަ އަކީ މިކަލޭގެ ކިޔާ ކޮންމެ އެއްޗަކަށް ރައްޔިތު މީހާ އަތްޖަހާތީ. ވޯޓް ދޭތީ. މީހަމަ ހުރިގިތަށް ހުރި ރައްޔިތުންގެ އަދުއްވެއް. ވެރިކަން ލިބުނީމަ މީނައާއި މީނަގެ އައުވާނުންގެ މުނާފިޤްކަން ފެނޭ ވެރިކަން ލިބޭ ކޮންމެ ފަހަރަކު\nއޭޕްރީލް 7, 2020 16:55\nރައްޔިތުންގެ ތެރެއިން މިގައުމާއި އިސްލާމްދީންދެކެ ލޯބިވާ ކޮންމެ މީހަކުވެސް ބޭނުންވަނީ މަނިކުފާނު މިގައުމު ދޫކޮށް މަނިކުފާނު ބޭނުމްވާ އެޖެންޑާ 19 ތަންފީޒްކުރުމަށް ސެކިއުލާ ދިނީ މިނިވަންކަން ބޭނުންވެގެން އުޅޭ ކުދިން ކޮޅުގޮވައިގެން ކޮންމެވެސް އެހެން ގައުމަކަށް ގޮސް ތި ގޮވާ ކޮސް ގޮވުމަށް މިތާކު ތިގޮވެލި ފަތިގޮވަން ފުރުސަތެއްނެއް މިއީ >%100 މުސްލިމުގައުމެއް މިގައުމަށް ދުއްތުރާ ނުކޮށް ފެއްސިގެން ދިއުމަށް ވަރަށް ވެދުން ދަންނަވަން\nއޭޕްރީލް 7, 2020 17:31\nކަލޭ ދައްކާވާހަކަ ގަބޫލު ކުރަަނެ މީހަކުނެއް. ވީހާވެސް އަވަހަކަށް ކަލޭގެ ކިބައިން ސަލާމަތް ވާ ބޭނުންވަނީ. ތީ މިދިވެހި ރާއްޖޭގެ ހަލާކު.\nއޭޕްރީލް 7, 2020 17:51\nކޮސްވާހަކަ......ރައްޔިތުން ވީހާލެއްގަވާން ރައްޔިތުންނާ އެކީގަޔޭ ހައްހައްހައް. ހުވާކޮށްފަ ބުނަންކެރޭ އިތުރު އެއްވެސް ޗޮއިސް އެއް މިވަގުތު ނެތީ. ރައްޔިތުން ދެކެ ތިހާވަރައް ލޯބިވާ މީހެއް ނޫން ތީ އަމިއްލަ އެދުމާއިގެން ރެޔާދުވާލި ތެޅި ބާލަނީ. މިކަލޭގެޔައް އިނގޭ މިވަގުތު ރާއްޖޭގަ ހުރުންކަން އެންމެ ބުއްދިވެރީ. ކޮންތާކައްތަ ކަލޭ ދަނީ ވިލާތުގެ ގައުމުތައް އޮތީ ފުރަބަންދު ކޮށްފައޭ. ދެން އޮތީ ގެރިމޯދީ އުޅެނީ އަމިއްލަ ގައިމަތި ތާހިރު ނުކުރެވިގެން. ބަލަ މިހާރު ދާނެ ތަނެއް ހަމަ ނެތީޔޭ. ދޮންކުދީން އުޅޭގޮތައް އުޅެން ޖެހޭނީ މިހާރު.........\nއޭޕްރީލް 7, 2020 18:39\nއޭޕްރީލް 7, 2020 18:52\nއެންބަސީއަށް ވަނަކަށް ވައިރަހަކުން ސަލާމަތެއް ނުވާނެ.\nއޭޕްރީލް 7, 2020 18:57\nޙެޔޮނުވާނެ މަނިކުފާނުގެ މުސާރަފުޅުގައި ރައްޔިތުންލައްވާ ހިފުވަން ދެން ނުހައްދަވާތި!\nއޭޕްރީލް 7, 2020 18:59\nއޭޕްރީލް 7, 2020 21:29\nރައްޔިތުންނަށް ތިހާ ހެޔޮ ފުޅިއްޔާ މަޖިލިހުން ލިބޭ އެންމެ މަހެއްގެ މުސާރަ ވެސް ނިކަމެތި ރައްޔިތަކަށް ދޭންވިނުން.\nއޭޕްރީލް 7, 2020 22:45\nރައީސް ސޯލިޙު ވިދާޅުވީ އެމަނިކުފާނުގެ އެތެރެ ހިތުގައި އޮތް ގޮތް . މިކަލޭގެ މިހާރު އެޅެނީ މީނާ ކޮންމެ ދުވަހަކު ޑްރާމާ ކުޅެމުން އައި ދަރުބާރު ނުބޭއްވިގެން ރައްޔިތުން ބެބޫ ހައްދާނެ އެހެން ގޮތެއް ހޯދަން ، މީނަ ދައްކާ ވާހަކަ ހަތަކުން ގެއްލަން ޖެހޭނީ\nއޭޕްރީލް 7, 2020 23:50\nމިގައުމަށް ފާވެފަހުރި މުސީބާތެއްމިއީ މިމުސީބާތުން ގައުމު ސަލާމަތް ކުރައްށި އާމީން\nއޭޕްރީލް 8, 2020 00:13\nގަރުދިޔަ މަޖިލިސް ދާތަ\nއޭޕްރީލް 8, 2020 07:45\nކަލޭގެ އެކައުންޓުން އަހަރެމެންގެ ގޭ ކުލި ދައްކަން ތައްޔާރުތަ؟\nނޫނީ ތިގެއިން ދެކޮޓަރިއެއްވަރު އަހަރެމެން އާއިލާ ތިބެން ލިބިދާނެތަ؟؟\nއޭޕްރީލް 8, 2020 13:09\nދެން އެހެންވިއްޔާ އަހަރުމެން ރައްޔަތުން މިތިބީ ﷲ ގެ ކިބަފުޅަށް ދުއާދަންނަވާ ހާލު ބިރުވެރިކަމުގައި ދެންކަލޭ ކީއްވެތަ ﷲ ތައާލާގެ ކިބަފުޅަށް ދުއާނުދަންނަވަނީ އެކަމަކު ލާދީނުލް ސޮނި މިބުނަނީ ރަށްޔަތުންވާހާލެއްގައި ވާނަމޯ ؟؟!!!!\nއޭޕްރީލް 8, 2020 14:21\nތިޔަކަން ތިޔަހެން ދިމާވީ ދާންއޮއްރާޖޭގަ މިބަލި އެއްމެ ވަރުގަދަޔަައް އޮތީ މިކޮޅައް އަނބުރާ އައީވެދް އެހެންކަމައް ލަފާކުރެވެނީ މިމީހުންނައް ވަސްވާސް ދޭ އަކަކުކަމައް ވަނީ މިހާރު އެރާއްޖޭގެ އައިސީޔޫގަ އޮއްކަމައް ޙަބަރުތައް އުޅެނީ ވީމާ އެހެން ގޮތެއް ނެތީމަ ހުންނައްތާޖެހޭނީ ވިސްނާކައް ނުޖެހޭނެނު މުސާރަޔާ އިނާޔަތަ ހިމާޔަތަ ބޭސްފަރުވާ ކަށަރުވާމީހުން\nއޭޕްރީލް 8, 2020 14:30\nރައްޔިތުންނަށް ތިހާ ހެޔޮ ފުޅިއްޔާ މަޖިލިހުން ލިބޭ އެންމެ މަހެއްގެ މުސާރަ ވެސް ނިކަމެތި ރައްޔިތަކަށް ދޭންވިނުން ހޮޔޮފުޅުކަމުން ވެރިކަމައްއަރާ ރައްޔަތުން އަޅުވެތިކޮއް ޖީއެސްޓީގެ ނަމުގައި ޖިޒީނަގަންފެށީ އެއީ މިކަހަލަ ހާލަތެއް އަޔަސް މިގައުމުގަ ރައްޔަތުން އުޅެންޏާ މިމީހުންގެ މުސާރަލިބޭނެނު ފިރުއައުނުވެސް ރައްޔަތުން އަޅުވެތިކޮއް މަސައްކައް ކުރުވާފައި އެމަސައްކަތު ފޮނިމީރުކަން ބޯލަބޯލަތިބީ މިހާރު އެއޮތީ އަނެއް ޓެކުހެކޭ ކިޔާފަ އަނެއް ޖިޒީނަގަން ރައްޔަތުން ރުފިޔާ ނުލިބުނަސް މުސްސަދިން އަތުން ލިބޭނެނު ވިވެރިންގެ މުސާރަ ވީމާ ކިހާ ރައްޔަތުންދެކެ މިލޯބިވެވެނީ\nއޭޕްރީލް 8, 2020 16:14\nރައްޔިތުން ވީ ހާލެއްގައިވާން ރާއްޖެތެރެއަށް ދާން ތައްޔާރު ތޯ؟ މާލެ ލުއިކުރަން ރާއްޖެތެރޭމީހުން ރާއްޖެތެރެއަށް ދާއިރު މަނިކުފާނު އެމީހުންނާއެކު ދާންވީ ނޫންތޯ!


America ge manavareh, theyo tanker eggai jehi 10 meehun maruvejje!\nއެމެރިކާގެ މަނަވަރެއް ތެޔޮ ޓޭންކަރެއްގައި ޖެހި 10 މީހުން މަރުވެއްޖެ!\n2 އަހަރު,2މަސް, 1 ދުވަސް, 1 ގަޑި, 46 މިނެޓް, 36 ސިކުންތު ކުރިން 3290ފަތޯނާ ފާއިޒް\nއެމެރިކާގެ ކަނޑުގެ ސިފައިންގެ މަނަވަރެއް: ފޮޓޯ/ އަލްޖަޒީރާ\nސިންގަޕޫރުގެ އިރުމަތީގެ ކަނޑުގެ ސަރަހައްދެއްގައި ދުއްވަމުން ދިޔަ އެމެރިކާގެ ކަނޑުގެ ސިފައިންގެ މަނަވަރެއް، ތެޔޮ ޓޭންކަރެއްގައި ޖެހި މިއަދު ހިނގި އެކްސިޑެންޓެއްގައި އެމެރިކާ ސިފައިންގެ 10 މީހުން މަރުވެއްޖެއެވެ.\nބައިނަލްއަގްވާމީ މީޑިޔާ ރިޕޯޓްތައް ބުނާގޮތުގައި ތެޔޮ ޓޭންކަރާ އެމެރިކާގެ މަނަވަރާ ޖެހި ހިނގި މި ހާދިސާގައި އެމެރިކާގެ ކަނޑުގެ ސިފައިންގެ5މީހުން ގެއްލިފައިވާ ކަމަށެވެ.\nމަނަވަރުން ގެއްލުނު މީހުން ހޯދުމަށް ޓަގް ބޯޓު ފަހަރާއި ސިންގަޕޫރުގެ ކަނޑުގެ ސިފައިންގެ ޕެޓްރޯލް ބޯޓު ފަހަރާއި ހެލިކޮޕްޓަރުތައް ދަނީ ބޭނުން ކުރަމުންނެވެ.\nމީގެ އިތުރުން ގެއްލުނު މީހުން ހޯދުމުގެ މަސައްކަތުގައި މެލޭޝިޔާއިންވެސް ވަނީ ބައިވެރިވެފައެވެ. މަނަވަރުގައި ޖެހިފައި ވަނީ 600 ފޫޓު ދިގު ތެލާއި ކެމިކަލް އުފުލާ އެލްނިކް އެމްސީ ކިޔާ އުޅަނދެކެވެ.\nމިއީ ވޭތުވެދިޔަ ދެ މަސް ދުވަސް ތެރޭ އެމެރިކާގެ ސެވަންތު ފްލީޓުގައި ހިމެނޭ މަނަވަރެއް އެކްސިޑެންޓްވި ދެ ވަނަ ފަހަރެވެ. މިހާދިސާގައި މަރުވި މީހުންގެ އާއިލާތަކަށް އެމެރިކާގެ ރައީސް ޑޮނާލްޑް ޓްރަމްޕް ވަނީ ތައުޒިޔާ ފޮނުއްވާފައެވެ.\nނޫސްވެރިން ކުރި ސުވާލަކަށް ޖަވާބުދެއްވަމުން، ޓްރަމްޕް ވިދާޅުވީ، މިއީ ވަަރަށް ހިތާމަވެރި ހާދިސާއެއް ކަމަށެވެ. އަދި ގެއްލުނު މީހުން ހޯދުމުގެ މަސައްކަތް ކުރަމުން އަންނަ ކަމަށްވެސް ޓްރަމްޕް ވަނީ ވިދާޅުވެފައެވެ.\n6 ދުވަސް ކުރިން 23 0\n1 މަސް ކުރިން 136 0\n1 މަސް ކުރިން 131 0


Burugaa Elhi Muslim Modelge Vazeefaa Gellijje - Vaguthu\nބުރުގާ އެޅި މުސްލިމް މޮޑެލްގެ ވަޒީފާ ގެއްލިއްޖެ\nމުސްލިމް މޮޑެލްއެއް ކަމަށްވާ މާރިއާހް އިދްރީސްގެ މޮޑެލް ކުރުމުގެ ވަޒީފާ ގެއްލިއްޖެއެވެ.\nމާރިއާހް ބުނިގޮތުގައި، އޭނާގެ ވަޒީފާ ގެއްލިފައި ވަނީ ބުރުގާ އެޅުމުގެ ސަބަބުން ކަމަށެވެ. އަދި އޭނާ ބުނީ، އޭނާ މޮޑެލް ކޮށްދޭ އެއް ކުންފުނިން ބުނިގޮތުގައި، އޭނާ މުސްލިމަކަށްވުމުން އޯޑިއަންސް ވަރަށް ބޮޑަށް ގެއްލޭނެކަމަށެވެ.\nމާރިއާހް އަކީ ބުރުގާ އަޅައިގެން މޮޑެލްގެ ދާއިރާއިން ނުކުތް ފުރަތަމަ މޮޑެލްއެވެ. އޭނާ އެ ދާއިރާއިން ނުކުތީ 2015 ވަނަ އަހަރުއެވެ.\nއޭނާ ބުނިގޮތުގައި، އެކަމުން އޭނާ ކުރާނެ އެއްވެސް ކަމެއް ނެތެވެ. އޭނާ ބުރުގާ އަޅާތީއޭ ކިޔައިގެން ބަޔަކު ޕްރޮޑަކްޓްތައް ނުގަނެ ނުތިބޭނެކަމަށް އޭނާ ބުންޏެވެ. އަދި މީގެ އިތުރުން، މާރިއާހް ވަނީ އޭނާވެސް ދޮން އަންހެން ކުދިން ލާ ކަހަލަ އެއްޗެހި ލާ ހަދާކަމަށް ބުނެފައެވެ. އަދި ކުންފުނިން އެގޮތަށް ބުނީތީ ހައިރާންވާކަމަށްވެސް އޭނާ ވަނީ ބުނެފައެވެ.\nއޭނާގެ އެޗްއެމް ކެމްޕެއިނަށްފަހު މުސްލިމުންގެ ތެރޭގައި އޭނާއަކީ މުސްލިމް އަންހެން ކުދިންގެ ތެރޭގައި މަގުބޫލު މީހެކެވެ. އޭނާގެ އެޗްއެމް ކެމްޕެއިނަށްފަހު ގިނަ މެގަޒިންތަކުންވެސް މާރިއާހްގެ މޫނު ވަނީ ފެނިފައެވެ.\nޖޫން 15, 2018 19:42\nތީ ބުރުގާއެއްތަ ތީ ބޮލުގަ އޮޅާލާފަ އޮތް ފޮތިބޮނޑިއެއްނު\nޖޫން 15, 2018 20:01\nކީއްކުރާނީ ދަލޭކައްތާ މިކުދިންގެ ނިވާކުރަންޖެހޭ ހިސާބު ހުރީ އެހެން މީހުންނާ ޚިލާފަށް ބޮލުން މަތީގަ..\nޖޫން 16, 2018 00:02\nފެންވަރައިގެން ނުކުމެ ބޮލު ތުވާލި އޮޅަން ތިހެން\nޖޫން 16, 2018 01:05\nޢަލްހަމްދުﷲ. ތިއީ ބުރުގާއައް ހުތުރު އަރުވާ ދީނައް ފުރައްސާރަ ކުރާ މުނާފިގެއް


ފުރަތަމަ ފަހަރަށް ތަރިއެއް ފަޅައިގެންދާ މަންޒަރު ފެނިއްޖެ\nގުދުރަތީ އެތައް ކަމެއްގެ ސަބަބުން އިންސާނުން ހައިރާން ކޮށްލައެވެ. މީގެ ތެރެއިން ދާދި ފަހުން ގިނަ އަދަދެއްގެ ސައިންސްވެރިން ހައިރާން ކޮށްލި ކަމަކީ ތަރިއެއް ފަޅައިގެން ދިޔަ މަންޒަރު ފެނުމެވެ.\nމިއީ މިގޮތަށް ތަރިއެއް ފަޅައިގެންދާ މަންޒަރު ސައިންސުވެރިންނަށް ފެނުނު ފުރަތަމަ ފަހަރެވެ. މިއީ ޔުނިވާސިޓީ އޮފް ކެލިފޯނިއާގެ އެސްޓްރޯނަމަރުންތަކެއް ހެދި ދިރާސާތަކުގެ ނަތީޖާއެކެވެ.\nތަރިތައް ފަޅައިގެންދަނީ އެ ވަކި ވަރަކަށްވުރެ ބޮޑުވުމުން ކަމަށް ދިރާސާތަކުން ދައްކައެވެ. އެގޮތުން “ބެޓެލްގޫސް” ނަމަކަށް ކިޔާ ތަރިއަކީ މިހާތަނަށް ފެނުނު އެންމެ ބޮޑު ތަރިއަށްވާއިރު އެންމެ އަވަހަށް ފަޅައިގެންދާނީ އެ ތަރިކަމަށް ބެލެވުނެވެ. ނަމަވެސް ފަޅައިގެން ދިޔައީ އެހެން ތަރިއެކެވެ.\nފަޅައިގެން ދިޔަ ތަރި ފެނިފައިވަނީ ދުނިޔެއާ 120 މިލިއަން ލައިޓް އަހަރު ދުރުންނެވެ. މި ތަރި ފަޅައިގެންދާނެ ކަމަށް ބެލެވޭތީ އެސްޓްރޯނަމަރުން އައީ ޓެލެސްކޯޕެއްގެ އެހީގައި ތަރީގެ ކަންކަން 130 ދުވަސް ވަންދެން ބަލަމުންނެވެ.\nމި ތަރި ފަޅައިގެން ގޮސްފައިވަނީ 2020 ވަނަ އަހަރުއެވެ. އެ ތަރި ފަޅައިގެން ދިޔަ މަންޒަރު ބަލަން ތިބި އެސްޓްރޯނަމަރުން މަންޒަރު ސިފަ ކުރަނީ ބޮމެއް ގޮވާ ހެންނެވެ. އެގޮތުން ތަރި ފަޅައިގެން ދިޔައީ އިރަށް ވުރެ ބޮޑުވިފަހުން ކަމަށާއި އޭގެ ވަށައިގެން އެއްޗެއް ހުރި ކަމަށްވެސް ބުނެއެވެ. ތަރިއެއް ފަޅައިގެން ގޮސް ދެން އުފެދެނީ ސުޕަރ ނޯވާރ އެކެވެ. މިތަރި ގޮވައިގެން އުފެދުނު ުޕަރނޯވާރ އަށް ދީފައިވާ ނަމަކީ "ސުޕަރނޯވާރ2020ޓީއެލްއެފް" އެވެ.\nމިތަރި ގޮވި މަންޒަރު ދައްކުވައިދޭ އެނިމޭޝަންތަކެއް ވަނީ ހިއްސާ ކޮއްފަ އެވެ.\nމި ކަމާ ގުޅޭ ދިރާސާ ރިޕޯޓެއް މިހާރު ވަނީ ޕަބްލިޝްކޮށްފައެވެ. ގިނަ އަދަދެއްގެ ސައިންސްވެރިން އަދިވެސް ދަނީ ޖައްވީ ކަންކަމާ ގުޅޭ ދިރާސާތައް ކުރަމުންނެވެ.\n120 މިލިއަން އަލި އަހަރު ދުރުގައިވާ ތަރިއެއް. ގޮވި މަންޒަރުގެ އަލި ދުނިޔެއާއި ހަމައަށް ފޯރުމަށް ކިތައް އަހަރު ނަގާނެތޯ؟\nދުނިޔެއަށް އެއަލި އެފެނުނީ 120 މިލިއަން އަހަރު ފަހުން. މާނަ އަކީ 120 މިލިއަން އަހަރު ކުރިން ހިނގި ގޮވުމެއް އަދި ކިރިޔާ ރޭކާ މިލަނީ. ދޮގެއްތޯ


Kudahuvadhoo inn negi random2sample eh positive! gein nukuthun manaakoh harukashi fiyavalhu thakeh - One Online\nކުޑަހުވަދޫން ނެގި ރެންޑަމް ދެ ސާމްޕަލެއް ޕޮޒިޓިވް! ގެއިން ބޭރަށް ނުކުތުން މަނާކޮށް ހަރުކަށި ފިޔަވަޅުތަކެއް\nދ. ކުޑަހުވަދޫ: އެރަށުން ރެންޑަމް ދެ ސާމްޕަލެއް ޕޮޒިޓިވް ވެ، ރައްކާތެރިކަމުގެ ފިޔަވަޅުތައް ވަނީ ވަރުގަދަކޮށްފައި --- ފޮޓޯ: ކުޑަހުވަދޫ އޮންލައިން ފޭސްބުކް ޕޭޖް\nކުޑަހުވަދޫގައި އޮންނަ ދާލު އެއާޕޯޓުގައި މަސައްކަތް ކުރާ މުވައްޒަފުންތަކެއް ޕޮޒިޓިވް ވުމާ ގުޅިގެން އެރަށް މޮނިޓަރިން އަށް ލާފައިވަނީ މި މަހުގެ 17 ވަނަ ދުވަހު އެވެ. އޭގެ ފަހުން އެ މީހުންނާ ކޮންޓެކްޓްވި މީހުން ހޯދައި އެ މީހުންގެ ސާމްޕަލް ތައް ނެގި އެވެ. އޭގެތެރެއިން ގިނަ އަދަދެއްގެ ބަޔަކު ވަނީ ބައްޔަށް ޕޮޒިޓިވް ވެފަ އެވެ.\nދާލު އެއާޕޯޓު ކްލަސްޓާއާ ގުޅިގެން އެ އަތޮޅުގެ ހުރިހައި ރަށަކުން ވަނީ ކޮންޓެކްޓް ވި މީހުން ހޯދައި ކަރަންޓީނު ކޮށްފަ އެވެ. މި ކްލަސްޓާއާ ގުޅުން ހުރި މީހަކު މިހައިތަނަށް ޕޮޒިޓިވް ވެފައިވަނީ ހަމަ އެކަނި އެ އަތޮޅު މީދޫންނެވެ.\nކުޑަހުވަދޫ ކައުންސިލް ރައީސް އަހުމަދު ޝާމް "ވަން" އަށް މައުލޫމާތު ދެއްވަމުން މިއަދު ވިދާޅުވީ މިހާތަނަށް އެރަށުން 1400 އެއްހައި މީހުންގެ ސާމްޕަލް ނަގާފައިވާ ކަމަށެވެ. އަދި އިއްޔެ ވަކި ތަރުތީބެއް ނެތި ނެގި ސާމްޕަލްތަކުގެ ތެރެއިން ދެ ސާމްޕަލެއް ޕޮޒިޓިވް ވެފައިވާ ކަމަށްވެސް ވިދާޅުވި އެވެ.\nޝާމް ވިދާޅުވީ ރެންޑަމްކޮށް ދެ މީހަކު ޕޮޒިޓިވް ވެފައި ވީ ނަމަވެސް މިއީވެސް ހަމަ އެއާޕޯޓު މުވައްޒަފުންގެ ކޮންޓެކްޓްސް ކަމުގައި ބެލެވޭ ކަމަށެވެ. އަދި މިހާރު އެ މީހުންގެ ކޮންޓެކްޓް ޓްރޭސިންގެ މަސައްކަތް ކުރަމުން އަންނަ ކަމަށެވެ.\nކުޑަހުވަދޫ މޮނިޓަރިން އަށް ލީ ފަހުން އެރަށުގައި ރައްކާތެރިކަމުގެ ގޮތުން ހަރުދަނާ ފިޔަވަޅުތަކެއް އަޅާފައިވާ ކަމަށް ޝާމް ވިދާޅުވި އެވެ. އެގޮތުން ގެއިން ބޭރަށް ނިކުތުން މަނާކޮށް، ކެފޭ/ ރެސްޓޯރަންޓު އަދި ފިހާރަތައް ބަންދުކޮށް ހަމައެކަނި ޑެލިވަރީ އަށް ހުއްދަ ދީފައިވާ ކަމަށް ވިދާޅުވި އެވެ. އޮފީސަތަކަށް ދާ މީހުން އެ މީހުންނަށް ދީފައިވާ ހާއްސަ ކާޑު ހިފައިގެން ނޫން ގޮތަކަށް ބޭރަށް ނުނިކުމެވޭނެ ކަމަށްވެސް ވިދާޅުވި އެވެ.\n"އަޅުގަނޑުމެން ހަމަ އެންމެންގެ ރައްކާތެރިކަމަށް ޓަކައި ފިޔަވަޅުތައް ވަރުގަދަކޮށް ހަރުދަނާ ކުރަނީ. އަޅުގަނޑުވެސް ގަބޫލު ކުރަން އެހެން ކަންތައް ކުރުމުން ވަރަށް ބޮޑަށް ދަތިވާނެކަން. އެކަމަކުވެސް މި ބަލި މުޅި ރަށަށް ފެތުރުން ކޮންޓްރޯލް ކުރަން އެބަ ޖެހޭ. އަޅުގަނޑުމެން ކައުންސިލާއި ރަށުގެ ޖަމިއްޔާ ޖަމާއަތްތަކާ ސިއްހީ ހިދުމަތްތެރިންނާ ގުޅިގެން މިދަނީ ރައްޔިތުންނަށް ބައްޔާ ބެހޭ އަދި ބަލިން ރައްކާތެރިވުމަށް ކުރެވޭނެ ކަންކަމުގެ މައުލޫމާތު ހިއްސާ ކުރަމުން. ޒަރޫރީ އެއްވެސް ބޭނުމެއްނެތި ބޭރަށް ނިކުތުން އަޅުގަނޑުމެންވާނީ މިހާރު މުޅިން މަނާކޮށްފަ." އޭނާ ވިދާޅުވި އެވެ.\nއާބާދީގައި ތިން ހާހަށްވުރެ ގިނަ މީހުން ދިރިއުޅޭ ކުޑަހުވަދޫގެ އާންމު ހާލަތު ރަނގަޅު ކަމަށާއި މިވަގުތަށް ރަށަށް ބޭނުންވާ ކާޑުގެ ބާވަތްތަކާއި ބޯފެނާއި އެހެނިހެން ތަކެތި ވެސް އެބަހުރި ކަމަށް ޝާމް ވިދާޅުވި އެވެ.\nއޭނާ އިތުރަށް ވިދާޅުވީ މިވަގުތު ކުޑަހުވަދޫ އަށް އަރައި ފޭބުން މަނާކޮށްފައިވީނަމަވެސް މަސްވެރިންނަށް ހާއްސަ ހުއްދައިގެ ދަށުން އައިސް އެޅުމަށް އައިސްޕްލާންޓަށް ދެވޭނެ ކަމަށެވެ. އަދި އިމަޖެންސީ ހާލަތެއްގައި ޑޮކްޓަރު ލިޔުން ދީފި ނަމަ އެފަދަ މީހުންނަށްވެސް ރަށަށް އެރުމުގެ ހުއްދަ ދެއްވާނެ ކަމަށެވެ.\nކުޑަހުވަދޫ ން މިހާތަނަށް 25 މީހަކު ވަނީ މި ބައްޔަށް ޕޮޒިޓިވް ވެފަ އެވެ.\nރާއްޖޭގައި ކޮވިޑް ބަލި ޖެހުނު މީހުންގެ އަދަދު 23000 އަށްވުރެ މައްޗަށް ގޮސްފައިވާއިރު މާލެ އާއި އަތޮޅުތަކުގެ ގިނަ ރަށްތަކަށް މި ބަލި ދަނީ ފެތުރެމުންނެވެ.\nގުޅޭ ޓެގު ދ. ކުޑަހުވަދޫ ކޮވިޑް 19 ސިއްހަތު ހެލްތު ޕްރޮޓެކްޝަން އެޖެންސީ (އެޗްޕީއޭ) އެޗްއީއޯސީ


Maadhama India in dhe flight ehgai 234 dhivehin dhivehi raajje ah annanee\nމާދަމާ އިންޑިޔާއިން ދެ ފްލައިޓެއްގައި 234 ދިވެހިން ރާއްޖެއަށް އަންނަނީ\nމޯލްޑިވިއަންގެ ދެ ފްލައިޓެއްގައި 234 ދިވެހިން މާދަމާގެ ވަގުތެއްގައި އިންޑިޔާއިން ދިވެހިރާއްޖެއަށް އައުމަށް ފުރާނެކަމަށް ބުނެފިއެވެ.\nފޮރިން މިނިސްޓްރީން މައުލޫމާތުދޭ ގޮތުގައި 234 ދިވެހިން ގެންނަނީ އިންޑިޔާގެ 16 ސިޓީއަކުންނެވެ. އެއީ ޕަންޖާބް، ކަލްކަތާ، ގުރްގުއާން، ރިޝިކޭޝް، ދިއްލީ، ވެއްލޫރު، ޗެންނާނީ، ޓްރިވެންޑްރަމް، ކޮޗިން، ބެންގަލޯރ، ޕޫނޭ، ގޯއާ، ޖަމްނާގަރް، އެޒިމާލާ، ވެލިންޓަން އަދި ޕަޗްމާރީއެވެ.\nމި ދެ ފްލައިޓްގެ ތެރެއިން މޯލްޑިވިއަންގެ އެއަރބަސް މަތިންދާބޯޓު ދަތުރުކުރާނީ މާލެ – ދިއްލީ – ޓްރިވެންޑްރަމް – މާލެ ރޫޓުގައެވެ. މި ފްލައިޓް ހުޅުލެއަށް ޖައްސާނީ މެންދުރުފަހު 2:00 ޖަހާއިރުގައެވެ. އަދި ޑޭޝް މަތިންދާބޯޓު ދަތުރުކުރާނީ މާލެ – ޓްރިވެންޑްރަމް – މާލެ ރޫޓްގައިެވެ. މި ފްލައިޓް ހުޅުލެއަށް ޖައްސާނީ މެންދުރު ފަހު 1:10 ގައެވެ. މިފްލައިޓުން ދަތުރުކުރާ ދުރު ހިސާބުތަކުގައި ދިރިއުޅޭ މީހުން މިހާރު ދަނީ ދިއްލީ އަދި ޓްރިވެންޑްރަމަށް ދިއުމަށް ދަތުރުކުރަމުންނެވެ.\nމި ފްލައިޓްގައި ބޭސްފަރުވާއަށް އިންޑިއާއަށް ގޮސް ފްލައިޓް ކެންސަލްވި ފަރާތްތަކާ، ބޮޑެތި ބަލިތަކަށް ފަރުވާކުރުމަށް އިންޑިއާއަށް ދަތުރުކޮށް، ލޮކްޑައުންގެ ސަބަބުން ފަރުވާ ހުއްޓިފައިވާ ފަރާތްތަކާއި، ރިޕަޓްރިއޭޝަން ފްލައިޓްތަކުގައި އައުމަށް އެއަރޕޯޓްތަކަށް ދިއުމުމަށް ދަތި ދުރު ހިސާބުތަކުގައި ތިބި ދިވެހިންނާއި، ކުރު މުއްދަތުގެ ވިސާގައި އިންޑިއާގައި ތިބި ދިވެހިން އަންނާނެއެވެ.\nމި ފްލައިޓްގައި އަންނަ އެންމެންވެސް 14 ދުވަހުގެ މުއްދަތަށް ކަރަންޓީން ކުރެވޭނެކަމަށް ފޮރިން މިނިސްޓްރީން މައުލޫމާތުދެއެވެ.\nކީއްކުރަން ގެންނަ ބައެއްތީ... ތިމީހުން ގެންނާތީ ރާއްޖެ އެންމެން މާސްކު އަޅަން މަޖުބޫރުވެއްޖެ. ތިއީ ކައުންސިލް އިންތިހާބު ވޯޓު ހޯދުމަށް ކުރާ ކެންޕޭނެއް. ވަގެއް ގޮތަށް ނަން ވަނީ ޔާމީނު. ތިއީ ވެސް ވޯޓު ގަތުމަށް ދައުލަތުން ކުރާ ވަގު ވިޔަފާރިކަން މިހާރު ނުވިސްނޭ މީހަކު މަދުވާނެ\nއިންޑިޔާއިން ފްލައިޓް ޓާޗަރ ކޮށްގެން މީހުން ގެންނައިރު މާލޭގައި ރަށަށް ނުދެވިތިބި މީހުން މިހާބޮޑަށް ތާށިކޮށްފައިވަނީ ކީއްވެގެންތޯ އާއި މިކަމަށް އަޅަންޖެހޭ ފިޔަވަޅު އެޅުން މިހާލަސްވެގެން އުޅެނީ ކީއްވެގެންތޯ، އުސޫލެއް އިޢުލާންކުރުމަކުން ނުފުދޭނެ.


Covid-19: Australia Ah2Vana Raalheh, Baeh Hisaabu Thah Anehkaa Ves Furabandhah - Vaguthu\nފާއިތުވެދިޔަ ދުވަސްތަކުގައި މުޅި ދުނިޔެއަށް ނުރައްކާ ކުރިމަތިކޮށްފައިވާ ކޮވިޑް-19 ގެ ބަލިމަޑުކަމުގެ ދެވަނަ ރާޅެއްގެ ސަބަބުން އޮސްޓްރޭލިއާގެ ބައެއް ސަރަޙައްދުތައް ދެވަނަ ފަހަރަށް ފުރަބަންދަށް ގެންދިއުމަށް ނިންމައިފިއެވެ.\nކޮވިޑް-19 ގެ ނުރައްކާ އިތުރުވާން ފެށުމާއި ގުޅިގެން އޮސްޓްރޭލިއާ އިން ފުރަބަންދުގެ ހާލަތު އިއުލާނުކުރާ ސަރަޙައްދުތަކުގެ ތެރޭގައި އެޤައުމުގެ ދެވަނައަށް އެންމެ ބޮޑު ސިޓީ، މެލްބަން ހިމެނެއެވެ. މި ސިޓީއަކީ މިދިޔަ ދުވަސްތަކުގައި އެންމެ ބޮޑަށް ބަލީގެ ވޭދަނަތައް އިތުރުވަމުން އަންނަ ސިޓީ އެވެ.\nބަލިފެތުރުން އިތުރުވެ ކޮވިޑްގެ ދެވަނަ ރާޅެއްގެ ނުރައްކާ ބޮޑުވާން ފެށުމާއި ގުޅިގެން މެލްބަންގައި މިއަދުން ފެށިގެން ފުރަބަންދަށް އަމަލުކުރަން ފަށާއިރު، އެ ސިޓީގެ ބޯޑަރުތައް ވެސް ވަނީ ބަންދުކޮށްފައެވެ. އަދި ސިޓީގެ ވަށައިގެންވާ ސަރަޙައްދުތަކުގައި ޗެކްޕޮއިންޓް ޤާއިމްކޮށް ސިޓީއަށް ވަދެނިކުމެ އުޅުން އާންމުންނަށް ވަނީ މަނާކޮށްފައެވެ.\nއޮސްޓްރޭލިއާގެ އިދާރާތަކުން ބުނެފައިވާ ގޮތުން ކޮވިޑް-19 ފެތުރެންފެށިފަހުން މެލްބަންގައި ދެވަނަ ފަހަރަށް އިއުލާނުކުރާ މި ފުރަބަންދުގެ މުއްދަތު ހަ ހަފްތާއަށް ދެމިގެންދާނެއެވެ. މި މުއްދަތުގައި ކޮންމެހެން ބޭރަށް ދާން ޖެހޭ ހާލަތްތަކުގައި މެނުވީ އާންމުން ބޭރަށް ނިކުމެއުޅުން ވަނީ މަނާކޮށްފައެވެ.\nމެލްބަންގެ އިދާރާތަކާއި ހަވާލާދީ ނޫސްތައް ބުނެފައިވާ ގޮތުން، އެ ސިޓީގައި ފުރަބަންދު އިއުލާނުކުރަން ނިންމީ މިދިޔަ އަންގާރަ ދުވަހު އިތުރު 191 މީހަކު އެ ސިޓީން އަލަށް ކޮވިޑަށް ފައްސިވުމާއި ގުޅިގެންނެވެ. މިއީ މި ބަލިމަޑުކަން އޮސްޓްރޭލިއާގައި ފެތުރެންފެށި ފަހުންވެސް މެލްބަންގައި އެއް ދުވަހެއްގައި އެންމެ ގިނަ ބަޔަކު ފައްސިވި ފަހަރެވެ.\nއޭޕްރިން ފަހުކޮޅުން ފަށައިގެން ބަލި ފެތުރޭ މިންވަރު ވަރަށް ބޮޑަށް ދަށްވެގެން ދިއުމަށްފަހު އޮސްޓްރޭލިއާއަށް ދެވަނަ ރާޅެއްގެ ނުރައްކާ ބޮޑުވާން ފެށީ މިދިޔަ ޖޫން މަހުގެ ފަހުކޮޅުން ފެށިގެންނެވެ. އެއާއެކު އެޤައުމުން އަލަށް ފައްސިވާ މީހުންނާއި މަރުވާ މީހުންގެ އަދަދު ދުވަހެއް ދުވަހަކަށް އަންނަނީ އިތުރުވަމުންނެވެ.\nމިހާތަނަށް އޮސްޓްރޭލިއާއިން ޖުމްލަ 8,886 މީހަކު ކޮވިޑަށް ފައްސިވެފައި ވެއެވެ. އޭގެތެރެއިން 106 މީހަކު މަރުވެފައި ވާއިރު ބަލިން ރަނގަޅުވީ މީހުންގެ އަދަދު 7000 އަށް އަރާ ކަމަށް އިދާރާތަކުން ބުނެއެވެ.


galehiri: ވެރިންގެ ބޮލަށް ކަންކަމުގެ ފޫޅު ކެނޑުން\nވެރިންގެ ބޮލަށް ކަންކަމުގެ ފޫޅު ކެނޑުން\nދިވެހިރާއްޖޭގެ މަދު ނަމަވެސް ބައެއްގެ މެދުގައި ޒަމާނުއްސުރެ ނުފިލައި ފެތުރެމުންދާ ވިސްނުމުގެ ބައްޔެއް އޮވެއެވެ. ގައިންގަޔަށް އަރާގޮތަކަށް ނޫނެވެ. ވާރުތަވާ ގޮތަކަށް ވެސް ނޫނެވެ. އަރަންވީމާ އަރަނީއެވެ. ފިކުރުގެ ޖަރާސީމެއް ޖައްސާ ބައްޔެކެވެ. ކޮންމެ ޒަމާނެއްގައި ވެސް މި ޖަރާސީމު އުޅެއެވެ. އެ ޒަމާނެއްގެ ނިސްބަތުގައި އެ ޒަމާނެއްގެ ފެންވަރުންނެވެ. މި ޖަރާސީމުން ޖެހޭ ބައްޔަކީ ވެރީންގެ ބޮލަށް ކަންކަމުގެ ފޫޅު ކެނޑުމެވެ.\nވާންޖެހޭނެ ކަމަށް އެ ބަޔަކު ބަލާ ކޮންމެކަމެއް ނުވެ ދިޔައީ ވެރިމީހާއާއި ހުރެ ކަމަށް ގޮވުމެވެ. ވެރިމީހާއަށް އެ ކަން ނުވީކަމަށް ގޮވުމެވެ. ނުވަތަ ވެރިމީހާ އެ ކަމެއް ނުކުރީކަމަށް ގޮވުމެވެ.\nދިވެހިރާއްޖޭގެ އެންމެމަތީ ވެރިކަމުގައި ތިއްބަވާ ވެރިންނަށް ފޫޅުކަނޑާލާ ކަންކަމާއި އެއަށްވުރެ ދަށުގައި ތިއްބަވާ ބޭފުޅުންނަށް ފޫޅުކަނޑާ ކަންކަންވެސް ހުރެއެވެ. އަލްއަމީރު މުޙައްމަދު އަމީނަށް ފޫޅުކަނޑާލި ކަންކަންވެސް އެބަ ހުއްޓެވެ. އެ ވެރިކަން ނިންމާލަން އުޅުނުބަޔަކު އެކަންކުރުމުގެ ކުރިންނާއި އޭގެ ފަހުންވެސް އެކަން ކުރިއެވެ. އެމީހުން ބުނަމުންދިޔައީ އެ ވެރިކަމުގައި ދިވެހީންނަށް ލިބެންޖެހޭ ކިތަންމެ ހެވަކާއި ރަނގަޅެއް ނުލިބުނީ އެ މަނިކުފާނުގެ ސަބަބުން ކަމުގައެވެ. ދިވެހިރައްޔިތުން މަގޫފަތް ކެއުމަށް ޖެއްސީވެސް އެ މަނިކުފާނު ކަމަށެވެ. ނުލިބުނު ރަނގަޅަކާއި ނުވެދިޔަ ހެވަކާއި މަގޫފަތުގެ ފޫޅުކަނޑާލީ އެ މަނިކުފާނުގެ އިސްތަށިފުޅަށެވެ.\nމިކަންތައް މިގޮތަށް ހިންގާފާ މިތަންވަޅު ކާޑު މަދުކޮށްފާ\nމިތާނގާތިބި ފަޤީރުންނަށް މަގޫފަތް ކެއުމަށް އަންގާލީ\nމަގޫފަތް ކާންޖެހުނީ ޙަގީގަތުގައި ކީއްވެގެންތޯ ބުނާކަށް އެ ކަން އެނގި ތިބެމެ، އެ މީހުން ބޭނުމެއްނޫނެވެ. ބުނަން ބޭނުމީ މަގޫފަތް ކެއީ އެ މަނިކުފާނުގެ ސަބަބުންކަމުގައެވެ. ކާޑުގެ ބާވަތްތައް އެ މަނިކުފާނު ހޯއްދަވައި ނުދެއްވީމައެވެ. އެ ދުވަސްވަރުގެ ދުނިޔޭގެ ޙާލަތާއި ދުނިޔޭގައި ހިނގަމުން ދިޔަ ބޮޑު ކަމަކާއި އެ ކަމަކާއި ތިމާމެންނާއި ހުރި ގުޅުމެއް ބަލާކަށް ބޭނުމެއްނޫނެވެ. ކާބޯތަކެތީގެ ތެރެއިން ހަނޑުލާއި ފުށާއި ދޯބުރާލި ހަކުރުފަދަ އެއްޗިއްސަކީ ރާއްޖޭގައި ހައްދައި އުފައްދާ އެއްޗިއްސެއް ނޫނެވެ. ބޭރުން ރާއްޖެއަށް އެތެރެކުރާ އެއްޗިއްސެވެ. އެ ކަން އެންމެން ދަނެއެވެ. އެ އެއްޗެތި ނުލިބޭނަމަ ރާއްޖޭގައި ކުރާ ގޮވާމަކުންނާއި ބާނާ މަހަކުން އެކަނި ރާއްޖޭގެ މީހުންނަށް ކައިބޮއި ހެދޭނޭގޮތެއް އެއްއިރެއްގާ ވެސް ނޯވެއެވެ.\nއަލްއަމީރު މުޙައްމަދު އަމީންގެ އިސްތަށިފުޅަށް ފޫޅުކަނޑާލި "މަގޫފަތް" ކާންޖެހުނީ އެނޫން ގޮތެއް އެ ދުވަސްވަރު ނެތީމައެވެ. އެ މަނިކުފާނަށް އެ ކަމާއި ކުރެއްވޭނޭ މާބޮޑުކަމެއް ނެތް ދުވަސްވަރެއްގައެވެ. ރާއްޖެއިން ބޭރުން ކާބޯތަކެތިހޯދަން ދެވެނޭ ގޮތެއް ނެތިގެންނެވެ. ރާއްޖޭގެ ބަނގަލާ ބޯޓްފަހަރާއި އޮޑިފަހަރަށް އިންޑިޔާ ކަނޑުން އެ ދުވަސްވަރު ދަތުރުކުރެވެން ނެތީމައެވެ. ދެވަނަ ބޮޑުހަނގުރާމައިގެ ނުރައްކާ ބޮޑުކަމުންނެވެ. ބޮންއަޅާތީއެވެ. ސަބްމެރީނުގެ ޓްރޮޕިޓޯއާއި ދިމާވާތީއެވެ. ރާއްޖެއިން ބޭރުން ކާބޯތަކެތި ހޯދަން ދަތުރުކުރި އައްޑުއަތޮޅުގެ "ޔާހުންބަރާސް" އޮޑިވަނީ ހަނގުރާމައިގެ އެ ތަޖުރިބާ ކޮށްފައެވެ. އަލްއަމީރު ޙަސަން ފަރީދު ދީދީ ގެއްލިވަޑައިގަތީ ހަނގުރާމައިގެ ޙަމަލާއެއްގައި ކަމަށް ބަލަން ޖެހޭތީއެވެ. އެހެންވީމާ، މަގޫފަތާއި ދިއްގާފަތް ކެއިނަމަ އެ ވެސް ކާން ޖެހުނީ އިންސާނުންގެ ސަލާމަތަށްޓަކައެވެ. ބަނޑުފުރާނަ މުއްތިކުރުމަށެވެ. އެ ދުވަސްވަރު ކާބޯތަކެތި ހޯދުމަށް ސަލާމަތުން ދަތުރެއްކޮށް ކޮޅުނބަށް އިންޑިއާއަށް ދެވިދާނޭ ކަމީ އެއްވެސްމީހަކަށް ކަށަވަރުކަމެއް ނޯންނާނެ ކަމެކެވެ.\nދުނިޔޭގެ ދެވަނަ ބޮޑުހަނގުރާމައިގައި ދުނިޔޭގެ ޤައުމުތަކަށް، ޚާޢްޞަކޮށް ބިމުގެ މުއްސަނދިކަން ކުޑަ ފަޤީރު ޤައުމުތަކަށް ލިބުނު އެންމެބޮޑު ގެއްލުމަކީ އިންސާނީ ނަފުސުތަކަށް އެކި ގޮތްގޮތުން ލިބުނު ގެއްލުމެވެ. ހަނގުރާމައިގެ ޝިކާރައަކަށް ވުމުގެ ބޮޑަށް ކާންބޯން ނުލިބިގެން މަރުވެދިޔަ މީހުންގެ ގިނަ ކަމެވެ. އެ ދުވަސްވަރު އުޅުނު ބަޔެއްގެ ދުލުން އެ ވާހަކަތައް ދައްކާއަޑު މިހާރު ނުއިވުނަސް އެ ދުވަހުއްސުރެ ލިޔެފައިވާ ލިޔުންތަކުން އެ ކަން އެނގެން އެބަހުއްޓެވެ. ހަނގުރާމަ ހިނގަމުންދިޔަ އިރު ރާއްޖެއިން ކާބޯތަކެތި މަދުވުމުން އެތައްބަޔަކު ބަނޑުހައި ހޫނުގައި މަރުވިއެވެ. ހުވަދުއަތޮޅުގެ ޙާލަތުވެސް އޮތީ އެހެންނެވެ. ރާއްޖޭގެ އެހެން އަތޮޅުތަކެކޭ ވެސް އެއްގޮތަށެވެ. މީހުންއުޅޭ ރަށްރަށާއި ފަޅު ރަށްރަށުގައި ހައްދާފައިވާ ގޮވާމުގެ ބާވަތްތައް ވެސް މުޅީންހެން ހުސްވެދިޔައެވެ.\nއެ ދުވަސްވަރު ހަވަރުތިނަދޫ ރައްޔިތުންގެ ފިރިހެނުން ޢާއްމުކޮށް ކުރާ މަސައްކަތަކީ މަސްވެރިކަމެވެ. އަންހެނުން ދަނޑުވެރިކަމެވެ. އެ މީހެއްގެ ގޯތިތެރޭގެ އޮތްނަމަ އޮތް ބިންކޮޅަކާއި ކާޑެއްދޫގައެވެ. ނަމަވެސް ރާއްޖެއިން ބޭރުން އަބަދުވެސް ގެންނަމުން ދާ ހަނޑޫ، ހަކުރު، ފުށާއި ފޭރާމުގެ ބާވަތްތައް ހަނގުރާމައިގެ ސަބަބުން ގެނެވެން ނެތުމާއެކު ކެއިންބުއިމާއި ފޭރާމުގެ ދަތިކަން މުޅި ރާއްޖޭގައި ވެސް ބޮޑުވީހެން ހަވަރުތިނަދޫގައި ވެސް އެ ކަންއޮތީ އެހެންނެވެ. ރަށުގެ ތަނަވަސްކަން ކުޑަވެ ބަނޑަށް ޖެހި، މަގޫފަތާއި އަތުޖެހުނު އެއްޗެއް ކައިބޮއިއުޅޭން ޖެހުނެވެ. އަންހެނުންގެ ފޭރާންބާވެ، ދުވާލުގެ އަލީގައި މީސްތަކުންގެ ތެރެއަށް ނުކުމެއުޅެވޭނޭ ގޮތެއް ނެތިގެން ދިޔައެވެ. ފިރިހެނުންނާއި ބައެއް އަންހެނުން ނިވާވާނޭ ގޮތެއް ނެތިގެން ދުވާލުގެ ވަގުތުތަކުގައި މޫދުގައި ވެސް އުޅެން ޖެހުނެވެ. ޚާއްޞަކޮށް އަންހެނުންތައް ދުވާލު ވަލުތެރެއާއި ގޭތެރޭގެ ނިވާ ތަންތާނގައި އުޅުނެވެ. އެ ދުވަސްވަރަކީ ހަނގުރާމައިގެ ކުރިން ވެސް ތަނަވަސްކަން ކުޑަ އަންހެނުންގެ ޢުމުރުން ފަނަރަސޯޅަ ސަތާރައަހަރަށް ދާއިރު ވެސް ކަނޑިއްކެއް ފިޔަވައި މަތީގައި ހެދުމެއް ލިބާހެއް އެއްޗެއް ލައިގެން އުޅުނު ޒަމާނެއްނޫނެވެ. ބަލާ ބަޔަކަށް އެ ކަން އެ ދުވަސްވަރު އެހާ އައިބެއް ވެސް ނޫނެވެ. ކުރިއްސުރެ ޢާއްމު ކަމަކަށްވާތީއެވެ. އެހެން އެކަން އޮތްއިރު ފޭރާމުގެގޮތުން ވެސް އިންތިހާއަށް ދަތިވީމާ ދެން ވާނޭގޮތް އޮތީ ވިސްނުމަށް ގެނައުމެވެ. އެ ދުވަސްވަރު ރާއްޖޭގެ ވެރިކަން ހިންގެވުމާއި ޙަވާލުވެވަޑައިގެން ހުންނެވި އަލްއަމީރު މުޙައްމަދު އަމީން ހުވަދުއަތޮޅުގެ ބައެއް ރަށްރަށަށް ވަޑައިގެންނެވި ދަތުރުފުޅެއްގައި އެ ރަށްރަށުގެ އަންހެނުން އޮރިޔާން ހާލު ބޮޑުވެ ދުވާލު ވަލުތެރޭގައި އުޅުނުކަމަށް އޭނާ ލިޔުއްވާފައިވެއެވެ.\nމަހަށް ފަރަށް ދަރަށް ދެވުނު ދުވަހެއްގައި ދިޔަކަމުގާ ވިއަސް އެ ތަންތަނުން ގެންނަ ތަކެއްޗެއް ގަންނާނޭ މީހެއް ނެތިވެ އޭގެ ބަދަލުގައި ލިބޭނޭ ކާބޯތަކެއްޗެއް ނެތީމާ މީސްތަކުންގެ ހާލަތު އެ ހިސާބަށް ދިޔައީއެވެ. ފަޅު ރަށްރަށާއި މީހުންއުޅޭ ރަށްރަށުގެ ރުއްކުރިއަށް ދާނދެން ކައި ހުސްވެގެން ދިޔައެވެ. މި ދުވަސްވަރު ތެރޭގައި ރަށްރަށާއި ގޯތިގެދޮރުގެ ސާފުތާހިރުކަން އެކަށީގެންވާ ވަރެއްގައި ނެތެވެ. ތަދުމަޑުކަމުގެ ތެރެއަށް ބަލިމަޑުކަމެއް ވެސް ވެރިވިއެވެ. މަރުވެދިޔަ ބައެއް މީހުންނަކީ، ހަމައެކަނި މަގޫފަތްކެއި ބައެއް ނޫނެވެ. އެ މީހުންގެ ތެރެއިން ބައެއް މީހުންނަކީ، ބަލިމަޑުކަމާއި ހަނގުރާމަކުރަން ވެސް ޖެހުނު މީހުންނެވެ.\nދުނިޔޭގެ ދެވަނަ ބޮޑުހަނގުރާމައިގެ ކުރިން ހަވަރުތިނަދޫގެ އެ ދުވަސްވަރުގެ މުއްސަނދި ގޭގެ ފިޔަވައި ޢާއްމުކޮށް ރައްޔިތުންގެ އެންމެން ވިޔަފާރިކުރުމަށް ރައްޔިތުންގެ ކާޑުގެ ނަމުގައި ތަނެއް ހުރެއެވެ. މި ތަނަށް މާލިއްޔާއޭ ވެސް ކިޔައި އުޅެއެވެ. އެ ތަނަށް ވިއްކުމަށްޓަކައި ރައްޔިތުން ގެންދާ މަހާއި ކާއްޓާއި ރޯނާއި ބޮއްޔާއި އެ ނޫނަސް އެ ފަހަރަކަށް ވެރިކަމުގެ ފަރާތުން ހަމަޖައްސަވާފައިވާ ތަކެއްޗެއް އެ ތަނުން ގަނެއެވެ. ހަނޑުލާއި ފުށާއި ގޮދަނާއި ދޯބުރާލި ހަކުރާއި ދިޔާހަކުރު އެ ތަނުން ވިއްކަމުންދިޔަ އެވެ. ނަމަވެސް ހަނގުރާމައިގެ ދަތި ބޮޑުވީމާ ކާޑުގެއިން ވެސް އެފަދަ ތަކެއްޗެއް ޢާއްމުކޮށް ނުލިބެއެވެ. ވަކި ކޮންޓްރޯލެއްގެ ދަށުން ބޮލެއްގެ ނިސްބަތުގައި ވަކި ވަރަކަށް ދޫކުރެވެން އޮތް އެއްޗެއް ދޫކުރިއެވެ. ދަރަނި ކާޑުގެ ނަމުގައި ހިސާބަކަށް ކާބޯތަކެތީގެ ބައެއް އެއްޗެތި ދޫކުރަމުން ވެސް ގެންދިޔައެވެ. އެ ދުވަސްވަރު ކާބޯތަކެތި ދަތިވެގެން ހުވަދުއަތޮޅުން 800 ވަރަކަށް މީހުން ކާޑުބަލީގައި މަރުވެދިޔަ ކަމަށް އެ ދުވަސްވަރުގެ އަތޮޅުގެ ކަންކަން ލިޔުއްވި ފަރާތަކުން ލިޔުއްވާފައިވެއެވެ. "މާގޯނި" ކިޔާ ބައްޔެއް ވެސް އެ ދުވަސްވަރު ފެތުރިގެންދިޔަ އެވެ.\nދެވަނަ ބޮޑުހަނގުރާމަ ފެށުނީ ހުވަދުއަތޮޅުގައި ހުންނެވި އަތޮޅުވެރިޔާގެ އަތޮޅުވެރިކަމުގެ ދެވަނަ ދައުރުގައެވެ. "ހަވަރު އޮންލައިން" ސައިޓުން އެ ބޭފުޅަކާއި އެ ބޭފުޅެއްގެ ދަރިކޮޅުގެ ބައެއް ޚަބަރުތައް އެނގެން އެބަ ހުއްޓެވެ. މަޑަވެލީ މޫސިޔާގެ ދަރިކޮޅުގެ ބޭފުޅެކެވެ. މޫސިޔާގެ މަރިޔަމްގެ މުޙައްމަދު ކަލޭގެފާނެވެ. މަޝްހޫރު ޙާޖީ މުޙައްމަދު ކަލޭގެފާނެވެ. އެ ދުވަސްވަރު ހަވަރުތިނަދޫގައި ހުންނެވި އެންމެ ތަނަވަސް ފަރާތެވެ. ނަމަވެސް އަތޮޅާއި ހަވަރުތިނަދޫގެ ޙާލަތު އެ ހިސާބަށް ދާންޖެހުނީ އޭނާގެ ބެއްލެވުން ކުޑަކަމާއި އަޅާލެއްވުން ކުޑަކަމުން ކަމަށް ރާއްޖޭގެ އޭރުގެ މަތީވެރިޔާއަށް ޤަބޫލުފުޅު ކުރެވިއްޖެއެވެ. އެ ކަމުގެ ފޫޅު ކެނޑުއްވީ އަތޮޅުވެރިޔާއަށެވެ. ކެނޑުއްވި ގޮތަކުންނެވެ. އެ ގޮތަކީ ކޮބައިކަން ރަނގަޅަށް އެނގިވަޑައިގަންނަވާނީ ވެސް ސީދާ އެ މަނިކުފާނަށެވެ. އެނގެން އޮތް އެކައްޗަކީ މުޙައްމަދު ކަލޭގެފާނާއި މެދުގައި އެ މަނިކުފާނު ލިޔުއްވާފައިވާ ލިޔުއްވުމެކެވެ. އެ މަނިކުފާނު ލިޔުއްވާފައިވާ "ކަނޑުން ފިރުކެމުން ވައިން އުދުހެމުން" މި ފޮތުގައެވެ. ދަތުރުނާމާއެކެވެ. އެ ފޮތުގައި އެ މަނިކުފާނު ލިޔުއްވައެވެ.\n"ޅަތުއްތުއާއި، ކުޑަދޮންކަލޭފާނާއި، އަތޮޅުވެރީން، ޑަންގީއަށް އަތުވެއްޖެ އެވެ. އައުމުން ޅަތުއްތޫއާއި ބީރު ޢަލި ދީދީ މުޙައްމަދު ކަލޭގެފާނަށް އަންގައިދީ އެދެމީހުންނަކީ،އަތޮޅުވެރީންގެ މައްޗަށް އަތޮޅުގެ ކަންތައް ބެލުމަށް ލައިފައިވާ ދެމީހުންކަން އަންގައިދީ މުޙައްމަދު ކަލޭގެފާނަށް ނަޞޭޙަތްދީ ހެދީއެވެ."\nރަޖަބުމަހު ތިންވަނަރޭ ފަތިހު އާރުކާޓީއަކަށް އަތޮޅުވެރި މުޙައްމަދު ކަލޭގެފާނު ގޮވައިގެން ދެވަނަފަހަރަށް އައްޑުއަށް ދިއުމަށް ދަތުރު ފަށައިފީމު އެވެ. އެރޭ މެންދަމެއްހައިރު އަޅުގަނޑުމެންނަށް ފިޔަވަރީ ބަނދަރާއި ހަމަވެވިއްޖެ އެވެ. ދެން އެރޭ އެތާނގާ ތިބެފައި އެރޭ ފަތިހު ދޫކޮށްލީ އެވެ. ދޯނީގައި ފަޅުވެރިންކަމުގައި ތިބީ ހަވަރުތިނަދޫ މީހުންނެވެ. އެބައިމީހުންނަކީ ރަށުން ހޮވައިގެން ނަގާފައިތިބި ފަލިޖެހުމަށް އެންމެކުރީ މީހުންނޯލައެވެ. އެބައިމީހުންގެ ފަލިޖެހުމުގެ ކުޅަދާނަ ކަމެއް ރަޙީމްވަންތަ ﷲ އަޅުގަނޑުމެންނަކަށް ނުދެއްކެވި އެވެ. ކޮންމެއަކަސް އަޅުގަނޑުމެން އެންމެންގެ އެއް ދުޢާއަކީ އެބައިމީހުންނާއި އެކަތިގަނޑަށް އަޅުގަނޑުމެން އެރުމަށް އިރާދަ ނުކުރެއްވުމެވެ. އާމީން! މިހެނީ އެއަށްވުރެން ކަންނެތް ގޮތްކުޑަ އެއްވެސްބަޔަކު އަޅުގަނޑުމެން ނުދެކެމު އެވެ. އެކަމަކު އެހެން އެކަންވީކަމީ ވެސް މާބޮޑު ޢަޖާއިބެއް ނޫނެވެ. މިހެނީ އެބައިމީހުންނަށް އަމުރުކުރާނޭ ވެރިއެއް ނެތެވެ. އަތޮޅުވެރީންނެކޭ، ދޯންޏަށް ހަވަރު ތިނަދޫން ލާފައިވާ މާލިމީއެކޭ، ފަޅުވެރީންނެކޭ، ކުޑަވެސް ތަފާތެއް ނެތެވެ. އެންމެން ގޮތް ކިޔަނީ އެވެ. އެކެއްގެ އަމުރެއް ވެސް ނުހިނގައެވެ. ނަތީޖާއަކަށްވީ އަޅުގަނޑުމެން ފަސިންޖޯރުން ދުވަހަކުވެސް އަދި ނޫފުލާހާ އުނދަގޫ އުފުއްލާން ޖެހުނު ކަމެވެ."\nމަތީގައި އެ ވަނީ އޭރު ދިވެހިދައުލަތް ހިންގަވަން ހުންނެވި އެންމެ އިސްވެރިޔާ އަލްއަމީރު މުޙައްމަދު އަމީން ލިޔުއްވާފައިވާ ލިޔުއްވުމެކެވެ. ޙާޖީ މުޙައްމަދު ކަލޭގެފާނަކީ، ބަޔެއްގެ މެދުގައި ބަސްނުވިކޭ، އަދި ޝަޚުޞިއްޔަތުގައި އެހާ އޮއްޓަރެއް ހުރި ބޭފުޅެއްނޫން ކަމަށް ސިފަކޮށްދެއްވޭ ގޮތަށް އަލްއަމީރު މުޙައްމަދު އަމީން ލިޔުއްވުމަކީ އެ ކަން އެހެން ވުމުގައި އެ ދެ ފަރާތުގެ މަޢުނަވީ ސަބަބުތަކެއް އޮތް ގޮތަކަށް އޭރު އޮތް ކަމެއްކަމަށް ޤަބޫލުކުރެވެއެވެ. އެ ސަބަބުތަކަކީ ކޮބައިތޯ މި ލިޔުމުގައި ނުބެލިކަމަށް ވިއަސް އެނގޭ އެއްޗަކީ ޙާޖީ މުޙައްމަދު ކަލޭގެފާނުގެ އިސްތަށިފުޅަށް ރާއްޖޭގެ އެންމެ އިސްވެރިޔާ ކަނޑުއްވާލެއްވީ ދެވަނަ ބޮޑުހަނގުރާމައިގައި ހުވަދުއަތޮޅާއި ހަވަރުތިނަދޫގެ ދަތިކަމުގެ ފޫޅުކަމެވެ. ދެ ފަހަރު މަތިން 31 އަހަރު ހުވަދުއަތޮޅުގެ އެންމެ އިސް ވެރިކަންކުރެއްވި ބޭފުޅެއް ނަމަވެސް "އުރަތްޕެއް" ނެތް ބޭފުޅެއްކަމެވެ.\nއެ ދުވަސްވަރު މުޙައްމަދު ކަލޭގެފާނަކީ ހަވަރުތިނަދޫގެ އެންމެ ތަނަވަސް ފަރާތަށްވީމާ އެ ޢާއިލާގެ މީހުންގެ ބަނޑުފުރާނަ މުއްތިކުރުމަށް އޭނާގެ ގޭގެ ގުދަނުގައި އަމިއްލަ މަދު ކާޑުގެބާވަތެއް ހުރުމަކީ ވެދާނެ ކަމެކެވެ. އޭނާ ރާއްޖެއިން ބޭރުގެ ދަތުރުކުރާ ދެ އޮޑި ގެންގުޅުއްވިއެވެ. މިއީ މައްސަލައެކެވެ. ހަވަރުތިނަދޫގެ ކޮންމެވެސް ބަޔަކު ކުދިކިޔައި އުޅުނުކަމަކަށް ވެދާނެއެވެ. އަދި އެ ދުވަސްވަރު މީސްތަކުންގެ ބަނޑުހައިހޫނު ބޮޑުވެ ގޯތިގެދޮރާއި ރަށްރަށުގެ ރަށުތެރެ އެންމެ ރަނގަޅަށް ސާފުތާހިރު ނުކުރެވޭކަމީ ވެސް މުޙައްމަދު ކަލޭގެފާނުގެ މައްސަލައެކެވެ. އޭނާގެ އިސްތަށިފުޅަށް އެ ކަމުގެ ފޫޅު ކަނޑަންޖެހުނު ކަމެކެވެ. އެ ކަން ކުރާނީ ކިހިނެއްތޯ ކޮންބަޔެއްތޯ ބަލާކަށް ބޭނުމެއް ނޫނެވެ. ވެރިންގެބޮލަށް ކަންކަމުގެ ފޫޅުކަނޑާ ގޮތަށެވެ.\n06 މާރޗް 2014މ.


Maduvvaree ge bandharu hadhai nudheegen Raees ge arihugai roe aadheys kurin: Ameeth | Mihaaru\nއަމީތު: ރައީސް ޔާމީންގެ އަރިހުގައި ހުންނަވަން ޖެހިވަޑައިގަންނަވާ ސަބަބެއް މިހާރަކު ނެތް ކަމަށް މިރޭ ވިދާޅުވި.---ފޮޓޯ: ހުސެއިން ވަހީދު/މިހާރު\nމަޑުއްވަރީގެ ބަނދަރު ހަދައި ނުދީގެން ރައީސްގެ އަރިހުގައި ރޮއެ އާދޭސް ކުރިން: އަމީތު\n11 ނޮވެމްބަރ 2017 - 01:10 12 comments\nރ. މަޑުއްވަރީ ރައްޔިތުންގެ އެންމެ ބޮޑު އެދުމަކީ އެ ރަށުގެ ބަނދަރު ހަދައި ދިނުން ކަމަށާއި އެ މަސައްކަތް ކޮށްދެއްވާތޯ ރައީސް އަބްދުﷲ ޔާމީންގެ އަރިހުގައި ރޮއެ އާދޭސް ދެންނެވި ކަމަށް މަޑުއްވަރީ ދާއިރާގެ ގޮނޑި ގެއްލިފައިވާ ކަމަށް އިލެކްޝަންސް ކޮމިޝަނުން ކަނޑައަޅާފައިވާ މުހައްމަދު އަމީތު މިރޭ ވިދާޅުވެއްޖެ އެވެ.\nއިދިކޮޅު ފަރާތްތަކުން މަޑުއްވަރީގައި ބޭއްވި ޖަލްސާގައި ވާހަކަ ދައްކަވަމުން އަމީތު ވިދާޅުވީ ދާއިރާގެ ރައްޔިތުންނަށް ބޭނުންވާ ކަންކަން ކޮށްދެއްވުމަށް މަޖިލީހުގެ ތެރެއިން އޭނާ ވަރަށް ބޮޑަށް މަސައްކަތް ކުރެއްވި ކަމަށެވެ. އެގޮތުން އޭނާ މަޖިލީހަށް އިންތިޚާބުވީ ދުވަހުން ފެށިގެން، މަޑުއްވަރީގެ ރައްޔިތުން އާދޭސް ކުރާ ބަނދަރުގެ މަސައްކަތް ކޮށްދިނުމަށް އެދިވަޑައިގެން ރައީސް ޔާމީނަށް ސިޓީ ލިޔުއްވައި، ރޮއެ އާދޭސް ދެންނެވި ކަމަށް އަމީތު ވިދާޅުވި އެވެ. އަދި ޕީޕީއެމްގެ ޕާލަމެންޓްރީ ގުރޫޕުގެ ލީޑަރު އަހުމަދު ނިހާންގެ "ފަހަތުން ވެސް ދުވެ" އެ ކަންތައް ކޮށްދެއްވުމަށް އެދިވަޑައިގެންނެވި ކަމަށް ވިދާޅުވި އެވެ.\nރައީސް ޔާމީން މިދިޔަ މަހު މަޑުއްވަރި އަށް ވަޑައިގެންނެވި ނަމަވެސް ބަނދަރުގެ ވާހަކައިގެ ނަން ވެސް ވިދާޅު ނުވާ ކަން އަމީތު ފާހަގަކުރެއްވި އެވެ. އޭނާ ވިދާޅުވި ގޮތުގައި ރައީސް ޔާމީން މަޑުއްވަރި އަށް ވަޑައިގެންނެވި ހަމައެކަނި ބޭނުންފުޅަކީ އެ ދާއިރާގެ ބައިއިލެކްޝަންގެ ވޯޓު ޕީޕީއެމަށް ހޯއްދެވުމެވެ.\n"ވެރިން ރައްޔިތުން ކައިރިއަށް އަންނަ ޖެހޭނީ ކޮށްދޭނެ ކަންތައްތަކާ އެކު. ހަމައެކަނި ވޯޓު ހޯދާކަށް ނޫން. އެގޮތަށް ވޯޓު ހޯދަން ރަށްރަށް އަންނަން ޖެހޭނީ ކޯޓު އަމުރު ހިފައިގެން،" އަމީތު ވިދާޅުވި އެވެ.\nއޭނާ ވިދާޅުވި ގޮތުގައި އަދިވެސް ހުންނެވީ، މީގެ ހަތަރު އަހަރު ކުރިން ދާއިރާގެ ރައްޔިތުންނަށް ވެވަޑައިގެން ވައުދުގެ މަތީގަ އެވެ. އެއީ ރައްޔިތުންނަށް އިޚުލާސްތެރިވެ، އެ މީހުންގެ ހައްގުތައް ހޯދައި ދިނުމެވެ. އަދި މަޖިލީހުގައި ވެސް އޭނާ މަސައްކަތް ކުރެއްވީ ރައްޔިތުންގެ އަޑު އުފުލައި ދިނުމަށް ކަމަށް އަމީތު ވިދާޅުވި އެވެ.\nސަރުކާރުގެ މެމްބަރެއްގެ ހައިސިއްޔަތުން، ސަރުކާރު ދެމެހެއްޓުމަށް އަމިއްލަ ޒަމީރު ގަބޫލު ނުކުރާ އެތައް ކަމެއް ކުރެއްވި ކަމަށް އަމީތު މިރޭ އެއްބަސްވެ ވަޑައިގަތެވެ. އޭގެ ތެރޭގައި ބައެއް ގާނޫނުތައް ހެދުމަށް ވޯޓު ދެއްވުމާއި އޭނާގެ ވެސް އަމިއްލަ މަސައްކަތުން އިންތިޚާބުވި ނައިބު ރައީސް ޑރ. މުހައްމަދު ޖަމީލް މަގާމުން ދުރުކުރުމާއި ފަނޑިޔާރަކު މަގާމުން ވަކިކުރުން ފަދަ އެތައް ކަމެއް ރައީސް ޔާމީނަށް މަޖިލީހުގެ ތެރެއިން ކޮށްދެއްވި ކަމަށް އަމީތު ވިދާޅުވި އެވެ. އެކަމަކު އޭގެ ބަދަލުގައި ރައީސް ޔާމީން ރައްޔިތުންނަށް އަނިޔާވެރި ވާން ފެއްޓެވީ ކަމަށް އަމީތު ވިދާޅުވި އެވެ.\n"ރައީސަށްޓަކައި ގިނަ މަސައްކަތް ކޮށްދެމުން ދަނިކޮށް ފެއްޓެވީ ނުހައްގުން ޝަރީއަތްކޮށް ނުހައްގުން ހުކުމްކޮށް މީހުން ޖަލަށް ލާން. އަނިޔާވެރި ވާން ފެށީ،" އޭނާ ވިދާޅުވި އެވެ.\nއަމީތު ވިދާޅުވި ގޮތުގައި ރައީސް ޔާމީން ރައްޔިތުންނަށް އަނިޔާވެރިވަމުން ގެންދަނިކޮށް ވެސް އެ މަނިކުފާނަށް ގިނަ ކަންތައްތަކެއް ކޮށްދެއްވި އެވެ. އަދި ރައީސްއާ ދެކޮޅަށް އެންމެ ފަހުން ތެދުވެ ވަޑައިގަންނަވަން ޖެހިވަޑައިގަތީ އެކަންކަން ތަހައްމަލު ނުކުރެއްވި، އެ އާދޭސްތަކުގެ އަޑު ނޭއްސެވުމުން ކަމަށް އޭނާ ވިދާޅުވި އެވެ.\nއަމީތު ވިދާޅުވީ މަޖިލީހަށް އޭނާ އިންތިޚާބު ކުރެއްވުމަށް ރައީސް ޔާމީން އެއްވެސް ވަރަކަށް މަސައްކަތްޕުޅު ނުކުރައްވާ ކަމަށާއި ކެމްޕޭން ތެރޭގައި އެންމެ ކުޑަމިނުން ގުޅާ ނުލައްވާއިރު، ޕީޕީއެމަށް މަޑުއްވަރީ ދާއިރާގެ ގޮނޑި ކާމިޔާބު ކޮށްދެއްވުމުން އެކަމަށް ޝުކުރު ވެސް އަދާ ނުކުރައްވާ ކަމަށެވެ. އެހެންވެ، ރައީސް ޔާމީންގެ ފަހަތްޕުޅުގައި ހުންނަވަން ޖެހިވަޑައިގަންނަވާ ކަމަށް ގަބޫލު ނުކުރައްވާ ކަމަށް ވިދާޅުވި އެވެ.\n"އަޅުގަނޑު ޖެހޭނެތޯ [ރައީސް] ޔާމީން ފަހަތުގައި ހުންނަން. އަޅުގަނޑުމެން އެ ގުރުބާނީއެއް ނުވާނަން. އަޅުގަނޑުގެ ގުރުބާނީގެ އަގު ޔާމީން ވަޒަނެއް ނުކުރެއްވި. އެ އަގު ވަޒަން ކުރެއްވީ ކުޑަގޮޅިއަށް ލައިގެން،" ގިނަ ބަޔަކު ބައިވެރިވި ޖަލްސާގައި އަމީތު ވިދާޅުވި އެވެ.\nއިތުރު ލިޔުންތައް ރައްޔިތުންގެ މަޖިލިސް ރ. މަޑުއްވަރި ޕީޕީއެމް ރައީސް އަބްދުﷲ ޔާމީން މެމްބަރު މުހައްމަދު އަމީތު އިދިކޮޅު ފަރާތްތައް ދިވެހި ސަރުކާރު


Anehkkaa Ves MDP Ge Ithuru5Candidate Aku Nan Anburaa Gengosfi\nއަނެއްކާވެސް އެމްޑީޕީގެ އިތުރު ފަސް ކެންޑިޑޭޓަކު ނަން އަނބުރާ ގެންގޮސްފި\nމީގެކުރިން ބޭއްވި އިންތިހާބެއްގައި ވޯޓު ގުނުމުގެ މަސައްކަތް އޮފިޝަލަކު ކުރިޔަށް ގެންދަނީ: ފޮޓޯ / އަވަސް\nކުރިޔަށް އޮތް ލޯކަލް ކައުންސިލް އިންތިހާބުގައި ވާދަ ކުރުމަށް ނިންމާފައިވާ ސަރުކާރު ހިންގާ މައިޕާޓީ އެމްޑީޕީގެ އިތުރު ކެންޑިޑޭޓުންތަކެއް ނަން އަނބުރާ ގެންގޮސްފިއެވެ.\nއެގޮތުން އިތުރު ފަސް ކެންޑިޑޭޓަކު ވަނީ ނަން އަނބުރާ ގެންގޮސްފައެވެ. ނަން އަނބުރާ ގެންދިޔަ އެމްޑީޕީގެ ކެންޑިޑޭޓުންގެ ތެރޭގައި ހިމެނެނީ ދ. މާއެނބޫދޫ ކައުންސިލްގެ އަންހެނުންނަށް ހާއްސަ ކޮށްފައިވާ ގޮނޑިއަށް ކުރިމަތިލި ކެންޑިޑޭޓަކާއި މާފަރު އަންހެނުންގެ ތަރައްގީ އަށް މަސައްކަތް ކުރާ ކޮމެޓީ އަށް ކުރިމަތިލި ކެންޑިޑޭޓަކާއި ލ. ކަލައިދޫ އަންހެނުންގެ ތަރައްގީ އަށް މަސައްކަތް ކުރާ ކޮމެޓީ އަށް ކުރިމަތިލި ކެންޑިޑޭޓަކު ހިމެނެއެވެ.\nމީގެއިތުރުން ރ. މާކުރަތު އަންހެނުންގެ ތަރައްގީ އަށް މަސައްކަތް ކުރާ ކޮމެޓީ އަށް ކުރިމަތިލި ކެންޑިޑޭޓާއި ތ. ދިޔަމިގިލި އަންހެނުންގެ ތަރައްގީ އަށް މަސައްކަތް ކުރާ ކޮމެޓީ އަށް އެމްޑީޕީގެ ފަރާތުން ކުރިމަތިލި ކެންޑިޑޭޓަކު ވަނީ ނަން އަނބުރާ ގެންގޮސްފައެވެ.\nއެމްޑީޕީގެ ކެންޑިޑޭޓުންގެ އިތުރުންވެސް އަމިއްލަ ގޮތުން އިންތިހާބުގައި ވާދަކުރި ބައެއް ކެންޑިޑޭޓުންވެސް ވަނީ ނަން އަނބުރާ ގެންގޮސްފައެވެ. އެއީ ހދ. ނޮޅިވަރަންފަރު ކައުންސިލްގެ އަންހެނުންނަށް ހާއްސަކޮށްފައިވާ ގޮނޑިއަށް ކުރިމަތިލި ކެންޑިޑޭޓާއި އދ. ދަނގެތި ކައުންސިލްގެ އަންހެނުންނަށް ހާއްސަކޮށްފައިވާ ގޮނޑިއަށް ކުރިމަތިލި ކެންޑިޑޭޓާއި ނ. ފޮއްދޫ ކައުންސިލްގެ ރައީސް ކަމަށް ކުރިމަތިލި ކެންޑިޑޭޓު ހިމެނެއެވެ. ހަމައެއާއެކު މުލީގެ އަންހެނުން ތަރައްގީ އަށް މަސައްކަތް ކުރާ ކޮމެޓީގެ މެންބަރު ކަމަށް ކުރިމަތިލި ކެންޑިޑޭޓަކުވެސް ވަނީ ނަން އަނބުރާ ގެންގޮސްފައެވެ.\nމީގެކުރިން އިލެކްޝަންސް ކޮމިޝަނުން ބުނީ ނަން އަނބުރާ ގެންދިޔަ ކެންޑިޑޭޓުންގެ ތެރޭގައި 114 ކެންޑިޑޭޓަކު ނަން އަނބުރާ ގެންގޮސްފައިވާ ކަމަށެވެ. އެހެންކަމުން މިއަދު ގެޒެޓުކުރި ލިސްޓާއެކު 123 ކެންޑިޑޭޓަކު ވަނީ ނަން އަނބުރާ ގެންގޮސްފައެވެ.\nމިހާތަނަށް ނަން އަނބުރާ ގެންދިޔަ ކެންޑިޑޭޓުންގެ ތެރެއިން އެންމެ ގިނައިން ނަން އަނބުރާ ގެންދިޔައީ ސަރުކާރު ހިންގާ މައިޕާޓީ (އެމްޑީޕީ) އަށް ނިސްބަތްވާ ކެންޑިޑޭޓުންނެވެ. އެގޮތުން 31 ކެންޑިޑޭޓަކު ނަން އަނބުރާ ގެންގޮސްފައިވެއެވެ. ޕީޕީއެމްގެ ޓިކެޓުގައި ވާދަކުރުމަށް ނިންމި ކެންޑިޑޭޓުންގެ ތެރެއިން 13 ކެންޑިޑޭޓަކު ނަން އަނބުރާ ގެންގޮސްފައިވެއެވެ.


Story: Gusaa (fahu bai)\nގުސާ (ފަހު ބައި)\n"އައްދެ. ކޮފީއަކަށް އަރަން ވެސް ނުކުރޭ. ކަލޭ އަމިއްލަ އަށޭ ހަމަ ރަނޑުވެގަނެގެން ތި އުޅެނީ." މަލާމާތުގެ ރާގުގައި އޭނާ ބުނެލިއެވެ.\n"އަހަރެން ފާޚާނާއަކަށް ދާން ޖެހިގެން." ބަހަނާއެއް ދައްކާލީމެވެ.\n"ހިނގާ އަހަރުމެން ގެއަށް. ނިންމައިފަ ކޮފީއަކަށް ދާނީ." އަޝްރަފުގެ ދެވަނަ ދައުވަތު ލިބުނެވެ.\nއޭނާ ކިބައިން ސަލާމަތްވުމަށް އަހަރެން ކުރަންފެށި މަސައްކަތް ނާކާމިޔާބުވާ ގޮތްވިއެވެ. އޭނާއަށް ދޭންވީ ޖަވާބެއް އަހަންނަކަށް ނުވިސްނުނެވެ. މަޑުމަޑުން ސައިކަލް ދުއްވަމުން ދިޔައީމެވެ.\n"މިތަނަށް މަޑުކޮށްލާ. ޕާކުކޮށްލައިފަ އާދޭ." ކުއްލިއަކަށް އަޝްރަފުގެ ރާގު ބަދަލުވިކަން އަހަންނަށް ފާހަގަވިއެވެ.\nހަދަންވީ ގޮތެއް އަހަންނަކަށް ނުވިސްނުނެވެ. އަޝްރަފު ބޭލުމަށްފަހު ދުއްވާލައިފި ނަމަ އޭނާ ބުނާނީ އަހަރެން ފިލީ ކަމަށެވެ. އެހައި ހިސާބުން އަހަންނަކީ ފިނޑިއެއް ކަމަށް އޭނާ ކަނޑައަޅާނެއެވެ. ބިރުގަންނަ މީހަކަށް ނިންމާނެއެވެ. އަހަންނާ ދިމާއަށް 'ފިލި ސުހައިލް' ކިޔަން ފަށާނެއެވެ. އޭރުން 'ލަގަބުގެ' ލިސްޓު ދިގުވާނެއެވެ. އެކަން ވާހަކަ ފަޒީލާއާ ހަމައަށް ވެސް ދާނެއެވެ. ކަންވީ ގޮތް ނޫން ގޮތަކަށް ވެސް ވާހަކަ ފަތުރައިލަފާނެއެވެ. އަޝްރަފަކީ ނުރައްކާތެރި މީހެއްކަން މިވީ މަދު ވަގުތު ކޮޅުގެ ތެރޭގައި ވެސް އަހަންނަށް ވިސްނިއްޖެއެވެ. އޭނާގެ މަގުސަދަކީ ކޮބައިކަން ޚުދު އޭނާ އަމިއްލައަށް ބުނެދީފިއެވެ.\nއަހަރެން ސައިކަލް މަޑުކޮށްލީމެވެ. އަޝްރަފު ފޭބިއެވެ. އޭނާ އިޝާރާތް ކުރީ ޕާކުކުރަންވީ ތަނަށެވެ. އޭނާ ފޯނު ނެގިއެވެ. އަހަރެންގެ ޚިޔާލު ކަފިކަފިވަމުން ދިޔައެވެ. އެންމެ ފަހުން ގޮތެއް ނިންމީމެވެ. ޕާކު ކުރަން މިސްރާބު ޖެހީމެވެ. ޕާކު ކުރުމަށްފަހު އަޝްރަފާ ދިމާއަށް އަހަރެން ހިނގައިގަތީމެވެ.\n"ރެޑީ؟" އަޝްރަފު ފޯނު ބޭއްވިއެވެ.\nއަހަރެން ހީކުރީ އަހަންނަށް ބުނި ވާހަކައެއް ކަމަށެވެ. އަހަރެން ބޯޖަހައިލީ އެހެންވެގެންނެވެ. އޭނާ ހުރީ ހިނިތުންވެގެންނެވެ.\n"ވަރަށް ބިރުންދޯ ތި ހުންނަނީ މަންޖެ." އަނެއްކާ ވެސް އަޝްރަފުގެ ރާގު ބަދަލުވާން ފެށިއެވެ.\nއަހަރެން އެނބުރި ދާން ހިތަށް އެރިއެވެ. އޭނާގެ މަޅީގައި ޖެހިއްޖެ ނަމަ ކޮންމެ ފަދަ މުސީބާތެއް ވެސް ދިމާވެދާނޭ ހިތް ބުނެލިއެވެ. އެއީ އަހަރެންގެ ހަތުރެއް ކަމަށް ހިތް ބުނަމުން ދިޔައެވެ. އަހަންނަށް ހުއްޓެވުނެވެ.\n"އެ އަހަރެން މަޖަލަށް ބުނި އެއްޗެކޭ." އަޝްރަފު އަހަރެންގެ ކޮނޑުގައި ހިފައިލިއެވެ.\nއޭނާ ހުޝިޔާރީ ހެއްޔެވެ؟ ނޫނީ އަހަރެން ތަޅުވަނީ ހެއްޔެވެ؟ ނޫނީ އޭނާ އަހަރެންގެ ހިތުގައި ޖައްސަން ބޭނުންވަނީ ހެއްޔެވެ؟\nސުވާލުތައް ވަށައިގެން އެނބުރެމުން ދިޔައެވެ. ދެވަނަ ފަހަރަށް އަޝްރަފު ބަލައިލިއެވެ. މަޑުމަޑުން ހިނގަންފެށީމެވެ. އޭނާގެ ފަހަތުންނެވެ.\n"އެގާރަވަނަ ބުރިއަށް އަރަން ޖެހޭނީ. ލިފްޓް ހުރީ ހަލާކުވެފަ ހުރީމަ އުނދަގޫ ދޯ." ތިންވަނަ ފަންގިފިލާއާ ހަމައަށް އެރުމުން އޭނާ ބުނެލިއެވެ.\nސިޑި މަތީގައި ވަނީ ފަނޑު އަލިކަމެކެވެ. އަހަރެންގެ ކުރީގައި ހުރެ އަޝްރަފު އަރަމުން ދިޔައެވެ. ދޭތެރެ ދޭތެރެއިން އޭނާ ފަހަތް ބަލައިލައެވެ. އަހަންނަށް ހުއްޓެވުނެވެ. ވަރުބަލި ވެގެންނެވެ.\n"ވަރުބަލިވީ؟" އޭނާ އަހައިލިއެވެ.\nއާއެކޭ ބުނުމުގެ ގޮތުން އަހަރެން މާނޭވާ ދޫކޮށްލީމެވެ.\n"އަދި މި އެރުނީ ނުވައަކަށް." އަޝްރަފު އައިސް އަހަރެން ގާތަށް ހުއްޓުނެވެ.\nއަނެއްކާ ވެސް އޭނާ އެއްކަލަ ސަކަރާތް ޖަހަން ފެށިއެވެ. އަހަރެންގެ ކުޑަވާ އިނގިލީގައި އޭނާގެ ކުޑަވާ އިނގިލި އަޅުވައިލިއެވެ.\n"ތި ކޮން ކަމެއް ދެން؟" އަހަރެން ހިތްހަމަ ނުޖެހުނެވެ.\n"ޗެކުކޮށްލީނު." އޭނާ ހީލިއެވެ.\n"މިހާރު އެނގިއްޖެއްނު ނޫންކަން." އަހަރެން ރުޅި ގަދަވާ ގޮތްވިއެވެ.\n"އެ ހަމަ މަޖާ."\n"ކޮންމެ ކަމެއް ކޮށްފަ ވެސް މަޖާ. ވަރަށް ހެއްވާ." އަހަރެން ހިތްހަމަ ނުޖެހޭކަން ފާޅުގައި ބުނީމެވެ. "ބޭނުމެއް ނޫން މައްޗަށް އަރާކަށް."\n"އޭ ސޮރީ. މަ ހީކުރީ ސުހައިލް ވަރަށް މަޖާވާނެ ކަމަށް." އަޝްރަފުގެ ރާގު އަނެއްކާ ވެސް ބަދަލުވަމުން ދިޔައެވެ. "ދެން އެކަހަލަ ކަމެއް ނުކުރާނަން. ޔަގީން. ހިނގާ."\nއެންމެ ފަހުން އަޝްރަފުގެ ކޮޓަރިއަށް ވަދެވުނެވެ. ތަނަވަސް ބޮޑު ކޮޓަރިއެވެ. ފުރިހަމަ ރީތި ކޮޓަރިއެކެވެ. އަހަންނަށް ހުރެވުނީ ކޮޓަރީގެ އެތަން މިތަނަށް ބަލާށެވެ. އަހަރެންގެ ލޮލުގައި އަޅައި ގަތީ ފާރުގައި ތަތްކޮށްފައިވާ ތަސްވީރެވެ. އަހަންނަށް އެ ތަސްވީރާ ދިމާ ދެވުނެވެ.\n"ތި ފަޒީ ދިން އެއްޗެއް. ބުނި ސުހައިލްގެ ކުރެހުމެކޭ." އަޝްރަފު ބުނެލިއެވެ.\nއަޝްރަފު ދިއް ކޮށްލީ ތުވާއްޔެކެވެ. ހުދުކުލައިގެ ތުވާއްޔެކެވެ.\n"ފާޚާނާއަށް ވަންނަން އައި މީހެއް ވީމަ." އަޝްރަފު ހިނިތުންވެލިއެވެ.\nއަހަރެންގެ ހިތުގައި އޮތް ސުވާލުގެ ޖަވާބު ދިނެވެ. ހިނިތުންވެލަމުން ތުވާލީގައި ހިފީމެވެ. އޭނާގެ އިނގިލީގެ އިޝާރާތުން ފާޚާނާ ދެއްކިއެވެ. އަހަރެން ފާޚާނާ ދިމާއަށް ހިނގައިގަތީމެވެ. ފާޚާނާއަށް ވަދެ މޫނު ދޮވެލީމެވެ. އަހަންނަށް ވިސްނެމުން ދިޔައީ އަޝްރަފު ދެއްކި ވާހަކަތަކެވެ. ދެވަނަ ސިކުންތުގައި އޭނާއާ ގުޅޭ ގޮތުން ސުވާލުތައް މަތިމައްޗަށް އޮހެންފެށިއެވެ.\nއެއީ ކޮންކަހަލަ މީހެއް ހެއްޔެވެ؟ އޭނާގެ ވިސްނުން ބަދަލު ވަނީ ހެއްޔެވެ؟ އެކި ފަހަރު އެކި ރާގަށް އެ ވާހަކަ ދައްކާނީ ކީއްވެ ހެއްޔެވެ؟ އޭނާ ބޭނުން ވަނީ ކޮންކަމެއް ވަޒަންކުރަން ހެއްޔެވެ؟ އަހަންނަށް މެދު އޭނާ ދެކެނީ ކިހިނެއް ހެއްޔެވެ؟ ހަގީގަތުގައި ވެސް އޭނާ ފަޒީލާ ދެކެ ލޯބި ވަނީ ހެއްޔެވެ؟ ނޫނީ އޭނާ އަހަންނަށް ޖެއްސުން ކުރަނީ ހެއްޔެވެ؟ މިއީ ރޭވުމެއް ހެއްޔެވެ؟ ނޫނީ ކުޅޭ ޑުރާމާއެއް ހެއްޔެވެ؟\nއަހަންނަށް ބަލައިލެވުނީ ފާރުގައި ހުރި ލޯގަނޑަށެވެ. އަމިއްލަ ސޫރައަށް ބަލައިލެވުމުން ލަދުވެތިކަން އިހްސާސްވިއެވެ. އަޝްރަފާ އަޅައިބަލާއިރު އަހަންނަކީ ކާކު ހެއްޔެވެ؟ މީހަކު ގަޔާވާނެ އެއްވެސް ސިފައެއް އަހަރެންގެ އެބަހުރި ހެއްޔެވެ؟ އަހަރެންގެ އަތަށް ބަލައިލެވުނެވެ. ހަމުގެ ކުލައަށެވެ. ބޮލުގެ އިސްތަށިގަނޑަށެވެ. މޫނުގެ ބައްޓަމަށެވެ. ފަޒީލާއާ އަހަންނާ ގުޅޭ ހެއްޔެވެ؟ އޭނާއާ އަޝްރަފާ ގުޅޭ ހެއްޔެވެ؟ އަހަންނަށް ފަޒީލާ ދެކެ ލޯބި ވެވޭ ހެއްޔެވެ؟ އޭނާދެކެ އަޝްރަފު ލޯބިވޭ ހެއްޔެވެ؟ ކުރިމަތި ލާން މި ޖެހެނީ ލޯބީގެ ހަނގުރާމައަކާ ހެއްޔެވެ؟ އަޝްރަފު އެ ބުނަނީ ތެދެއް ހެއްޔެވެ؟ އެކަން ފަޒީލާއަށް އެނގޭ ހެއްޔެވެ؟\nޚިޔާލުތަކުގައި ހުއްޓާ ދޮރުގައި ޓަކި ޖަހައިލިއެވެ. ލަސްވެގެން ކަން އަހަންނަށް އެނގުނެވެ. އަވަސްއަވަސް ކޮށްލައިގެން ފާޚާނާއިން ނުކުތީމެވެ.\n"އަހަރެން ހީކުރީ ވެއްޓުނީ ކަމަށް." އަޝްރަފު ލާނެތް ގޮތަކަށް ހީލިއެވެ. "އާދޭ ކޮފީއެއް ބޮއެގެން ދާންވާނީ."\nއަޝްރަފު އިޝާރާތްކުރީ ސޯފާ ކައިރީގައި ހުރި ކޮފީ ތަށްޓަށެވެ. އޭނާ ތުނބުގައި ކޮފީތަށި ޖައްސައިލިއެވެ. އަހަރެން ވެސް އަޝްރަފު ކުރިމަތީގައި އިށީނީމެވެ. ކޮފީތަށި ނަގަމުން އޭނާގެ މޫނަށް ބަލައިލީމެވެ.\n"ކީކޭ؟ އެއްޗެއް އަހަން އުޅޭހެން ހީވޭ؟" އަޝްރަފު ދެނެގަތެވެ.\n"ތެދަށް ބުނެބަލަ." އަހަރެން ބުނެލީމެވެ.\n"ފަޒީދެކެ އަޝްރަފު." އަހަންނަށް ބުނެވުނީ އެ ވަރަށެވެ.\n"އާނ. ވަރަށް ބޮޑަށް ވެސް. އޭނާ ހޯދުމަށް އަހަރެން ކޮންމެ ފަދަ ގުރުބާނެއް ވެސް ވާން ޖެހިލުމެއް ނުވޭ. އެކަމަކު މާ ލަސްވީ ކަންނޭނގެ. އަހަރެންގެ ފިނޑިކަމުން އެކަން ނުވީ." އަޝްރަފު ހީލިއެވެ. "މަ ވަރަށް ޖޭ ވޭ. ކަލޭ ކަހަލަ މީހަކަށް ފަޒީ ލިބުނީމަ. ދެން ކުރާނެ ކަމެއް ނެތް ދޯ. ތަގުދީރާ ދެކޮޅެއް ނެހެދޭނެ."\nއަހަންނަށް ދެ ފަހަރަކު އާ ފުރިލެވުނެވެ. މީހާ ލޮޑުވާން ފެށިއެވެ. ދެ ލޮލަށް ބަރުހެލިކަން ވެރިވަމުން ދިޔައެވެ. އެސްފިޔަ ޖަހައިލަން ވެސް އުނދަގޫވާން ފެށިއެވެ. މަޑުމަޑުން ދެ ލޯ މެރެމުން ގޮސް ދެ ލޯ މެރުނެވެ. ދެން ވީނުވީއެއް ނޭނގުނެވެ. އަހަންނަށް ލޯ ހުޅުވާލެވުނެވެ. އޭރު ވެސް ހަށިގަނޑުގައި ވަނީ ލޮޑުކަމެވެ. ވަރުބަލިކަމެވެ. ސިހިފައި އަހަންނަށް ބަލައިލެވުނެވެ. އޮވެވުނީ އެނދެއްގައެވެ. ވަށައިގެން ހޯދާލެވުނެވެ. ކުއްލިއަކަށް އެނދުން ތެދުވެވުނެވެ. އޭރު ފޯނު ރަނގަބީލު ވަނީއެވެ.\n"މަ ކުއްލިއަކަށް ހުޅުމާލެއަށް އަންނަން ޖެހިގެން މި އައީ. ސުހައިލަށް ނިދުނީމަ އެނދުގައި ބޭއްވީ." އަޝްރަފު ފޯނުން ވާހަކަދެއްކިއެވެ. " ފަޒީ އަތުން ނަންބަރު ވެސް ލިބުނީ. ދަމުން ކޮޓަރި ތަޅުލައިފަ ދާތި. މަށަށް ދެވޭނީ ދަންވަރު."\nހައިރާންކަމާއެކު އަހަންނަށް ބަލައިލެވުނެވެ. އަނެއްކާ ގޯހެއް ހިނގީ ހެއްޔެވެ؟ އަހަންނަށް ބަލައިލެވުނީ ގަމީހަށެވެ. ސޯޓަށެވެ. ވަށައިގެން ބަލައިލެވުނެވެ. އެނދުގައި އޮތް މިލަފޭއްޔަށެވެ. ގޯހެއް ހިނގިކަމުގެ ނިޝާނެއް ނެތެވެ. އަހަންނަށް އެހެންވިސްނެން ފެށީ ކީއްވެ ހެއްޔެވެ؟ ނިދީގައި އެ ފެނުނީ ކޮން ކަންތައް ތަކެއް ހެއްޔެވެ؟ ސުވާލުތަކުން ފުރިގެންވީ ހިތަކައިގެން ތެދުވެލީމެވެ. މުޅި ހަށިގަނޑުގައިވަނީ ލޮޑުކަމެވެ. ބޭނުންވަނީ ތާޒާ ވެލާށެވެ. ގަޑިއަށް ބަލައިލެވުނެވެ. އޭރު ގަޑިން އެގާރަ ޖަހަނީއެވެ. އަހަރެން ބޭނުންވީ އަވަހަށް ގެއަށްދާށެވެ. އަރާމުކޮށްލަން ބޭނުންވާތީއެވެ.\nކައިވެނީގެ ކަންކަމަށް ވާން ޖެހޭ ހުރިހާ ތައްޔާރީއެއް ވުމުގައި އަހަންނާއި ފަޒީލާ އަވަދި ނެތި އުޅެމުން ދިޔައީމެވެ. ކައިވެންޏަށް ފަހު ހަނީމޫނު ދަތުރުގެ ކަންކަން ރޭވުމަށް ހަވާލުވީ ފަޒީލާގެ ދޮންބެގެ ދެމަފިރިންނެވެ.\nކައިވެނި ކުރުން އޮތީ އަންގާރަ ދުވަހުއެވެ. ހަފުތާގެ ފުރަތަމަ ދުވަހެވެ. ހުރިހާ ކަމެއް ނިންމަ ބާކީ އޮތީ އެއް ދުވަހެވެ. އޭރު ވެސް ނުނިމޭ އެތައް ކަމެއް ހުއްޓެވެ. އަހަރުމެން ރާވައިގެން ތިބީ ހޯމަ ދުވަހު ހުރިހާ ކަމެއް ނިންމާށެވެ. އެހެންވެ އާދިއްތަ ދުވަހަށް ނިންމަން ރާވާފައިވާ ކަންކަން ކުރުމަށް ކަނޑައެޅީ ގަޑި ޖެހުމުން ފަޒީލާއަށް ގުޅަން ފެށީމެވެ. އޭނާގެ ޚަބަރެއް ނުވުމުންނެވެ.\nފަޒީލާ ފޯނަކަށް ޖަވާބެއް ނުދެއެވެ. އެންމެ ފަހުން އޭނާ ފޯނު ނިއްވާލާފައިވާ ކަމުގެ މެސެޖު ލިބެމުން ދިޔައެވެ. އަހަރެންގެ ހިތުގެ ތެޅުން އަވަސްވާން ފެށިއެވެ. އެންމެ ފަހުން ފަޒީލާގެ ދޮންބެދައްތައަށް ގުޅާން ފެށީމެވެ. ދެ ފަހަރަކު ރަނގަބީލުވުމުން ވެސް ފޯނަށް ޖަވާބު ލިބޭ ގޮތެއް ނުވިއެވެ. އެންމެ ފަހުން އެ ފޯނު ވެސް ނިއްވާލީއެވެ.\nކޮންމެ ވެސް ކަމެއް ދިމާވެއްޖެ ކަމަށް ހިތް ބުނާން ފެށިއެވެ. މަޑުމަޑުން ހިތުގެ ވިންދު އަވަސްވަމުން ގޮސް މީހާ ދާ ހިއްލާ ފޯ ވާން ކައިރިވިއެވެ. ފަޒީލާއާ ގުޅުން ހުރި ހުރިހާ ނަންބަރަކަށް ގުޅި އިރު ވެސް އެކަކު ވެސް ފޯނެއް ނުނެގިއެވެ. އެންމެ ފަހުން އަހަރެން ގޮތް ހުސްވާން ކައިރިވިއެވެ. ހަނދާނަށް އައީ އަޝްރަފުގެ މަތީންނެވެ. އޭނާ ގުޅި ނަންބަރު ފޯނަށް ރައްކާކުރެވުނު ކަމެވެ. އަޝްރަފުގެ ނަމުގެ ބަދަލުގައި އަހަރެން ލިޔުނީ 'ދައްޖާލު' ކަން ހަނދާންވިއެވެ.\n"ފަޒީމެން ގޭ އެއްވެސް މީހަކަށް ނުގުޅިގެން. އެމީހުންނަށް ގުޅޭނެ ގޮތެއްވޭތޯ ބަލައިލަ ދީބަލަ." އަޝްރަފު ފޯނު ނެގި އިރަށް އަހަރެން ބުނެލީމެވެ.\n"އެބަ ބަލައިލަން." ނިދިން ބަރުހެލިވެފައިވާ ރާގަކަށް އަޝްރަފު ބުނެލިއެވެ.\nއަހަންނަށް އިންތިޒާރުކުރެވެމުން ދިޔައީ އަޝްރަފުގެ ކޯލަކަށެވެ. ދޭތެރެ މެދުން ދެތިން ފަހަރަކު ފަޒީލާގެ ފޯނަށް ގުޅީމެވެ. އޭރު ވެސް ފޯނު އޮތީ ނިއްވާލާފައެވެ. އަހަރެންގެ ފޯނު ރަނގަބީލުވާން ފެށިއެވެ. ގުޅަނީ އަޝްރަފުކަން ފޯނުގައިވާ ނަމުން ދެނެގަނެވުނެވެ.\n"ނުނނަގާ ފޯނެއް. ކިހިނެއްވީ؟" އަޝްރަފުގެ އަޑުގައި ވަނީ ނިދީގެ އަސަރެވެ.\n"ކަމެއްވީބާ؟" އަހަންނަށް ބުނެލެވުނެވެ.\n"ނޭނގެ. ހިނގައިބަލަ. އެގެއަށްދާން. އަހަރެން ވެސް ދާނަން. އާދެ މަ ނަގަން." އަޝްރަފު ބުނެލިއެވެ.\nއަޝްރަފާއެކު އަހަރެން ދިޔައީ ފަޒީލާމެން ގެއަށެވެ. އަހަރެން ފަޒީލާއާ ރައްޓެހިވެގެން އުޅުނަސް މާގިނައިން އެގެއަށް ގޮސް ނޫޅެމެވެ. އާއްމުކޮށް އަހަރުމެން ބައްދަލުވެ އުޅެނީ ބޭރުގައެވެ. އާއިލާގެ މީހުންނާ ބައްދަލުވެ އުޅެނީ ވެސް ބޭރުންނެވެ.\nދޮރުގައި ދެތިން ފަހަރު ޓަކި ޖަހައިލުމުން ވެސް ދޮރެއް ނުހުޅުވިއެވެ. އެންމެ ފަހުން ރަނގަބީލަށް ފިތައިލީމެވެ. ދޮރު ހުޅުވާ ގޮތެއް ނުވިއެވެ. އެންމެ ފަހުން ރަނގަބީލަށް ފިތައިލީ އަޝްރަފެވެ. ދޮރުހުޅުވުނެވެ. ދޮރު ހުޅުވާލީ ފަޒީލާގެ ދޮންތަ، އަމީޒާއެވެ. އޭނާގެ މޫނު މަތިން ފެންނަން ހުރީ މާޔޫސްކަމުގެ އަސަރުތަކެވެ.\n"ކޮބާ ފަޒީ؟" ތެޅިތެޅި އޮތް ހިތަކާއެކު އަހަރެން އަހައިލީމެވެ.\nޖަވާބެއް ނުލިބުނެވެ. ފަޒީގެ ދޮންތަ ހިނގައިގަތީ އެތެރެ އަށެވެ. އަނގަޔަކުން ނުބުނެއެވެ. އަހަރެންގެ ފަހަތުގައި އަޝްރަފު ހުއްޓެވެ.\n"ދޮންތާ! ކޮބައިތަ ފަޒީ؟ ކިހިނެއްތަ ވީ؟" އަނެއްކާ ވެސް އަހަރެން އަހައިލީމެވެ.\nއަމީޒާ ހުއްޓުނެވެ. އޭނާ އެނބުރި ބަލައިލިއެވެ. ރުޅިވެރިކަމާއެކުގައެވެ. އަހަންނަށް ހުރެވުނީއެވެ. ވެގެން އުޅޭ ގޮތް ސާފު ނުވެގެންނެވެ.\n"ވީކަމެއް ކުރިކަމެއް އެނގޭނީ މަށަށްތަ؟" އަމީޒާ ރުޅިވެރިކަމާއެކު ބުނެލިއެވެ.\n"ކީކޭ؟" އަހަންނަށް ބުނެލެވުނެވެ.\n"ނަސީބެއް ހުރިހާ ކަމެއް ނުނިމެނީސް އެނގުނުކަން." އަމީޒާ ދެ ބުމައަށް ބާރުކޮށްލަމުން ބުނެލިއެވެ. "މަ އޭރު ވެސް ބުނިން ކަމުދާ ކަމެއް ނޫނޭ."\n"ދޮންތާ ކީކޭތަ ތި ކިޔަނީ؟" އަހަރެން ކުރިއަށް ޖެހިލީމެވެ.\n"މަށަށް ދޮންތާއޭ ކިޔާނެ ކަމެއް ނެތް. ތިކަހަލަ މުޑުދާރު މީހަކު މަށަށް ދޮންތަ ކިޔާނެ ކަމެއް ނެތް. މަ މީ ކަލޭގެ ދޮންތައެއް ނޫން." އަމީޒާ ބާރަށް ހަޅޭއްލަވާގަތެވެ.\nއެއަޑަށް ޖެހިގެން ހުރި ކޮޓަރީގެ ދޮރު ހުޅުވުނެވެ. އަހަންނަށް ފެނުނީ ފަޒީލާއެވެ. އޭނާގެ ދެ ލޯ ވަނީ ރަތްވެފައެވެ. ކޯތާފަތްވަނީ ކަރުނުން ފޯވެފައެވެ. މޫނު ވަނީ މިލައި މޯޅިވެފައެވެ. ފަޒީލާގެ ފަހަތުގައި އޭނާގެ ތުއްތަ، އަރީޝާ ހުއްޓެވެ. ފަޒީލާގެ ދެ ކޮނޑުގައި ހިފަހައްޓައިލައިގެންނެވެ.\n"ފަޒީ ކީއްތަ ވެގެން މިއުޅެނީ؟ ދޮންތަ ކީއްވެތަ އަހަރެން ދެކެ ރުޅި އައިސްގެން މި އުޅެނީ؟ ވެގެން އުޅޭ ގޮތެއް ބުނެބަލަ." އާދޭހުގެ ރާގުގައި އަހަންނަށް ބުނެވުނެވެ.\nބަދަލުގައި ފަޒީލާގެ ގިސްލުން އިތުރުވިއެވެ. އޭނާގެ ލޮލުން ހޯސް ލާފައި ކަރުނަތައް އޮހިގަތެވެ. ދެ ތުންފަތަށް ބާރުކޮށްލަމުން އޭނާ ހިންދިރުވަމުން ދިޔައެވެ. ގަދަކަމުން ކަހަލަ ގޮތަކަށެވެ.\n"ކަލޭ ކީއްކުރަން މިގެއަށް ތި އައީ؟" ރުޅިވެރި ކަމާއެކު އަމީޒާ އަނެއްކާ ވެސް ފެށިއެވެ. "އަދިވެސް އަހަރުމެންނަށް ދެވުނު ލަނޑު ކުޑައީތަ؟ އަހަރުމެން ފަޟީހަތް ކުރެވުނު ވަރު ކުޑައީތަ؟ މުޅި އާއިލާގެ އިއްޒަތާއި އަބުރު ކަލޭގެ ސަބަބުން ގެއްލިއްޖެ. އަހަރުމެންނަށް މީހަކާ ހަތަރު ކަޅި ހަމަކޮށްލަން ވެސް ނުކެރިފަ މި ތިބީ."\n"އަޅެ ކޮންމެ ވެސް މީހަކު ވެގެން އުޅޭ ގޮތް ބުނެދީބަލަ." އަހަންނަށް މަޑުމައިތިރި ކަމާއެކު ބުނެލެވުނެވެ.\n"އާން. މީހުން ކަލޭއަށް ރަނޑޭ އެ ކިޔަނީ ހަމަ ރަނގަޅަށް. މާ އަޅޭ ވެގެން އުޅޭނެ ކަމެއް ނެތް. ހަމަ މިހާރު މިތަނުން ދާން އުޅޭ." އަމީޒާ އަހަރެންގެ ކުރި މައްޗަށް ހުއްޓުނުނެވެ.\n"އަހަންނާ މެދު އެހާ ބޮޑު އިލްޒާމެއް އަޅުވާއިރު، ވެގެން އުޅޭ ގޮތް ސާފު ނުވަނީސް މިތަނުން ގުޑައި ވެސް ނުލާނަން." އަހަރެން ގާތަށް ވެސް ރުޅިއައެވެ. "އަހަންނަކީ ކިތައްމެ ރަނޑު މީހަކަސް މީހަކު ލަދުގަންނަ ވަރު ކަމެއް އަދި މިހާތަނަށް ނުކުރަން. އަހަންނަނީ ވެސް ކަލޭމެން ހެއްދެވި ފަރާތުން ހެއްދެވި އިންސާނެއް. އަހަރެންގެ މި ސިފައަކީ އަހަރެން އަމިއްލަށް ލިބިގަތް ސިފައެއް ނޫން."\n"ހުއްޓައިލާ. މިގެއަކީ ޒުވާބުކުރާ ގެއެއް ނޫން. ތިމާއަށް ކުރެވުނީ ކިހައި ވަރެއްގެ ކަމެއްކަން ނޭނގުމަކީ އަހަރެންގެ ކުށެއް ނޫން." ފަޒީލާ ގިސްލަމުން ގިސްލަމުން ގަދަކަމުން ކަހަލަ ގޮތަކަށް ވާހަކަދައްކަމުން ދިޔައެވެ. "ގޮތަކަށް އުޅުނީ ކާކުކަން އެއޮތީ އެންމެންނަށް ފެންނަން. މި ހުރިހާ ކަމަކާ ކުރިމަތިލާން މި ޖެހުނީ އަހަންނަށް. އަހަރުމެންނަށް. އަހަރެންގެ އާއިލާއަށް."\n"ފަޒީ ތި ކިޔާ އެއްޗެއް ސާފުކޮށް ކިޔައިބަލަ." އަހަރެން ފަޒީލާ ކުރިމައްޗަށް ހުއްޓިލީމެވެ.\n"އަމިއްލައަށް ބަލައިބަލަ." އަރީޝާ ފޯނު ނަގައި އަހަންނަށް ދައްކައިލިއެވެ.\nހައިރާން ކަމާއެކު އަހަންނަށް ބަލައިލެވުނެވެ. އަރީޝާގެ ފޯނު އަތުލެވުނެވެ. ފޯނުގެ ސްކުރީނަށް ކަޅި ޖަހައިނުލައި ބަލަން ހުރެވުނެވެ. އެއްމެ ފޮޓޯއެއް ނޫނެވެ. އެތައް ފޮޓޯއެކެވެ. ފޮޓޯ އެކަންޏެއް ނޫނެވެ. ވީޑިއޯއެވެ. އެއީ އަޝްރަފުގެ ކޮޓަރިއެވެ. އަހަރެން އޮތީ ނިވާކަމެއް ނެތިއެވެ. ވަށައިގެން ތިން ފިރިހެނުން ތިއްބެވެ. އެމީހުން ވެސް ތިބީ އެހާލުގައެވެ. އެއްވެސް މީހެއްގެ މޫނެއް ނުފެނެއެވެ. މޫނު ފެނުނީ އަހަރެން އެކަންޏެވެ. އަހަންނަށް ބަލައިލެވުނީ އަޝްރަފުގެ މޫނަށެވެ. ރުޅިވެރިކަމާއެކުގައެވެ.\n"މީ ހަގީގަތެއް ނޫން. މީ.. މީ ރޭވުމެއް... މީ އަހަންނަށް ދިން އަނިޔާއެއް." އަހަންނަށް ބަލައިލެވުނީ އަޝްރަފާ ދިމާއަށެވެ.\n"ސާފުކޮށް، ރީތިކޮށް ފެންނާން އޮއްވާ ވެސް ތި ބުނަނީ ހަގީގަތެއް ނޫނޭ. ތިވަރު މީހަކު ދެން ވާނީ ކޮން ރަނގަޅެއް." އަމީޒާ ހަޅޭއްލަވާ ގަތެވެ.\nއަހަންނަނަށް ބަލައިލެވުނީ އަޝްރަފާ ދިމާއަށެވެ. އޭނާ ހުރީ ލާނެތް ގޮތަކަށް ހެވިފައެވެ. ބޮޑުވާ އިނގިއްޔާއި ޝަހާދަތް އިނގިލި ދެމެދުގައި ދަތްދޮޅި ޖައްސައިލައިގެންނެވެ. އަހަރެންގެ ލޭ ހޫނުވަމުން ދިޔައެވެ.\n"ކަލޭ ކުރިން ބުނި ނަމަ. އަހަރެން ހުރިހާ ކަމެއް ކަލޭ ބޭނުން ގޮތަށް ކޮށްދިނީމުސް." އަހަރެން އަޝްރަފާ ދިމާއަށް ދުއްވާގަނެވުނެވެ.\nއަހަރެން ބޭނުންވީ އަހަންނަށް ދިން ލަނޑުގެ ހިތިކަން އޭނާގެ އަރުގައި ހިއްޕައިލާށެވެ. ބުއްދިއަށްވުރެ އިސްކުރެވުނީ ރުޅިވެރިކަމެވެ. އަހަންނަށް ފުންމާގަނެވުނީ އަޝްރަފުގެ މޭމައްޗަށެވެ. ކުއްލިއަކަށް އޭނާ ބިންމައްޗަށް ވެއްޓުނެވެ. ބަލާކަށް ނުހުރެ އޭނާއަށް ހަމަލާދޭން ފެށީމެވެ. މޫނުމަތީގައި ދެ އަތުން ތެޅޭވަރަކަށް ތެޅީމެވެ. ގޭތެރޭގައި ރޯ އަޑާއި ހަޅޭއްކުގެ އަޑު ގަދަވަމުން ދިޔައެވެ. އަހަރެންގެ ދެއަތުގައި ހިފައި ނެގިކަން އެނގުނެވެ. ދެން ވީ ނުވީއެއް ނޭނގުނެވެ. ލޯ ހުޅުވާލެވުނު އިރު އަހަރެން އޮތީ އައިވީ ގުޅައިފައެވެ. ކުށްވެރިއެއްގެ ގޮތުގައި ފުލުހުންގެ ބެލުމުގެ ދަށުގައެވެ.\nއެންމެފަހުން ކުށްވެރިވީ އަހަރެންނެވެ. އަޝްރަފަށް ހަމަލާދީ އޭނާ ޒަޚަމުކޮށްލުމުންނެވެ. ހުއްދަނޫން ޢަމަލުތަކެއް ކޮށް އެ މަންޒަރު އުފެއްދުމުގެ ކުށުގައެވެ. ބަދުނާމުވީ ވެސް އަހަރެންނެވެ. ބޭޒާރުވެ ބޭކާރު ވީ ވެސް އަހަރެންނެވެ. އެކަކަށް ވެސް ހަގީގަތެއް ނޭނގެއެވެ. ތެދުވެރި ލޯތްބެއް ވެވުނީތީއެވެ. އެކަމުގެ ހަދިޔާއެއްގެ ގޮތުގައެވެ. ކެހިވެރިއެއްގެ ދަލުގައި ޖެހިގެންނެވެ. މިއީ އަޝްރަފުގެ ރޭވުންތެރިކަމާއެކު އޭނާ އަހަންނަށް ދިން ގުސާއެކެވެ. ކެއްސެކެވެ. އަނިޔާއެކެވެ. މުޅި އުމުރަށް ދިރިއުޅުން މަތި އަހަރެން ފޫހިކޮށްލި ހާދިސާއެވެ. އެދުވަހު އަހަންނަށް ފޯނުގައި ލިޔެވުނު ނަމަކީ ރަނގަޅު ނަމެކޭ މިއަދު ހިތަށް އަރައެވެ. އާއެކެވެ. އެއީ އަހަންނާ ދިމާވި ފައްކާ ދައްޖާލެކެވެ. ގަބޫލުކުރަން ދަތި ނަމަވެސް މިއީ އަހަރެންގެ ހިތި މާޒީއެވެ.


» މުޖްތަމަޢުގެ މުތްތައް\nއިސްލާމްދީނުގައި އަންހެނުން އަދާކުރާ ދައުރަކީ ފިރިހެނުން އަދާކުރާ ދައުރަށްވުރެ ކުޑަދައުރެއްނޫނެވެ. އަނބިމީހާއަކީ ގޭގެ އޮޅިގަނޑެވެ. އެހެންކަމުން، މުޖްތަމަޢުގެ އޮޅިގަނޑަކީ އަންހެނުންނެވެ. ހިތްހަމަޖެހޭ، އުފާވެރި ދިރިއުޅުމެއްގެ ބިންގަލަކީ ދީންވެރި، ހެޔޮލަފާ، ޞާލިޙް އަންބެކެވެ. އާޢިލާއެއްގެ އުފާވެރިކަމާއި ހަމަޖެހުން ބިނާވެފައިއޮންނާނީ އަނބިމީހާގެ ސުލޫކާއި އަޚްލާޤުގެ މައްޗަށެވެ. ދަރީން ތަރުބިއްޔަތުކޮށް، ރަނގަޅު އަޚްލާޤާއި ސުލޫކު އެކުދީންގެ ކިބައިގައި އަށަގަންނުވައި އެކުދީން މުޖްތަމަޢަށް ބޭނުންތެރި ބަޔަކަށް ހެދުމަކީ އިސްލާމްދީނުގައި މައިމީހާގެ އެންމެ މުހިއްމު މައްސޫލިއްޔަތުތަކުގެ ތެރޭގައި ހިމެނޭކަމެކެވެ.\n» އުފާވެރި ކަމާއި ހިތްހަމަޖެހުން.... ހިތާމަވެރިކަމާއި ވޭން\nހިތްނުތަނަވަސް ވުމާއި ހިތާމަވެރިކަމަކީ އެއްވެސްމީހަކު އިޙުސާސްކުރަން ޝައުޤުވެރިވާނެ ކަމެއްނޫނެވެ. އެހެންނަމަވެސް މިދުނިޔޭގައި މިކަންތައް ތަޖުރިބާކުރަން އެންމެންވެސްޖެހެއެވެ. އެޙާލަތުގައި އެއީ ﷲގެ ޙަޞްރަތުން މެދުވެރިވި އިމްތިޙާނެއްކަމަށް ޤަބޫލުކޮށް ކެއްތެރިވުމަކީ މުއުމިނުންގެ ސިފައެކެވެ.\n» އިސްލާމްދީނާއި އަންހެނުން\n» ގާތުން ކިރުދިނުމާއި ތައްޔާރީ ކިރުދިނުމުގެ ތަފާތު\nގާތުން ކިރުދިނުމުގެ ސަބަބުން މަންމައަށް މިފަދަމަތިވެރި ބާއްޖަވެރިކަމެއް އިޙްސާސް ކުރެވޭއިރު އޭގެސަބަބުން ނަފްސާނީ ގޮތުންނާއި ޢާޠިފީގޮތުން ދަރިފުޅަށް ލިބިދޭ ހަމަހަމަކަމުގެ ނަތީޖާއަކީ އަބަދުވެސް އުފާވެރިކަން އިޙްސާސްވުމެވެ. މަންމަ ދަރިފުޅަށް ކިރުދިނުމަށްޓަކާ ދަރިފުޅު މަންމަގެ މެއާ ކައިރިކޮއްލުމާއެކު އެދަރިފުޅަށް ރީތިމިއުޒިކެއްފަދައިން އިވެންފަށަނީ މަންމަގެ ހިތުގެ ވިންދުގެ ރީތި މިއުޒިކީ އަޑެވެ. އެވަގުތު ދަރިފުޅަށް އެލިބޭ ހިތްހަމަޖެހުމާއި އަރާމުގެ ތެރޭގައި ގިނައިރުތަކެއްނުވެ ނިދުމާއި ހުވަފެނުގެ ތެރެއަށް ގެއްލިގެން ހިނގައިދާނެއެވެ. ވީމާ، މިވަރުގަދަ ގުޅުމަކީ ތައްޔާރީކިރުން ދުވަހަކުވެސް ގާއިމުވާނެ ގުޅުމެއްނޫނެވެ.\n» ރަނަށް ވުރެ އަގު ބޮޑެވެ.\nޢާއިޝާ އަކީ ސްކޫލްގައި އެހާ 'މަޝްހޫރު' ކުއްޖެއް ނޫނެވެ. އޭނާއަކީ ބަސްއަހާ އަޚްލާޤު ރަނގަޅު ކުއްޖެކެވެ. ކުލާހުގެ ހުރިހާކުދިންނާއި މުދައްރިސުން އޭނާއަށް އިޙްތިރާމް ކުރެއެވެ. އެއީ ބަސްއަހާ ކުދިންދެކެ އެންމެންވެސް ލޯބިވާތީއެވެ.ޢާއިޝާގެ ޢުމުރުން މިހާރު 12 އަހަރުވެއްޖެއެވެ. މިހާރަކަށް އައިސް ޢާއިޝާގެ މޫނުމަތިން މޮޅިވެރިކަމެއް ޢާއިޝާގެ މަންމައަށް ފާހަގަ ކުރެވެއެވެ. ހީވަނީ ކޮންމެވެސް ކަމަކާ މެދު ވިސްނާހެންނެވެ.\n» ޢިޝްޤީ ބަލީގެ ފަރުވާ\nއަޅުގަނޑުމެންގެ މިކުޑަކުޑަ ރިސާލާއިން ތިޔަ ކަނބަލުންނަށްޓަކައި ހުށަހަޅަނީ ދެދުނިޔޭގެ ކާމިޔާބު ލިބިއްޖެ އަންހެނަކީ ކޮބައިކަމެވެ. ލޯބީގެ ޙަޤީޤަތަކީ ކޮބައިކަމެވެ. އަދި ލޯބިކުރަންޖެހެނީ ކޮންފަރާތަކަށްކަމެވެ. އަޅުގަނޑުމެންގެ ލޯބި ޚާލިޞްވާން ޖެހެނީ ހަމައެކަނި މާތްﷲ އަށް ކަމެވެ. އެއީ އަޅުގަނޑުމެން ހައްދަވައި ގެންގުޅުއްވާ އަޅުގަނޑުމެންގެ ކަންތައް ރަނގަޅަށް ބަލަހައްޓަވަމުން ގެންދަވާ އަޅުގަނޑުމެންދެކެ އެންމެ ބޮޑަށް ލޯބިވެވޮޑިގަންނަވާ ކަށަކުޅަދުންވަންތަ މާތްﷲ އެވެ. އެއިލާހު ނޫން އެހެންފަރާތަކަށް ލޯތްބެއް ކުރަންވެއްޖެނަމަ އެލޯބި ﷲ އަށްޓަކައި ކުރެވޭ ލޯތްބަކަށް ނޫނީ ވެގެންނުވާނެއެވެ. މީހަކާ ރުޅިވެރި ވިކަމުގައިވިޔަސް ރުޅިވެރިވާން ޖެހޭނީވެސް ﷲ އަށްޓަކައެވެ. އަދި އެމީހާދެކެ ނުރުހުންތެރިވާން ޖެހޭނީވެސް އެއިލާހަށްޓަކައެވެ. މިގޮތްމަތީ ލޯބި ދެމިހުރެއްޖެނަމަ އެފަދަ ލޯތްބަކީ ޙަޤީޤީ ލޯތްބަކަށް ވާނެއެވެ.\n» ޙައިޟުވެރިޔާ ޤުރުއާން ކިޔެވުމާއި ޒިކުރު ކުރުން\nޖުމްހޫރު ޢިލްމުވެރިން (ގިނަޢިލްމުވެރިން) ދެކެވަޑައިގަންނަވަނީ ހައިޟުވެރިޔާ ހައިޟުގެ ދުވަސްވަރު ޤުރުއާން ކިޔެވުމަކީ ޙަރާމްކަމެއްކަމުގައެވެ. ހަމަ އެކަނި އިސްތިޘްނާ ވެގެންވަނީ އޭނާ ދުޢާކުރުމުގައި ބޭނުންކުރާ ބައެއް އާޔަތްތަކެވެ. މިސާލަކަށް ( رَبَّنَا آتِنَا فِي الدُّنْيَا حَسَنَةً وَفِي اْلآخِرَةِ حَسَنَةً وَقِنَا عَذَابَ النَّارِ)\n» އަންހެނުންގެ އިސްތަށިގަނޑު ކޮށުން\nފިރިހެނުންނަށާއި ފިރިހެނުންނާއި ވައްތަރުވާން އުޅޭ އަންހެނުންނަށް رَسُولُ اللهِ صلَّى الله عليه وسلم ލަޢުނަތްލެއްވިއެވެ." މިގޮތުން ކަންފަތުގެ ފޫޅަށްވުރެ ކުރުކުރުން ހުއްދަ ވެގެންނުވެއެވެ. އެއަށްވުރެ ކުރުކޮށްފިނަމަ ފިރިހެނަކާ އެއްގޮތްވުން ކައިރިކަންބޮޑެވެ.\n» އަދިވެސް އެބައިމީހުން ބުނަނީ އެއީ އަންހެނުން މިނިވަންކުރުން ކަމުގައެވެ. 2\nމިއަދުވެސް ގިނަ އަންހެނުން މަސައްކަތްކުރަނީ އިޤްތިސާދީ ޕިރަމިޑްގެ އެންމެ ތިރީގައެވެ. ގިނައީ އޮފީސްތަކުގައި އުޅޭ ސްޓާފް ކުދިން، ފެކްޓްރީ މަސަކްކަތްކުރާ މީހުން، ސޭލސް ގަރލް ފަދަ ވަޒީފާތަކުގައި އުޅޭ އަންހެނުންނެވެ. މިއަދު އެމެރިކާގެ ވަޒީފާ އަދާކުރާ މީހުންގެ 50% މީހުންނަކީ އަންހެނުންނެވެ. ގާތްގަނޑަކަށް 78% އަންހެނުން ތިބެނީ ކޭޝިޔަރުންގެ މަޤާމްގައެވެ. އަދި 90% ސެކްރެޓަރީންނަކީ އަންހެނުންނެވެ. މެނޭޖަރުންނާއި އެޑްމިނިސްޓްރޭޓަރުންގެ މަޤާމްގައި ތިބީ އެންމެ 13% އަންހެނުންނެވެ. އަންހެނުނަށް ވަޒީފާގެ ހަމަހަމަކަން ހޯދައިދިނުމަކީ އަވާމެންދުރެއް ކަމުގައިވިޔަސް އެތައް މިލިޔަން އަންހެނުން ވަނީ އެބައިމީހުންގެ ގެތަކުން ނުކުމެ އެބައިމީހުންގެ އާއިލީ ނިޒާމް މުގުރާ ފުޑުފުނޑުކޮއްލާފައެވެ.\n» އަދިވެސް އެބައިމީހުން ބުނަނީ އެއީ އަންހެނުން މިނިވަންކުރުން ކަމުގައެވެ. 1


Rilwan gehluvaali mahsalaagai Adheeb aa suvaalukohffi\nރިލްވާން ގެއްލުވާލުވާލި މައްސަލާގައި އަދީބާ ސުވާލުކޮށްފި\n0 June 11th, 2019 - 11:35 PM\nކުރީގެ ނައިބު ރައީސް އަހުމަދު އަދީބު ހާޒިރުކޮށް ނޫސްވެރިއާ އަހުމަދު ރިލްވާން ގެއްލުވާލި މައްސަލައާއި، ޑރ. އަފްރާޝީމްގެ މަރުގެ މައްސަލާގައި އޭނާގެ ބަޔާން ނަގާފައިވާކަމަށް ރައީސުލްޖުމްހޫރިއްޔާ އުފައްދަވާފައިވާ ކޮމިޝަން އޮން ފޯސްޑް ޑިސަޕިއަރެންސް އެންޑް ޑެތްސް އިން ބުނެފިއެވެ.\nއެ ކޮމިޝަނުން މިހެން ބުނީ، އަދީބު ރާއްޖެއިން ބޭރަށް ބޭސް ފަރުވާއަށް ދިއުމަށް ކަރެކްޝަނަލް ސާވިސް އިން ހުއްދަ ދީފައިވަނިކޮށެވެ.\nއެ ކޮމިޝަނުން ބުނެފައިވަނީ އަދީބު ހާޒިރުކޮށް ޑރ. އަފްރާޝީމް އަލީގެ މަރުގެ މައްސަލައާއި ގެއްލުވާލާފައިވާ ނޫސްވެރިއާ އަހުމަދު ރިލުވާނާއި ގުޅޭގޮތުން ސުވާލުކޮށްފައިވާތީ އެކަން އާންމުންގެ ސަމާލުކަމަށް ގެންނަން ބޭނުންވާކަމަށެވެ.\nއެ ކޮމިޝަނުން މިހެން ބުނީ އަދީބު ބޭސްފަރުވާއަށް ރާއްޖެއިން ބޭރަށް ދާން ކަރެކްޝަނަލް ސާވިސް އިން ހުއްދަ ދިނުމުން، އެކަމާއި ގިނަބަޔަކު ފާޑުކިޔަމުން އަންނަ ދަޑިވަޅެއްގައެވެ.\nރާއްޖެއިން ބޭރަށް ބޭސް ފަރުވާކުރަން ދިއުމުގެ ހުއްދަ ކަރެކްޝަނަލް ސާވިސް އިން މިއަދު ވަނީ އަދީބަށް ދީފައެވެ.\nއެ ހުއްދަ ދިންކަން ކަރެކްޝަނުން ވެސް ވަނީ ކަށަވަރުކޮށްދީފައެވެ. އެ ސާވިސް އިން ބުނަނީ ހުއްދަ ދިނީ މެޑިކަލް ބޯޑުން ހުއްދަ ދިނުމުންކަމަށެވެ.


English Premier League ge anna Season gai ves5kulhuntherin badhalu genevey goiy hadhaifi - AO News\nއިނގިރޭސި ފްރިމިއާ ލީގުގެ އަންނަ ސީޒަނުގައި ވެސް ފަސް ކުޅުންތެރިން ބަދަލު ކުރެވޭ ގޮތް ހަދައިފި\nއިނގިރޭސި ޕްރިމިއާ ލީގުގެ 2022/2023 ވަނަ ސީޒަނުގައިވެސް މެޗެއްގައި ފަސް ކުޅުންތެރިން ބަދަލުކުރެވޭ ގޮތަށް ހަދައިފިއެވެ.\nޕްރިމިއާ ލީގުން މިގޮތަށް ހަމަ ޖެއްސީ ޕްރިމިއާ ލީގު ބޯޑުން ކްލަބްތަކާއެކު ބޭއްވި މަޝްވަރާތަކަށް ފަހު އެވެ. ފަސް ބަދަލުގެ އިތުރުން ބަދަލު ކުޅުންތެރިންގެ އަދަދު ހަތަކުން ނުވަޔަކަށް އިތުރުކުރަން ވެސް ލީގުން ވަނީ ނިންމައިފަ އެވެ.\nފަސް ބަދަލުގެ ބޭނުން މެޗުތެރޭގައި ކްލަބްތަކުން ހިފަން ޖެހޭނީ ތިން ފަހަރެއްގެ މަތީންނެވެ. އެއީ ކުޅުމުގެ ތެރެއިން އިތުރު ވަގުތު ބޭކާރު ނުކޮށް މެޗު ލަސްކުރުމުގެ ފުރުސަތު ނުދިނުމުގެ ގޮތުން ނިންމި ނިންމުމެކެވެ. ތިން ފުރުސަތުގެ އިތުރުން މެޗުގެ ހާފް ޓައިމްގައި ކުޅުންތެރިއަކު ބަދަލުކުރުމުގެ ފުރުސަތު ވެސް ކްލަބްތަކަށް ލިބޭނެ އެވެ.\nއެހެން އަހަރުތަކާއި ޚިލާފަށް އަންނަ އާސީޒަނުގެ ކުޅުން ފަށާނީ ކުރިން ލީގު މެޗުތައް ފެށުމަށް ހަމަ ޖެހިފައިވާ ތާރީޚުގެ އެއް ހަފްތާކުރިންނެވެ. އެގޮތުން އަންނަ ސީޒަނުގެ ކުޅުން ފަށަން ޕްރިމިއާ ލީގުން ކަނޑައަޅާފައިވަނީ މިއަހަރުގެ އޮގަސްޓް6ގައެވެ. ހަމަ މި ބަދަލާއި އެކު ޓްރާންސްފާ ބާޒާރު ހުޅުވާ ތާރީޚަށްވެސް ވަނީ ބަދަލުގެނެސްފައެވެ. އެގޮތުން މިހާރު ޕްރިމިއާ ލީގުގެ ޓްރާންސްފާ ވާޒާރު ފެށޭނެ ތާރީޚަކީ އަންނަ ޖޫން މަހުގެ 10 ވަނަ ދުވަހެވެ.


Zenbook 14X: OLED display aaeku\nއެސުސް ޒެންބުކް 14އެކްސް\nއެސުސްގެ ޒެންބުކް ސީރީސް މަޝްހޫރު ވެފައިވަނީ ލުއި އަދި އަގު ހެޔޮ ލެޕްޓޮޕް މޮޑެލްއެއްގެ ގޮތުގަ އެވެ. ނަމަވެސް ކުރީގެ މޮޑެލްތަކާއި ހިލާފަށް މިފަހަރުގެ "ޒެންބުކް 14އެކްސް" މޮޑެލް އެ ކުންފުނިން ނެރެނީ އާ އޯލެޑް ޑިސްޕްލޭ ޓެކްނޮލޮޖީ ހިމެނޭ ގޮތަށެވެ.\nއޯލެޑް ޑިސްޕލޭތަކަކީ އާންމު ގޮތެއްގައި އަގުބޮޑު "ޕްރިމިއަމް" ޑިވައިސްް ތަކުގައި ހިމެނޭ ޓެކްނޮލޮޖީ އެކެވެ. ނަމަވެސް އެސުސްއިން އެ ކުންފނީގެ އަގު ހެޔޮ ލެޕްޓޮޕް ސީރީޒްއަށް އޯލެޑް ޑިސްޕްލޭ ލާންފެށި ފަހުން އެ މޮޑެލްގެ އަގު ވަނީ ކުރިއާ ބަލާ ބޮޑުވެފަ އެވެ.\nޒެންބުް 14އެކްސް އޯލެޑް ގެ ދެ މޮޑެލްއެއް ނެރޭނެ އެވެ. އެ ދެ މޮޑެލް އަކީ "4ކޭ އޯލެޑް އެޗްޑީއާރު" ޑިސްޕްލޭ ހިމެނޭ މޮޑެލް އަކާއި "2.8ކޭ އޯލެޑް 90 ހާޑްޒް" ޑިސްޕްލޭ ހިމެނޭ މޮޑެލްއެކެވެ. އަދި މިފަހަރުގެ ޑިސްޕްލޭތަކަކީ ކުރީގެ ޒެންބުކް 13 އޯލެޑް ގައި ހިމަނާަފއިވާ އޯލެޑް ޑިސްޕްލޭއަށްވުރެ ފެންވަރު ރަނގަޅު އަދި އަގު ބޮޑު ޑިސްޕްލޭތަކެކެވެ.\nއެންމެ 1.4 ކިލޯގެ ޒެންބުކް 14އެކްސް މޮޑެލްގައި ފަހުގެ "އިންޓެލް ކޯ އައި7" ގ ޕްރޮސްސާއެއް ހިމެނޭ އިރު، 16 ޖީބީގެ ރެމް ހިމެނެ އެވެ. އަދި މި ލެޕްޓޮޕްގައި އެއް ޓީބީގެ ސްޓޯރޭޖްވެސް ހިމެނެ އެވެ.\nއެސުސް އިން ޒެންބުކްގެ މި މޮޑެލް ވިއްކުމަށް ހަމަޖެހިފައި ވަނީ 1399 ޑޮލަރަށެވެ. މިއީ ކުރީގެ ޒެންބުކް 13 މޮޑެލްއާއި ބަލާ ގައިގަނޑަކަށް ދެގުނަ ބޮޑު އަދަަދެކެވެ.\nފުޖިފިލްމްގެ އާ ކެމެރާ ދައްކާލައިފި


މާލޭގައި މިހާރުކުރިއަށްދާ އެފްއޭއެމް ޔޫތު ޗެމްޕިއަންޝިޕުގައި އޭދަފުށީ ޒުވާނުންގެ ކްލަބް ކުޅުނު ފުރަތަމަ މެޗުން ވީބީ އައްޑު އެފްސީ އަތުން 1-0 އިން ބަލިވެއްޖެ އެވެ.\nގަލޮޅު ސްޓޭޑިއަމްގައި ކުޅުނު މެޗުގައި އޭދަފުށީގެ ޒުވާން ޓީމު ކޮޅަށް ވީބީ އައްޑޫ އެފްސީން ލަނޑުޖަހާފައިވަނީ ފުރަތަމަ ހާފު ނިމެނިކޮށެވެ. ނަމަވެސް ފަހު ހާފުގައި އޭދަފުށީ ޓީމު ވަނީ ކުޅުން ރަނގަޅުކޮށް ވީބީގެ ގޯލަށް ނުރައްކާތެރި ހަމަލާތަކެއް ފޮނުވާލައިފައެވެ.\nމެޗަށްފަހު ޓީމުގެ ކޯޗު ބައްޓޭ ބުނީ ފުރަތަމަ މެޗުން ބަލިވިނަމަބެސް ޓީމު މިއަދު ދެއްކި ކުޅުމާދޭތެރޭ ހިތްހަމަޖެހޭ ކަމަށެވެ.\nއޭދަފުށީ ޒުވާނުންގެ ކްލަބް އޮތް ގުރޫޕު އެކެއްގައި ދެން ހިމެނެނީ އޯލް ޔޫތު ލިންކޭޖް (އޭވައިއެލް) އާއި 2011 ވަނަ އަހަރުގެ ޔޫތު އެފްއޭ ކަޕް ކާމިޔާބުކުރި މާޒިޔާ ސްޕޯޓްސް އެންޑް ރެކްރިއޭޝަނެވެ. އަންނަ ހުކުރު ދުވަހު އޭދަފުށީ ތީމު ބައްދަލުކުރާނީ އޭވައިއެލް އާ އެވެ.\nއޭދަފުށީ ޒުވާން ޓީމުގެ ކޯޗަކީ އޭދަފުއްޓަށް އުފަން ކުރީގެ މަޝްހޫރު ފުޓްބޯޅަ ކުޅުންތެރިޔާ މުހައްމަދު ޒާހިދު (ބައްޓޭ) އެވެ. އަދި އެސިސްޓަންޓް ކޯޗަކީ ނާފިއު ހާމިދު އެވެ. ޓީމުގެ މެނޭޖަރަކީ އަލީ ޝާރިފު އެވެ.\nމުބާރާތަށް ދިއުމުގެ ކުރިން ބައްޓޭ ބުނީ ޓީމުގެ ކުޅުންތެރިން މުބާރާތަށް ތައްޔާރުވަމުންދިޔައިރު ހޯދަމުން ދިޔަ ކުރިއެރުމާ މެދު ހިތްހަމަޖަހޭ ކަމަށް ބުނެފަ އެވެ. އަދި މުބާރާތުގެ ކުރިން ޓީމު އެއްކޮށް ފަރިތަކޮށްލުމުގެ ފުރުސަތު ނުލިބުމަކީ ޓީމަށް ދިމާވެފައިވާ މައްސަލައެއް ކަމަށް ވެސް އޭނާ ބުންޏެވެ.\nޖެނުއަރީ 18, 2013 at 6:43 pm\nއަޅެ އޭދަފުށި މޮލެއްނޫންތަ.ސާބަސް ހަމަ ތިކުރާހިއްވަރައް!\nޖެނުއަރީ 18, 2013 at 6:37 pm\nތީހަމަ ޖޭވާތީ ދައްކާވާހަކަ.އެވަރެއް ނުވާނެ ތެޅިތެޅި ހަންވިޔަސް………………………………………………ހަމަ ސާބަސް އޭދަފުއްޓައް.\nޖެނުއަރީ 13, 2013 at 3:21 pm\nއަޅުގަނޑު ގަބޫލު ކުރާ ގޮތުގައި އޭދަފުއްޓަކީ މިހާރު މާ މޮޅު ކުޅުންތެރިންތަކެއް ތިބި ރަށެއް ނޫނެވެ. އެކަމަކު ތި ކުރި މަސައްކަތައް ހަމަ ސާބަސް\nޖެނުއަރީ 13, 2013 at 1:46 pm\nއޭދަފުށީ ޓީމެއް ދެނެއް މޮޅެއް ނުވާނެ…ތިއޮތީވާނެ ހަތަރެއްޗެއް ވެފާ….ދެން ލަލަލާ\nޖެނުއަރީ 12, 2013 at 9:41 am\nގަދަޔައް ކުޅުނީ ވީބީ އޭދަފުށި ފެންވަރެއް ނެތޭ\nޖެނުއަރީ 11, 2013 at 8:47 pm\nޓީމް ވަރަށް މޮޅު. ހުރިހާކުދިން ކުރި މަސައްކަތަށް ސާބަސް\nޖެނުއަރީ 11, 2013 at 8:01 pm\nސޯ ސޭޑް! ބަޓް ގުޑްލަކް ފޮރ ދަ ނެކްސްޓް މެޗް ބޯއިޒް!\nޖެނުއަރީ 11, 2013 at 6:24 pm\nކޮންޓީމެއްބާ އެންމެ މޮޅަށް ކުޅެ ގިނަވަގުތު ބޯޅަ ގެންގުޅުނީ؟ ދެޓީމަށްވެސް ލަނޑުޖަހާނެ އިތުރު ފުރުސަތުތަކެއް ލިބުނުތޯ؟ ކޯޗުންގެ ބާސްދީ ގަތުން، ކޮބާތޯ؟ ތި ހަބަރު ގެނެސްދޭގޮތް ކަމަކުނުދޭ. އެއްވެސް ފުރިހަމައެއްނޫން.


Israel ge Spyware eh beynunkohgen sarukaaru thakun jaasoos kurany\nދަ ގާޑިއަން ޑިޒައިން\nއިޒްރޭލުގެ ޖާސޫސީ ސޮފްޓްވެއާއެއް ބޭނުންކޮށްގެން ސަރުކާރުތަކުން ޖާސޫސް ކުރަނީ\n18 ޖުލައި 2021 - 23:41:55\nއިޒްރޭލުގެ ޖާސޫސީ ސޮފްޓްވެއާއެއް ބޭނުންކޮށްގެން ހުދުމުހްތާރު ސަރުކާރުތަކުން ޖާސޫސް ކުރާކަން ހާމަވެއްޖެެއެވެ.\nދަ ގާޑިއަން އާއި އިތުރު 16 ނޫސް އެޖެންސީއެއް ގުޅިގެން ހިނގި ތަހުގީގެއްގައި އިޒްރޭލުގެ އެންއެސްއޯ ގްރޫޕުން އުފައްދާފައިވާ ޕެގޭސަސް ސޮފްޓްވެއާ ބޭނުންކޮށްގެން އެތައް ބަޔެއްގެ ފޯނު ހެކްކޮށްގެން މައުލޫމާތު ވަގަށް ނަފާފައިވާކަން އެނގިފައިވެއެވެ.\nތަހުގީގުގެ ތެރެއިން ގިނަ އަދަދެއްގެ ޑޭޓާ ލީކްކޮށްލާފައިވާއިރު، އޭގެ ތެރޭގައި ނޫސްވެރިންނާއި ސިޔާސީ މީހުންގެ އިތުރުން ވަކީލުންތަކެއްގެ މައުލޫމާތުވެސް އެ ސޮފްޓްވެއާ ބޭނުންކޮށްގެން ވަގަށް ނަގާފައިވާކަމަށް ހާމަވެގެން ގޮސްފައިވެއެވެ.\nއެ ތަހުގީގުން ވަނީ އިޒްރޭލުގެ އެންއެސްއޯ ކުންފުނިން ސަރުކާރުތަކަށް ވިއްކާ އެ ސޮފްޓްވެއާގެ ބޭނުން ނަހަމަ ގޮތުގައި ހިފާކަން ވަނީ ފާހަގަވެގެން ގޮސްފައެވެ.\nނަމަވެސް އެންއެސްއޯއިން ވަނީ އެ ހެކިން ސްޕައިވެއާ އަކީ ކުށްކުރާ މީހުންނާއި ޓެރަރިސްޓުންނާ ދެކޮޅަށް ބޭނުންކުރަން ވިއްކާ ސޮފްޓްވެއާއެއް ކަމަށް ބުނެފައެވެ.\nލީކްކޮށްލި މައުލޫމާތުތަކުގެ ތެރޭގައި އެ ސްޕައިވެއާ ބޭނުންކޮށްގެން 2016 ވަނަ އަހަރުން ފެށިގެން 50،000 ފޯން ނަމްބަރު ފާހަގަކޮށްފައިވެއެވެ.\nޕެގޭސަސް މަލްވެއާ އިން އައިފޯން އަދި އެންޑްރޮއިޑް ފޯންތައް އިންފެކްޓް ކުރާއިރު ހެކަރުންނަށް ފޯނުގައި ހުންނަ ޓެކްސްޓް މެސެޖުތަކާއި ފޮޓޯ އަދި އީމެއިލް ނަގައި، ކޯލްތައް ރިކޯޑް ކުރެވި އަދި ނޭނގޭ ގޮތަށް ފޯނުގެ މައިކްރޮފޯން އެކްޓިވޭޓް ކުރެވެއެވެ.\nޕެރިސްގެ ނޮން-ޕްރޮފިޓް މީޑިއާ އޯގަނައިޒޭޝަނެއް ކަމަށްވާ ފޮބިޑެން ސްޓޯރީސް އާއި އެމްނެސްޓީ އިންޓަނޭޝަނަލް އަށް ވަނީ ލީކްވި ލިސްޓު ބަލާލެވޭ އެކްސެސް ލިބިފައެވެ. އަދި ލިބުނު އެކްސެސް ޕެގޭސަސް ޕްރޮޖެކްޓްގެ މީޑިއާ ޕާޓްނަރުންނާ ހިއްސާކޮށްފައިވެއެވެ.\nލިސްޓުގައި އެތައް ހާސް ފޯން ނަމްބަރު ހުރި ނަމަވެސް އެ ލީކްވި ޑޭޓާގައި އެމީހުންގެ މައުލޫމާތެއް ނަގާފައިވާ ކަމެއް އަދި ހެކްކުރަން އުޅުނު ކަމެއް ވެސް އެނގިފައެއް ނުވެއެވެ. ނަމަވެސް ތަހުގީގު ޓީމުން ގަބޫލްކުރާ ގޮތުގައި ލިސްޓުގައި ހިމެނޭ ނަމްބަރުތަކަކީ ކޮންމެވެސް ބައެއްގެ އަމާޒެއް ކަމަށް ބެލެވެއެވެ.


Kailaan Trends ge aharee dhuvahaa gulhuvaigen haassa promotion eh - vNews.mv\nކައިލާން ޓްރެންޑްސްގައި ކުރިއަށްދިޔަ ޕްރޮމޯޝަންގެ ތެރެއިން\nކައިލާން ޓްރެންޑްސްގެ އަހަރީ ދުވަހާ ގުޅުވައިގެން ހާއްސަ ޕްރޮމޯޝަނެއް\nޠާހިރާ އަޒްހާރު Male' | 21 November 2019, 14:37\nކައިލާން ޓްރެންޑްސްގެ ފުރަތަމަ އަހަރީ ދުވަހާ ގުޅުވައިގެން ހާއްސަ ޕްރޮމޯޝަނެއް ކުރިއަށް ގެންގޮސްފިއެވެ.\nކައިލާން ޓްރެންޑްސްއަށް އެއް އަހަރު ފުރުން އިއްޔެ ފާހަގަކޮށްފައިވާއިރު، ކައިލާން ޓްރެންޑްސްއިން ވަނީ އެ ފިހާރައިން ގަންނަ ކޮންމެ އެއްޗަކުންވެސް 50 އިންސައްތަ ޑިސްކައުންޓް ލިބޭ ޕްރޮމޯޝަނެއް ކުރިއަށް ގެންގޮސްފައެވެ.\nއިއްޔެ ހަވީރު 16:00 ގައި ފެށި މި ޕްރޮމޯޝަން ނިންމާލާފައިވަނީ އިއްޔެރޭ 10:30 ގައެވެ.\nމި ޕްމޯޝަންއާ ގުޅިގެން ވީނިއުސްއަށް މައުލޫމާތު ދެމުން ކައިލާން ޓްރެންޑްސްގެ އެމްބެސެޑަރ މަރިޔަމް އައްޒަ ބުނީ، މި ޕްރޮމޯޝަންއަށް އާންމުންގެ ފަރާތުން ބޮޑު ތަރުހީބެއް ލިބިގެން ދިޔަ ކަމަށާއި، ޕްރޮމޯޝަން ވަރަށް ކާމިޔާބު ކަމަށެވެ.\nމި ތަރުހީބަށް ބަލައި، ކުރިއަށްއޮތް ތަނުގައިވެސް މިފަދަ ޕްރޮމޯޝަނެއް ކުރިއަށް ގެންދަން ވިސްނާކަމަށް އައްޒަ ބުންޏެވެ. އެގޮތުން އާ އަހަރާ ގުޅުވައިގެންނާއި އެހެނިހެން އެކި މުނާސަބަތުތަކާ ގުޅުވައިގެން މިފަދަ ޕްރޮމޯޝަންތައް ބާއްވަން ވިސްނަމުންގެންދާ ކަމަށް އައްޒަ ބުންޏެވެ.\nއައްޒަ ބުނީ، މި ޕްރޮމޯޝަންގައި އެންމެ އަގުބޮޑު ތަކެތިން ފެށިގެން އެންމެ ކުޑަ އަގުގައި ލިބޭ ތަކެތިންވެސް 50 އިންސައްތަ ޑިސްކައުންޓް ދީފައިވާ ކަމަށެވެ. އަދި އެއްފަހަރު ވިޔަފާރި ކޮށްފައިވާ ފަރާތްތަކުން އަނެއްކާ އައިސް ވިޔަފާރި ކޮށްފައިވާކަންވެސް އައްޒަ ފާހަގަކުރިއެވެ.\n20 ނޮވެމްބަރު 2019 ވަނަ ދުވަހު ކައިލާން ޓްރެންޑްސްއަށް އަހަރެއް ފުރުން ފާހަގަކޮށްފައިވާއިރު، ކައިލާން ޓްރެންޑްސްއިން ވަނީ މިހާތަނަށް ގިނަ ކާމިޔާބީތަކެއް ހޯދާ، އާންމުންގެ އިތުބާރު ކައިލާން ޓްރެންޑްސްއާ މެދު ހޯދާފައެވެ. އަދި ދުނިޔޭގެ ނަން މަޝްހޫރު ބްރޭންޑްތަކުގެ ތަކެތި ކައިލާން ޓްރެންޑްސްއިން ވަނީ އާންމުންނާ ހަމައަށް އަތްފޯރާފަށުގައި ފޯރުކޮށްދީފައެވެ.\nވިޔަފާރި ކައިލާން ޓްރެންޑްސް ރާއްޖެ


Stelco ge 25 vana aharee dhuvas faahaga kohfi\nސްޓެލްކޯގެ 25 ވަނަ އަހަރީ ދުވަސް ފާހަގަކުރުމަށް އެ ކުންފުނީގެ ހެޑް އޮފީސް ދިއްލާލާފައި -- ފޮޓޯ: ސްޓެލްކޯ\nސްޓެލްކޯގެ 25 ވަނަ އަހަރީ ދުވަސް މިއަދު ފާހަގަކޮށްފި އެވެ.\nމިދުވަސް ފާހަގަކުރުމުގެ ގޮތުން ސްޓެލްކޯގެ މައި އޮފީހާއި އަތޮޅު ތެރޭގައި ހުންނަ އޮފީސްތައް ޒީނަތްތެރިކޮށް މާލެ އޮފީހުގައި މިއަދު ވަނީ ދުވަހާ ގުޅޭ ކޭކެއް ފަޅާފަ އެވެ.\nކޭކް ފަޅުއްވައިދެއްވީ ސްޓެލްކޯހެ ޗެއާމަން ބްރިގޭޑިއާ ޖެނެރަލް (ރިޓަޔާޑް) އިބްރާހިމް މުހައްމަދު ދީދީ އާއި މެނޭޖިން ޑިރެކްޓަރު އަހްމަދު ޝަރީފްގެ އިތުރުން ކުންފުނީގެ ދެ ޑިޕިއުޓީ މެނޭޖިން ޑިރެކްޓަރުން ކަމުގައިވާ މުހައްމަދު ލަތީފާއި، ޑރ. އަލީ އަޒުވަރެވެ.\nސްޓެލްކޯގެ 25 ވަނަ އަހަރީ ދުވަސް ފާހަގަކުރުމަށް މައި އޮފީހުގައި ކޭކް ފަޅަނީ -- ފޮޓޯ: ސްޓެލްކޯ\nސްޓެލްކޯގެ ހެޑް އޮފީހުގައި ބޭއްވި ރަސްމިއްޔާތުގައި ޗެއާމަން އިބްރާހިމް ދީދީ ވިދާޅުވީ ސްޓެލްކޯ އަކީ ސަރުކާރުގެ ކުންފުންޏަކަށް ވާތީ ރައްޔިތުންނަށް ހިދުމަތް ދިނުމުގައި ތެދުވެރިވެ އިހްލާސްތެރިވުމަށް މުވައްޒަފުންނަށް ހިތްވަރު ދެއްވެވި އެވެ. އަދި ޒަމާނީ ޓެކްނޮލޮޖީގެ އެހީގައި ކުންފުނީގެ ހިދުމަތް ފުޅާކޮށް ދުވަހުން ދުވަހަށް ހިދުމަތުގެ ފެންވަރު ރަނގަޅު ކުރުމަށްވެސް އެދިވަޑައިގެންނެވި އެވެ.\nސްޓެލްކޯގެ 25 ވަނަ އަހަރީ ދުވަސް ފާހަގަކުރުމަށް ބޭއްވި ރަސްމިއްޔާތުގައި ކުންފުނީގެ ޗެއާމަން އިބްރާހީމް މުހައްމަދު ދީދީ ވާހަކަދައްކަވަނީ -- ފޮޓޯ: ސްޓެލްކޯ\nމިރަސްމިއްޔާތުގައި ސްޓެލްކޯގެ މެނޭޖިން ޑިރެކްޓަރު ޝަރީފް ވިދާޅުވީ ކުންފުނީގެ ނަމުގެ ގޮތުގައި މިއަދުން ފެށިގެން މުވައްޒަފުން ބޭނުން ކުރާނީ "އަޅުގަނޑުމެންގެ ކުންފުނި" ކަމަށާއި އެގޮތަށް އެ އިބާރާތް ބޭނުންކުރަން ފެށުމުންވެސް އަންނާނެ ބަދަލުތަކެއް ހުންނާނެ ކަމަށެވެ. ސްޓެލްކޯގެ މިސްރާބު ބަދަލުކޮށް ކަސްޓަމަރުންނާ މިހާރަށް ވުރެ ގާތުން މަސައްކަތް ކުރާ ކުންފުންޏަކަށް ސްޓެލްކޯ ހަދަންޖެހޭ ކަމުގައިވެސް ވިދާޅުވި އެވެ.\n“ކަސްޓަމާ އޮރިއެންޓެޑް ކުންފުންޏެއް ކަމަށް މި ދަންނަވަނީ އަޅުގަނޑުމެންގެ ހުރިހާ ޑިޒިޝަންތަކެއް ނިންމާ ނިންމުންތަކެއް އެންމެ ފުރަތަމަ މަސްލަހަތު އޮންނަންޖެހޭނީ ކަސްޓަމަރަށް ކަމަށްވުމުން. އެއަށްފަހު އަޅުގަނޑުމެންގެ ސްޓާފުން. އެގޮތަށް މަސައްކަތް ކޮށްގެން ނޫނިއްޔާ އާންމުންގެ ތެރޭގައި މަގުބޫލު ކުންފުންޏެއްގެ ގޮތުގައި އޮވެވޭނެ ކަމަށް ގަބޫލެއް ނުކުރަން،" ޝަރީފް ވިދާޅުވި އެވެ.


Quarantine gai thibi meehunnah Goidhoo rayyithun roadha veellumeh dheefi\nކަރަންޓީނުގައި ތިބި މީހުންނަށް ގޮއިދޫން ރޯދަ ވީއްލުމެއް ދީފި\nބ. އަތޮޅުގައި ކަރަންޓީނު ފެސިލިޓީއެއް ގޮތުގައި ބޭނުން ކުރަމުން އަންނަ ރޯޔަލް އައިލެންޑް ރިސޯޓްގައި ކަރަންޓީނުކޮށްފައިވާ މީހުންނަށާއި އެ ފެސިލިޓީ ބެލެހެއްޓުމުގައި ހަރަކާތްތެރިވާ މީހުންނަށް ގޮއިދޫ ރައްޔިތުންގެ ފަރާތުން ރޯދަ ވީއްލުމެއް ދީފި އެވެ.\nގޮއިދޫ ރައްޔިތުންގެ ނަމުގައި ކަރަންޓީނު ފެސިލިޓީގައި ތިބި މީހުންނަށް ރޯދަ ވީއްލުން ހަދިޔާ ކުރީ ގޮއިދޫގެ އަމިއްލަ ޖަމިއްޔާއެއް ކަމަށްވާ ގޮއިދޫ ސްޕޯޓްސް އެންޑް ޔޫތު ޑިވެލޮޕްމަންޓް ސޮސައިޓީންނެވެ. ރޯޔަލް ކަރަންޓީނު ފެސިލިޓިގައި މިވަގު 270 އެއްހާ މީހުން އެބަތިއްބެވެ.\nނިޒާމު ވިދާޅުވީ އެރަށު ކޮންމެ ގެއަކުން ކަހަލަ ގޮތަކަށް މި ރޯދަވީއްލުމަށް ތަކެތި ހަދިޔާ ކުރި ކަމަށެވެ.\nއެ ޖަމިއްޔާގެ ރައީސް ހުސައިން ނިޒާމް މިއަދު ވިދާޅުވީ ރޯދަވީއްލުން ދިނުމުގެ ބޭނުމަކީ ކޮވިޑް-19 ފެތުރޭތީ ކުރިމަތިވެފައިވާ ދަތިކަން ތަހައްމަލް ކުރަމުންދާ ފަރާތްތަކާ އެކު ގޮއިދޫ ރައްޔިތުން ވެސް ތިބިކަން ހާމަކޮށްދިނުން ކަމަށެވެ.\nރޯޔަލް ކަރަންޓީނު ފެސިލިޓީއަށް ރޯދަމަހު އެކި ފަރާތްތަކުން އަންނަނީ ތަފާތު އެހީތައް ވަމުންނެވެ. އެގޮތުން މިއަތޮޅު ހިތާދޫ ރައްޔިތުންގެ ފަރާތުން ތަރާވީހެއް ދީފައިވާއިރު، ރ ފައިނު ރައްޔިތުންގެ ފަރާތުން ވަނީ ބައި ޓަނު ކަރާވެސް ހަދިޔާކޮށްފަ އެވެ. މީގެ އިތުރުން މާޅޮސް އާއި ތުޅާދޫން ވެސް ވަނީ ރޯޔަލް ކަރަންޓީނު ފެސިލިޓީއަށް ރޯދަ ވީއްލުމެއް ދީފަ އެވެ.


Thahuzeebee gothakee America baligaboolu kurun: China\nތަހުޒީބީ ރީތި ގޮތަކީ އެމެރިކާ ބަލިގަބޫލުކުރުން: ޗައިނާ\nޗައިނާ ފޮރިން މިނިސްޓްރީގެ ތަރުޖަމާން ވާންގް ވެންބިން: ވިދާޅުވީ ރަނގަޅު ގޮތަކީ އެމެރިކާ ބަލި ގަބޫލު ކުރުން ކަމަށް\nއެމެރިކާ ސިފައިން އަފްޣާނިސްތާންގައި 20 އަހަރު ވަންދެން ހަޑި ހޭވުން ނޫން ކަމެއް ނުކުރާ ކަމަށް ރަޝިއާގެ ރައީސް ލަޑިމިއާ ޕޫޓިން އޮތީ ވިދާޅުވެފަ އެވެ. ޕޫޓިން ވިދާޅުވެފައިވާ ގޮތުގައި އެމެރިކާ ސިފައިން އަފްޣާނުން ފަބައިގެން އެ ދިޔައީ އެއްވެސް ނަތީޖާއެއް ހާސިލު ނުކުރެވި ހުސްއަތާ އެވެ.\nޕޫޓިން ވިދާޅުވި ގޮތުން އެމެރިކާ ސިފައިން 20 އަހަރު ދުވަހު އަފްޣާންގައި ކުރި ބުރަ މަސައްކަތުން ވެސް ސްކޯބޯޑުން ސުމެއް ކަނޑުވައިލެވޭ ގޮތެއް ނުވި އެވެ.\nޗައިނާއިން ބުނަނީ ޕޫޓިންއަށް ވުރެ އިޚްލާސްތެރި ރައްދެއް އެމެރިކާއަށް ދެއްވި ލީޑަރަކު ނެތް ކަމަށާއި ތަހުޒީބީ ގޮތަކީ ޕޫޓިން ދެއްވި ޚިޔާލު އެމެރިކާއިން ބަލައިގަތުން ކަމަށެވެ.\nޗައިނާ ފޮރިން މިނިސްޓްރީގެ ތަރުޖަމާން ވާންގް ވެންބިން ވިދާޅުވީ ސުމަކީ އެމެރިކާއަށް ގަބޫލުރަން ދަތި ނަތީޖާއެއް ނަމަ ދެން މާކްސް ދެވެން އޮތީ އެއަށް ވުރެ ދަށުން ކަމަށެވެ.\nއެމެރިކާއަށް ކުރިމަތިވެފައި ހުރި ފާޑު ކިޔުންތަކަށް ދޭނެ ބިނާކުރަނިވި ރައްދެއް ވޮޝިންގްޓަންއަށް ނެތް ކަމަށް ވެސް ތަރުޖަމާން ވިދާޅުވި އެވެ. އޭނާ ވިދާޅުވީ ހުސް އަތާ ރަށަށް ދާން ޖެހުނީ އެމެރިކާއިން ކަންކުރާ ގޮތަށް އެހެން ބަޔަކު ލައްވައި ކަންކުރަން އުޅުމުން ކަމަށެވެ.\nއަފްޣާންން ދޫކޮށް ދިއުމަށްޓަކައި ކާބުލް އެއާޕޯޓަށް ޖަމާވެފައި ތިބި އަފްޣާން ރައްޔިތުން\nއެމެރިކާގެ ރައީސް ޖޯ ބައިޑާން ވިދާޅުވީ އަފްޣާނިސްތާންގައި އެމެރިކާ ސިފައިން ކުރި މަސައްކަތަކީ ގައުމެއް ބިނާ ކުރުން ނޫން ކަމަށާއި އެއީ އެމެރިކާއިން އެއްއިރެއްގައި ވެސް ގެންގުޅުނު ވިސްނުމެއް ނޫން ކަމަށެވެ.\nއަފްޣާންގައި އެމެރިކާ އާއި ނޭޓޯ ސިފައިން 20 އަހަރު ހޭދަކުރީ ރަނގަޅަށް ކަމަށް ދައްކަން ދައްކާނެ ކިތަންމެ ވާހަކައެއް ހުންނާނެ ކަމަށާއި އެ ވާހަކަތައް ދިގުދަންމަ ދަންމާފަ ވެސް ދެއްކިދާނެ ކަމަށް ވާންގް ވެންބިން ވިދާޅުވި އެވެ.\nވާންގް ވެންބިން ވިދާޅުވީ ޑިމޮކްރަސީއަކީ ހަމައެކަނި އެމެރިކާއަށް ގަބޫލުކުރެވޭ ގޮތް ނޫން ކަމަށާއި ޑިމޮކްރަސީއަކީ އެބަޔަކަށް އެންމެ ކަމުދާ ގޮތް ކަމަށެވެ. އޭނާ ވިދާޅުވި ގޮތުން ދުނިޔޭގެ ހުރިހާ ގައުމަކަށް ކަމުދާ ޑްރެސް ކޯޑެއް ވެސް ނެތެވެ. އެބަޔަކު ހެދުން އަޅަނީ އެބައެއްގެ ސަގާފަތާ އާދަކާދައިގެ މަތިންނެވެ.\nއެމެރިކާއިން ގަބޫލުކުރާ ގޮތަށް ހުރިހާ ގައުމަކުން އަމަލު ކުރަން ނުޖެހޭ ކަމަށް ތަރުޖަމާން ވިދާޅުވި އެވެ. އެމެރިކާގެ ޑިމޮކްރަސީ މޮޑެލް ތަރުޖަމާން ސިފަ ކުރެއްވީ އިންސާނެއްގެ ހަށިގަނޑަށް އެހެން މީހެއްގެ ގުނަވަނެއް ލެއްވުމުން ބީރައްޓެހި ގުނަވަން ބަލައިގަތުމަށް ހަށިގަނޑުގެ ދިފާއީ ނިޒާމު ދެކޮޅު ހަދާ ހެދުމަށެވެ.\nއަފްޣާންން ދޫކޮށް ދިއުމަށްޓަކައި ކާބުލް އެއާޕޯޓުގައި އޮތް މަތިންދާބޯޓަކަށް މީހުން އަރަނީ\nވާންގް ވެންބިން ވިދާޅުވީ އަފްޣާނުން މިހާރު އެ ފެންނަނީ އެ ނިކަމެތިކަން ކަމަށެވެ. ގިނަދުވަސްތަކެއް ނުވެ އެތައް ބަޔަކު ބަނޑަށް ޖެހޭނެ ކަމަށް ލަފާކުރެވިފައި އޮތްއިރު މުޅި ގައުމު އެއޮތީ ދާޚިލީ ހަނގުރާމައެއްގެ ކޮޅުމަތީގައި ކަމަށް ވެސް ތަރުޖަމާން ވިދާޅުވި އެވެ.\nގަބީލާތަކުގެ މެދުގައި ހަމަލާ ބަދަލު ކުރުން އިތުރުވެދާނެ ކަމަށް އޮތް ބިރު ވެސް އެހާ ބޮޑު ކަމަށް ތަރުޖަމާން ވިދާޅުވި އެވެ. އޭނާ ވިދާޅުވީ ބައިނަލްއަގްވާމީ ޖަމާއަތުން އަަފްޣާންނަށް އަވަސް އެހީ ފޯރުކޮށް ދޭނެ ޖެހޭ ކަމަށާއި އެމީހުންނަށް އަދި އަމިއްލަ ފައިމައްޗަށް ތެދުވެވޭނެ ދުވަހެއް ވެސް ނޭނގޭ ކަމަށެވެ.\nއެމެރިކާ ޗައިނާ ރަޝިޔާ + އަފްޣާނިސްތާން ޕުޓިން ނޭޓޯ ތާލިބާން


Ehme Muhinmee Covid-19 Fethurun Huhtuvun - Ali Waheed - Vaguthu\nއެންމެ މުހިންމީ ކޮވިޑް-19 ފެތުރުން ހުއްޓުވުން - ޢަލީ ވަޙީދު\nމިހާރު އޮތް އެންމެ މުހިންމު މަސައްކަތަކީ ކޮވިޑް-19 ފެތުރުން ހުއްޓުވުން ކަމަށް ޓްއަރިޒަމް މިނިސްޓަރ ޢަލީ ވަޙީދު ވިދާޅުވެއްޖެއެވެ.\nމިނިސްޓަރ އަލީ ވަޖީދު މިހެން ވިދާޅުވީ ނިޔޭގެ ފަތުރުވެރިކަމާބެހޭ އ.ދ. ގެ މައި ޖަމިއްޔާ ޔޫއެންޑަބްލިއުޓީއޯ އިން އެކުލަވާލި ގްލޯބަލް ޓޫރިޒަމް ޓްރައިސިސް ކޮމެޓީގެ3ވަނަ ބައްދަލުވުމުގައި ސައުތު އޭޝިއާ އަދި ދިވެހިރާއްޖެ ތަމްސީލުކޮށް މިއަދު ދެއްކެވި ވާހަކަފުޅުގައެވެ.\nސަރުކާރުގެ އެންމެ އިސް އަދި އެންމެ މުހިންމު ވާޖިބަކީ ދިވެހިރާއްޖޭގެ އެންމެހައި ރައްޔިތުންގެ ޞިއްޙަތާއި، ސަލާމަތާއި، ރައްކާތެރިކަން ކަށަވަރުކުރުންކަން ފާހަގަކުރެއްވިއެވެ. އަދި ކޮވިޑް-19 ފެތުރުން ހުއްޓުވިގެން ނޫނީ ރާއްޖޭގެ ފަތުރުވެރިކަން އަލުން ނުފެށޭނެކަމަށާއި، އެދުވަހަށް ތައްޔާރުވުމަށްޓަކައި މިހާރުއްސުރެ "ރައްކާތެރި ފަތުރުވެރިކަން" ފެށުމަށް ކުރަންޖެހޭ އެންމެހައި ދިރާސާތައް ކުރުމުގެ މަސައްކަތް ކުރައްވަމުންދާކަމަށް މިނިސްޓަރ ވިދާޅުވިއެވެ.\nއަދި މިދިރާސާ ކުރުމުގައި ޑަބްލިއުއެޗްއޯގެ މިންގަނޑުތަކަށްފެތޭ ގައިޑްލައިނެއް އެޖަމިއްޔާގެ އެހީތެރިކަމާއެކު ތައްޔާރުކުރުމުގެ މުހިންމުކަމުގެ މައްޗަށްވެސް އަލިއަޅުއްވާލެއްވިއެވެ. މިއަދުގެ ބައްދަލުވުމުގައި ޑަބްލިއުއެޗްއޯ، އިންޓަރނޭޝަނަލް ސިވިލް އޭވިއޭޝަން އޮގަނައިޒޭޝަން، އިންޓަރނޭޝަނަލް އެއަރ ޓްރާންސްޕޯޓް އެސޯސިއޭޝަން، އެއަރޕޯޓްސް ކައުންސިލް އިންޓަރނޭޝަނަލް، ކްރޫޒްލައިންސް އިންޓަރނޭޝަނަލް އެސޯސިއޭޝަން އަދި ވަރލްޑް ޓްރެވަލް އެންޑް ޓޫރިޒަމް ކައުންސިލްގެ މަންދޫބުން ބައިވެރިވެވަޑައިގެންނެވިއެވެ.\nކޮވިޑް-19 ފެތުރެން ފެށުމާއި އެކު މުޅި ދުނިޔޭގެ ފަތުރުވެރިކަން ވަނީ ހުއްޓިފައެވެ. ފަތުރުވެރިކަން ހުއްޓުމަކަށް އައުމުން ރާއްޖޭގެ އިޤުތިޞާދަށް ވެސް އަންނަނީ ބޮޑެތި ގެއްލުންތައް ލިބެމުންނެވެ.\nއޭޕްރީލް 16, 2020 22:49\nއެންމެ މުހިންމު ކަމަކީ ޑިރެކްޓަރ ޖެނެރަލް އޮފް ޕަބްލިކް ހެލްތްގެ އަމުރަށް ނުކިޔަމަންތެރިވި މީހުންގެ މައްޗަށް ޖިނާއީ ތަހުގީގެއް ހިންގައި ވީހާވެސް އަވަހަކަށް ޖިނާއީ ދައުވާކުރުން. މިކަން މިހާރުން މިހާރަށް ފަށަންޖެހޭ. މިހާރު މިކަން ކުރަންވެސް ފަސޭހަވާނެ. ވަކިތަނެއްގައި ތިއްބާ ބޭނުންވާ ހުރިހާ މައުލޫމާތެއް އެއްކުރެވޭނެ. ހޯދޭނެ.\nއޭޕްރީލް 16, 2020 23:12\nކަލޭގެ ނާގާބިލުކަމުންދޯ މިކަން މިރާއްޖެއަށް ފެތުރިގެން ދިޔައީ. އަދިވެސް މިތިބެނީ އެބިރުވެރިކަމުގަ\nއޭޕްރީލް 16, 2020 23:41\nކަލޯ ތިޔަކަންކުރަން މާލަސް ވެއްޖެ.. ކަލޭމެން ޒިންމާނަގަން ޖެހޭނެ... ބޯޑަރު ބަންދު ނުކޮއް ރާއްޖެއިން ބޭރުން މީހުން އެތެރެކުރަމުން ދިޔައީ ކަލޭމެން\nއޭޕްރީލް 16, 2020 23:44\nދެގަީން ދެގަޑިން ނޫސްކޮންފަރެންސް ބޭއްވިއަސް އެންމެން ގޭގަ މަޑުކޮށްގެން ތިއްބަސް ސަެރުކާރުން ކޮރޯނާވައިރަހަށް ދުނިޔެއަށް ގޮންޖަހާލާ މިންވަރަށް ތައްޔާރުވެފައިވާކަމަށް ދެއްކުމަށް މަސައްކަތްކުރިނަމަވެސް މާލެތެރެއިން އާންމު މީހެއްގެ ކިބައިން އަދި އޭނާގެ އާއިކާއިން ކޮރޯނާ ވައިރަސް ފެނުމަކީ މިކަމުގައި ސަރުކާރުން ޒިންމާ ވާންޖެހޭ ކަމެއްގެ ގޮތުގައި ބަލަން ޖެހެއެވެ. ސަބަބަކީ ރާއްޖެއިން ބޭރުން އައި ވަކި ބަޔަކު ކަރަންޓީނު ނުކޮށް މާލެ ތެރެއަށް ދޫކޮށްލުމުން ކަމަށް ގިނަ ބަޔަކު ދަނީ ތުޚުމަތުކުރަމުންނެވެ. މިނޫން ހާލަތެއްގައި މާލެތެރެއިން މިފަދަ ގޮތެއްގައި ކޮރޯނާވައިރަސް ހުރި މީހުން ފެނަން ނުޖެހޭނެކަމަށް ގިނަ ބަޔަކު ދަނީ ބުނަމުންނެވެ.ސަރުކާރުން ދައްކާ ވާހަކަޔާ ޢަމަލަކާ ދިމައެއްނުވޭ\nއޭޕްރީލް 17, 2020 11:21\nނާ ޖީބައް ވަންނަވަރު ކުޑަވާތީ ރީސޯޓް ތައް ހުޅުވާޅާ...\nއޭޕްރީލް 17, 2020 05:18\nކަލޯމެނަކަށް މިކަމެއްނުވާނެ އެގޭނީ ޓިޝޫއިން ބޯޅަކުޅެން އެހެންނޫނީ ކީއްވެ ރަގަޅަށްގޮސްއޮއްވާ މިހެންވާންވީ\nއޭޕްރީލް 17, 2020 07:20\nއަދިވެސް ދިދަދަނޑިއަށް އަ މާންދިދަނަގާކަށްނުވޭތޯ ތިޔަޢުޅެނީ " ދަންބެރަށްވުރެތަގުޑި" ދިގުވެގެން ސިއްހީބޭފުޅުންގެއާދޭސްތަކަށް ފުރަތަ މަފަރުވާ ކުޑަކުރީކޮންބައެއްތޯ؟ މާލެ ފުރަބަންދުކުރު މުން ވަކިބަޔަކަށް ވިޔަފާރިކުރެވިފައަނެއްބަޔަކު ބައިބަޔަށް ކަންކަން މަތީ އަނގަ މަޖާކުރަންތިބެވިގެންނުވާނެ އެހެންނަ މަވެސް ފެންނަނީ ތަފާތު މަންޒަރެއް ހިތާހިތާ އަ މިއްލަނަފްސާސުވާލުކޮށްލަށްވާ!!!!!!!!\nއޭޕްރީލް 17, 2020 10:17\nއެންމެ މުހިއްމީ ސަރުކާރުގެ ޒިންމާދަރު ވެރިން ތެދުވެރިވުން ރައްޔިތުންނަށް އޮޅުވާނުލުން މިކަމަށް ތައްޔާރުވާތާ 3މަސް ވެރިން މައުލޫމާތު ދެނީ މިތިބީ ފުރިހަމަޔަށް ތައްޔާރުވެގެން.\nއެކަމަކު އެންމެ މުހިއްމު އަސާސީ ތަކެތި ބޭުނުންވާ ފަރާތަކަށް ފޯރުކޮށް ދޭން ހަދަންވީގޮތެއް ނޭގިފަ. ކުއްލިހާލަތުގަ އެތަށްބަޔަކު މަގުމަތިވީ ކާނެ ބޯނެ ގޮތެއްނެތި. ތިހާވަރަށް ބަޔަކަށް ތައްޔާރުވެވޭނީ. " މިހާރު ތިޓީމް ރަގަޅުވާނީ ސީފުހޭ ކަރުދާހުން ބޯޅަކުޅެން "\nއޭޕްރީލް 17, 2020 11:02\nއަނެއްކާ އަނެއް ދޫ ވިހަ ކަލޭގެ..އިރާދަ ނުލާ ވާހަކަ ދައްކާމީހުންގެ ދުލުގެ ވިހަ ކަން މިގައިމަށް ޖެހިފަ މިވަނީ\nއޭޕްރީލް 17, 2020 11:09\nކަލޭ ވާހަކަ ނުދައްކާހުރޭ! ބޭރުންއަންނަ ދިވެހިން ކަރަންޓީނުކުރުވިއިރު، ބޭރުންއަންނަ ޓޫރުސްޓުން ރިސޯޓުތަކަށް ފޮނުވާ މިތަން މިބިރުވެރިކަމަށް ވައްޓާލި އެކަކުތީ! ބުނެބަލަ މީދޮގެކޭ! ރަނގަޅުދެން ތިބުނާގޮތްނޫން އެހެންގޮތެއް އެބައޮތްތަ؟ ތީ މިޔަދު ކަލެއާ، ތަންތާންގަތިބޭ ވެރިން ނުބުންޏަސް އެންމެ ކުޑަކުއްޖާއަށްވެސް އެނގޭވަރު!\nއޭޕްރީލް 17, 2020 11:23\nމީނަ މި ކީޔޭ އެއްޗެހި ހަދާންވެސް ހުންނަ މީހެއް ނޫންތަ\nތޮއްޑޫ ކުރެދިމާގެ އީސާ\nއޭޕްރީލް 17, 2020 12:10\nއެންމެ މުހިންމުވީ ނާގާބިލު ސަރުކާރުން ޑްރާމާކުޅެ މީހުންނަށް ކަންދެއްކުން، ބޮޑެތިހަރަދުކޮށް ޗާޓަރުފްލައިޓް އަޅައިގެން ސަރުކާރުގެ ވެރިންގެ މަސްލަހަތު އޮތްމީސްމީހުން ނާއި މުއްސަނދިން ގެންނަން ބޮޑެތިހޭދަކުރުން. ލަންޑަނުގައި ތިބި މީހުންނާއި މެލޭޝިއާގައި ތިބިމީހުންނާއި އިންޑިޔާގައި ތިބި މީހުންނާއި ލަންކާގައި ތިބިމީހުން ގެނައުން.\n"ނިކަމެތި އާދައިގެ ދިވެހި މީހާ، މާލޭގައިި ދުވަހު ކުއްޔަށް ކޮޓަރިނަގައިގެން އެހުރީ މާލެއިން ރަށަށް ނުދެވިފައި ފްލައިޓުން ޖާގަނުލިބިގެން، ކަނޑުބޯޓެއްނެތިގެން" ލަންޑަނާއި މެލޭޝިއާ އިންޑިއާ ލަންކާގައި ތިބި މީހުން ގެނެވިއްޖެ. އެހެންވީމައި މުހިންމުވީކަން އެއޮތީވެފައިއެނު ތޮއްޑޫ ވަހީދު.\nކޮވިޑް ހުއްޓުން މުހިންމުވިނަމަ، އެންމެ ފުރަތަމަ ދުވަހުންފެށިގެން ރިސޯޓްތަކުގެ މުވައްޒިފުން ކަރަންޓީނު ކުރިގޮތަށް މާލޭ އެއާޕޯޓްގައި މަސައްކަތް ގެސްޓުނާއި ކޮންޓެކްޓްވާގޮތަށް މަސައްކަތްކުރާ މުވައްޒިފުންވެސް ތިބޭނީ ކަރަންޓީނުވެފައި.\nމިރޯގާއެއް ފެތުރިގެން މުޅި ދުނިޔެ ބިރުވެރިކަމެއްގެ ތެރޭގައި އުޅޭތާ ތިންމަސްވީއިރުވެސް ކަލޭމެންނަށް އަދިވެސް ރާއްޖޭގެ މީހުން އުޅޭ ރަށްރަށަށް ނުވަތަ ރާއްޖޭގެ ރަށްރަށުގައި ހުރި ހޮސްޕޮޓަލްތަކަށް މިބައްޔަށް ޓެސްޓްކުރެވޭނޭ ނިޒާމްތަކެއް ގާއިމްކޮށްނުދެވޭ. ރަށްރަށުން ޝައްކުވާމީހަކު ފެނިއްޖެއްޔާ ނާލު ބައްތެއްޔެއްގައި މާލެފޮނުވާ ނިޒާމް ގާއިމްވެފައި މިއޮތީ. ވެދާނެ އެކުވެރި އިންޑިޔާއިން ބުނީކަމަށް ތިމަންނަމެން ޓެސްޓް ކިޓް ދޭނަމޭ ކަލޭމެން ކޮންމެހެން އެކަމާއި އުޅޭނޭކަމެއްނެތޭ. އެމީހުން އަތުން އެބުނާ ކިޓެއްލިބޭނީ މިރާއްޖެ ނެތިދާފަހުން. އެކަހަލަ ބައެއްއެއީ އެކަމަކު ނަމްބަރު 1 އެކުވެރިޔާ، މިވެރިކަން ހިމާޔަތްކުރާ އެކުވެރިޔާ.\nތިހެން މީސްމީހުންނަށް ފޯނުކޮށް ނުހޮރުއްޕާނު ނުކޮށް ތިއަށްވުރެން މާރަނގަޅުވާނެ މަސްވަޅުލާފައިވާ ރަށަށްގޮސް ބިމެއް ހޯދައިގެން ކަރާހައްދައިގެން އަވަށްޓެރިންނަށް އެއެއްވެހި ބަހަން ހުރިއްޔާމު، ދެދުނިޔޭގެ ބާއްޖަވެރިކަން ލިބިދާނެ. މިހާރު ތިޔާ އުޅޭގޮތުން ތެދެއް ހެދެން އޮންނަ ތަނަކަށްވެސް ތިހެދެނީ ދޮގެއް. ހެޔޮކަމެއް ކުރެވެން އޮންނަ ތަނަކަށްވެސް ކުރެވެނީ ދެއްކުންތެރި ނުބައިކަމެއް.


ICU gai oi actor ge hospital bill thakaa Salman havaaluvehje – Iru\nކެންސަރާ ހަނގުރާމަ ކުރަމުންދާ ސަންޖޭ ދަތުގެ ފަހުގެ ވީޑިއޯއިން ފޭނުންނަށް އުފާވެރިކަން!\nއައިސީޔޫގައި އޮތް އެކްޓަރުގެ ހޮސްޕިޓަލް ބިލްތަކާ ސަލްމާން ހަވާލުވެއްޖެ\nސިކުނޑީގެ އިންފެކްޝަނެއް އުފެދިގެން ބެންގަލޫރުގެ ހޮސްޕިޓަލެއްގެ އައިސީޔޫގައި ފަރުވާދެމުންދާ ކުރީގެ އެކްޓަރު ފަރާޒް ޚާންގެ ހޮސްޕިޓަލް ބިލްތަކާ މަޝްހޫރު އެކްޓަރު ސަލްމާން ޚާން ހަވާލުވެއްޖެއެވެ.\n90 ގެ ފަހުކޮޅާއި 2000 ގެ ކުރީކޮޅު މަޤުބޫލު ފިލްމުތަކަކުން ފެނުނު ފަރާޒަށް ކުއްލިއަކަށް ކުރިމަތިވި ސިއްޙީ މައްސަލައެއްގެ ސަބަބުން ހާލު ސީރިއަސްވެގެން ހޮސްޕިޓަލުގައި ފަރުވާދެމުންދާކަން އާންމުންގެ ސަމާލުކަމަށް ގެނައީ ޕްރޮޑިއުސަރު އަދި ކުރީގެ އެކްޓްރެސް ޕޫޖާ ބަޓެވެ. އެގޮތުން ޕޫޖާ ޓްވިޓާ މެދުވެރިކޮށް އޮންލައިން ފަންޑެއްގެ ލިންކު ހިއްސާކޮށް، އެއަށް ފައިސާ ފޮނުވުމަށް އާންމުންގެ ކިބައިން އެދިފައެވެ.\nޕޫޖާ އެ ޓްވީޓު ކުރިތާ އެއްދުވަސް ފަހުން އިއްޔެ، އެކްޓްރެސް ކަޝްމީރާ ޝާހު އިންސްޓަގްރާމްގައި ހިއްސާކުރި ޕޯސްޓެއްގައި ބުނީ ފަރާޒް ޚާންގެ ހޮސްޕިޓަލް ބިލްތަކާ ސަލްމާން ހަވާލުވެފައިވާ ކަމަށެވެ. އަދި ކަޝްމީރާ ވަނީ ސަލްމާނަށް ޝުކުރުއަދާކޮށް، އޭނާގެ އިންސާނިއްޔަތު ކަމަށް ތަޢުރީފުކޮށްފައެވެ.\nފަރާޒް ޚާން ކުޅެފައިވާ ބައެއް މަޤުބޫލު ފިލްމުތަކުގެ ތެރޭގައި ފަރޭބް (1996) އަދި މެހެންދީ (1998) ފާހަގަކޮށްލެވެއެވެ. ނަމަވެސް ފަހުން ބައެއް ޓީވީ ޝޯތަކުގައި މަސައްކަތް ކުރުމަށްފަހު، 2008 ގެ ފަހުން ފަރާޒް ވަނީ މުނިފޫހިފިލުވުމުގެ ދާއިރާއިން ގެއްލިފައެވެ. ފަރާޒަކީ ކުރީގެ އެކްޓަރު ޔޫސުފް ޚާންގެ ދަރިއެކެވެ.


Islam dheenah kuree nafrathu, mihaaru Muslim eh!\nރިޗާޑް މެކްކިނޭ ---\nއިސްލާމް ދީނަށް ކުރީ ނަފްރަތު، މިހާރު މުސްލިމެއް!\n27 އޭޕްރީލް 2021 - 11:31:10\nހުޅަނގުގެ މީޑިއާގައި މުސްލިމުންގެ ވާހަކަ ގެނެސްދޭ ގޮތުގެ ސަބަބުން އަހަރެމެންގެ ދީނާއި މެދު ވަރަށްބޮޑު ނުބައި މައުލޫމާތުތަކެއް ގިނަބަޔަކަށް ދަސްވެގެން ދެއެވެ. މިއީ އެފަދަ މީހެއްގެ ވާހަކައެވެ. އޭނާ އިސްލާމްދީން ގަބޫލުކުރި ގޮތުގެ ވާހަކައެވެ.\nއެމެރިކާގެ ރައްޔިތެއް ކަމަށްވާ ރިޗާޑް މެކްކިނޭ އަކީ އެމެރިކާގެ އޮލިމްޕިކް އެތްލީޓެކެވެ. އެގޮތުން އޭނާވަނީ އޮލިމްޕިކް ގޭމްސްގައި ހަތަރު ފަހަރު ވާދަކޮށް، އާޗަރީން ސިލްވާ މެޑަލެއް ހޯދާފައެވެ.\nމީގެ އިތުރުން ރިޗާޑް އަކީ ސިފައިންގެ މީހެކެވެ. މެރިން ސާޖަންޓެއްގެ ގޮތުގައި ހުރެ، ވަޒީފާއިން ވަކިވުމުގެ ކުރިން ރިޗާޑް ވަނީ މެދު އިރުމަތީގެ އެކި ގައުމުތަކަށް ދަތުރު ކޮށްފައެވެ.\nރިޗާޑް ކިޔައިދިން ގޮތުން އޭނާ ސިފައިންގެއަށް ވަތް އިރު އިސްލާމް ދީނަށް ނަފްރަތެއް ނުކުރެއެވެ. ނަމަވެސް އިސްލާމް ދީނަށާއި މުސްލިމުންނަށް ނަފްރަތު ކުރެވެން ފެށުނީ ސިފައިންގޭގައި އުޅުންއިރު ކަމަށް ރިޗާޑް ކިޔައިދިނެވެ.\nއެގޮތުން މެދު އިރުމަތީގައި އޭނާ "މިލިޓަރީ ޓުއާ"އަށް ގޮސް ހުރި އިރު ފެނުނު އެކި ކަންކަމާއި، އޭރު އޭނާއަށް އިވުނު އެކި އަޑުތަކުން މުސްލިމުންނާމެދު ނަފުރަތު އުފެދުނު ކަމަށް ރިޗާޑް ކިޔައިދިނެވެ.\nފަންސަވީސް އަހަރު ސިފައިންގެއަށް ހިދުމަތް ކުރުމަށްފަހު، އެ ވަޒީފާއިން ރިޓަޔާވެ، އާންމު ދިރިއުޅުމަށް ރުޖޫއަ ވި ހިސާބުން، ކަންކަން ދިޔައީ އެންމެ ރަނގަޅަށް ނޫން ކަމަށް ރިޗާޑް ކިޔައިދިނެވެ. އެގޮތުން ސިފައިންގޭގައި އުޅުނު އިރު ހުރި ރުޅިވެރިކަން އޭރުވެސް އޭނާގެ ހިތުގައި ހުރި ކަމަށާއި، ފިހާރައަކުން ބުރުގާ އަޅާފައިވާ އަންހެނެއް ފެނުނަސް، އެމީހާ މަރާލަން ބޭނުންވި ކަމަށް އޭނާ ކިޔައިދީފައިވެއެވެ.\nމި ހިޔާލުތަކާއެކު، އޭނާ ދިރިއުޅޭ ސަރަހައްދުގައި ހުރި މިސްކިތެއްގައި މުސްލިމުންތަކެއް މަރާލުމުގެ ހިޔާލެއް ލިބުނު ކަމަށް ރިޗާޑް ކިޔައިދިނެވެ. އެގޮތުން ގޭގައި އަމިއްލައަށް ބޮމެއް ތައްޔާރުކޮށް، އެ ބޮން މިސްކިތައް ގެންގޮސް، މިސްކިތުގައި ބޮން ގޮއްވާލުމަށް ރޭވިން ކަމަށް ރިޗާޑް ކިޔައިދިނެވެ.\nއެގޮތުން އޭނާގެ މި ރޭވުން އެއްވެސް މީހަކަށް ނޭނގޭނެ ކަމަށާއި، އޭނާ އެކަން ރޭވީ އަމިއްލައަށް ކަމަށް ރިޗާޑް ކިޔައިދިނެވެ. އަދި އޭނާއަށް އޭރު ވިސްނުނީ، މިސްކިތެއް ގޮއްވާލުންވާނީ ގައުމަށް ކޮށްދެވޭ ރަނގަޅު ކަމެއް ކަމުގައި ކަމަށް ރިޗާޑް ކިޔައިދިނެވެ. އަދި އެ ސަރަހައްދު ބަލާ، ހުރިހާ ކަމެއް ރޭވިން ކަމަށާއި، އޭރު އޭނާ އެގޮތަށް ކަންކުރީ ފުލުހުން އޭނާ ހިފެހެއްޓިއަސް ވަރިހަމަ ކަމަށް ނިންމުމަށްފަހު ކަމަށް ރިޗާޑް ކިޔައިދިނެވެ.\nރިޗާޑްގެ މި ރޭވުންތަކަށް ނިމުމެއް އައީ އޭނާގެ އަނބިމީހާއަށް އޭނާގެ ރެވުންތައް ފަޅާއަރާ، އޭނާގެ އަންހެނުން އޭނާ ފުލުހުންނަށް ރިޕޯޓު ކުރި ހިސާބުންނެވެ. އެއާއެކު އޭނާގެ ރޭވުންނަށް އެމެރިކާގެ އެފްބީއައި އިން ތަހުގީގު ކުރި ކަމަށާއި، ނަމަވެސް އެ މައްސަލައިގައި އޭނާއަށް ދައުވާ ނުކުރާ ކަމަށް ރިޗާޑް ކިޔައިދިނެވެ.\nއޭނާގެ މި ވިސްނުން އެކީ ބަދަލުވެގެން ދިޔައީ، އޭރު ގްރޭޑް ދޭއްގައި ކިޔަވަމުން އައި އޭނާގެ ދަރިފުޅުގެ ސަބަބުން ކަމަށް ރިޗާޑް ކިޔައިދިނެވެ. އެގޮތުން އެއްދުވަހު ސްކޫލުން އައިސް އޭނާގެ ދަރިފުޅުވަނީ އޭނާ ކްލާސް ކުއްޖެއްގެ މަންމަ ބުރުގާ އަޅާފައި ހުންނާތީ އެކަމާ ވާހަކަ ދައްކާފައި ކަމަށާއި، ދަރިފުޅު އެގޮތަށް ވާހަކަ ދައްކަން ފެށުމުން، އައި ރުޅީގައި ވަރަށް ހަޑިކޮށް ވާހަކަދައްކާ،"ރުޅިގަނޑު ބޭލުން" ކަމަށް ރިޗާޑް ކިޔައިދިނެވެ.\nއެގޮތުން އެފަދަ ބައެއްގެ ކައިރީ ދަރިފުޅު އުޅެން ބޭނުން ނުވާ ކަމަށް ބުނިން ކަމަށާއި، ނަމަވެސް އެކަމާ ދަރިފުޅު ދެރަވެ، އެފަދަ ގޮތަކަށް އޭނާ ވާހަކަ ދެއްކި ސަބަބު ދަރިފުޅަށް ނުވިސްނުމުން، މި ކަމާ ގުޅިގެން ރަނގަޅަށް ވިސްނަން އޭނާއަށް މަޖުބޫރުވި ކަމަށް ރިޗާޑް ކިޔައިދިނެވެ.\nދަރިފުޅު އޭނާއާއި މެދު ދެކޭނެ ގޮތަކާއި މެދު ވިސްނުމަށްފަހު، އިސްލާމް ދީނާއި ގުޅިގެން ރަނގަޅަށް މައުލޫމާތު އެނގިގެން ނޫނީ އޭނާގެ ހިތުގައި އުފެދިފައިވާ ނަފުރަތާމެދު އެއްވެސް ކަމެއް ނުކުރެވޭނެ ކަމަށް ވިސްނި، ދީން އުނގެނުމަށް ނިންމީ އެހިސާބުން ކަމަށް ރިޗާޑް ކިޔައިދިނެވެ.\nއެގޮތުން އޭނާ ދިރިއުޅޭ ސަރަހައްދުގެ މިސްކިތަށް ދިޔައީ އިސްލާމް ދީން އުނގެނުމުގެ ނިޔަތުގައި ކަމަށް ރިޗާޑް ކިޔައިދިނެވެ. އަދި މިސްކިތުން އޭނާއަށް ހަތިމްގެ އިނގިރޭސި ތަރުޖަމާއެއް ދިނުމުން އިތުރު ސުވާލު އުފެދި، ދީނުގައި އެކި ކަންކަމާއި ގުޅިގެން އަމަލު ކުރާ ގޮތް ދަސް ކުރެވެން ފެށުނު ކަމަށް ރިޗާޑް ކިޔައިދިނެވެ.\nއޭގެ ފަހުން މިސްކިތުގައި އޭނާ އަށް ހޭދަކުރެވޭ ވަގުތުތައް އިތުރުވި ކަމަށް ރިޗާޑް ކިޔައިދިނެވެ. އަދި އޭނާގެ ނަފްރަތަކީ ބޭކާރު އެއްޗެއްކަން އެނގި، ދީނަށް ލޯބި ޖެހި، އިސްލާމްކަން ގަބޫލު ކުރަން ނިންމީ ކަމަށް ރިޗާޑް ކިޔައިދިނެވެ.\nމިހާރު ރިޗާޑް އިސްލާމްދީން ގަބޫލު ކުރި ފަހުން މިއަހަރަށް 12 އަހަރު ވާއިރު، އޭނާ އަންނަނީ އެމެރިކާގެ އެކި ހިސާބުތަކަށް ދަތުރުކޮށް، އިސްލާމް ދީނާއި ގުޅިގެން މީހުންގެ ހިތުގައި އުފެދިފައިވާ ނުރަނގަޅު ހިޔާލުތަކާއި ވިސްނުންތަކާ ދެކޮޅަށް މަސައްކަތް ކުރަމުންނެވެ.


SunOnline: Athletico athun balive Barcelona ge season goahah\nއެތުލެޓިކޯ އަތުން ބަލިވެ ބާސެލޯނާގެ ސީޒަން ގޯހަށް\nޢަބްދުﷲ އައިމަން 22 Nov 2020, 12:17\nއެތުލެޓިކޯ މެޑްރިޑާއި ބާސެލޯނާ ބައްދަލު ކުރި މެޗުގެ ތެރެއިން: އެ މެޗު އެތުލެޓިކޯއިން ކާމިޔާބު ކުރީ 0-1 ގެ ނަތީޖާއަކުން --- ފޮޓޯ//ލައިވްސްކޯ\nސްޕެނިޝް ލީގުގައި ރޭ އެތުލެޓިކޯ މެޑްރިޑް އަތުން ބަލިވެ ބާސެލޯނާ 1991 އާ ހަމައިން ނުވެއްޓޭހާ ދަށަށް ވެއްޓި އުނދަގޫތަކާ ކުރިމަތިލާން ޖެހިއްޖެ އެވެ.\nއެތުލެޓިކޯ މެޑްރިޑްގެ ވަންޑާ މެޓްރޯޕޮލިޓާނޯ ސްޓޭޑިއަމުގައި ކުޅުނު އެ މެޗުން ބާސެލޯނާގެ މައްޗަށް ހޯމް ޓީމު ކުރި ހޯދީ 0-1 ގެ ނަތީޖާއަކުންނެވެ. މި މޮޅާ އެކު އެތުލެޓިކޯ ވަނީ ކުޅުނު އަށް މެޗުން 20 ޕޮއިންޓް ހޯދައި ތާވަލުގެ ދެވަނައަށް ޖެހިލައިފަ އެވެ. މިވަގުތު ތާވަލުގެ އެއްވަނައިގައި އޮތް ރެއާލް ސޮސިއެޑޭޑްއަށް ވެސް 20 ޕޮއިންޓް ލިބިފައިވާ އިރު، އެ ޓީމު ކުރީގައި އޮތީ ފައިދާ ގޯލުންނެވެ.\nވޭތުވެ ދިޔަ 10 އަހަރުގައި ސްޕެނިޝް ލީގުގައި ޑޮމިނޭޓް ކުރި ބާސެލޯނާ ރޭގެ މެޗުން ބަލިވުމާއެކު ވަނީ ތާވަލުގެ 10 ވަނައަށް ވެއްޓިފަ އެވެ. މިޙާތަނަށް ލީގުގައި ބާސެލޯނާއިން އަށް މެޗު ކުޅެފައިވާއިރު އެ ޓީމަށް ލިބިފައިވަނީ އެންމެ 11 ޕޮއިންޓެވެ. މިއީ 1991 ވަނަ އަހަރަށް ފަހު ބާސެލޯނާ އެންމެ ދަށްކޮށް ސީޒަން ފެށި ފަހަރެވެ.\nއިންޓަނޭޝަނަލް ބްރޭކަށްފަހު އެނބުރި އައިސް ކުޅުނު މެޗު ފަށައިގެން ބާސެލޯނާއިން ޑޮމިނޭޓް ކުރަމުންދަނިކޮށް، އެތުލެޓިކޯއިން ވަނީ ބާސެލޯނާގެ ގޭމް ދަސްކޮށް، އެ ޓީމުގެ ކުޅުން ހަލާކުކޮށްލައިފަ އެވެ. އޭގެ ނަތީޖާއަކަށްވީ އެތުލެޓިކޯއިން އުފެއްދި ހަމަލާތައް އިންތިހާއަށް އިތުރުވުމެވެ. އެގޮތުން ލިބުނު ކައުންޓާ އެޓޭކެއްގައި އެތުލެޓިކޯއިން ވަނީ ފުރަތަމަ ހާފުގެ އިތުރު ވަގުތު ލީޑު ނަގައިފަ އެވެ. އެ ގޯލު ކާމިޔާބުކުރީ ބެލްޖިއަމްގެ ޔަމިކް ކަރަސްކޯ އެވެ. މި ލަނޑު ކަރަސްކޯ ކާމިޔާބުކުރީ ބާސެލޯނާ ހާފުގެ މެދަކާ ހިސާބުން ލިބުނު ބޯޅައެއް ގޯލުގެ ތެރެއަށް ފޮނުވާލައިގެންނެވެ.\nރޭގެ މެޗުގައި ބާސެލޯނާގެ ފަރާތުން ފެނުނީ ދަށް ކުޅުމެކެވެ. ވޯލްޑް ކަޕް ކޮލިފައިންގެ މެޗުތަކެއް ކުޅުމަށް ގައުމީ ޓީމާއެކު ދިޔަ އާޖެންޓީނާގެ ތަރި ލިއޮނަލް މެސީ ދިގު ދަތުރަކަށްފަހު ބުރާސްފަތި ދުވަހު އެނބުރި އައިސް ރޭގެ މެޗުގައި ކުޅުނު ނަމަވެސް އޭނާގެ ފަރާތުން ރޭ ފެނުނީ ހިމޭން ކަމެވެ.\nބާސެލޯނާއިން އެ މެޗުގައި ޕޮއިންޓް ގެއްލުވާލި އިރު، އެ ޓީމާ އެންމެ ވާދަވެރި ރެއާލް މެޑްރިޑް ވެސް ވިޔަރެއާލް އަތް ދަށުވެ، ޕޮއިންޓް ގެއްލުވާލައިފަ އެވެ. އެ މެޗުގައި ރެޢާލް މެޑްރިޑުން މެޗުގެ ވަރަށް ކުރީކޮޅު ލަނޑެއް ޖަހައިފައި ވަނިކޮށް މެޗު ނިމެން ގާތްގަނޑަކަށް 15 ވަރަކަށް މިނެޓަށް ވެފައި އޮއްވައި ލިބުނު ޕެނަލްޓީ އަކުން ވިޔަރެއާލް ގޯލު ޖެހުމާއެކު މެޗު ނިމުނީ 1-1 އިން އެއްވަރުވެގެންނެވެ. ރެއާލް މެޑްރިޑް މިވަގުތު އޮތީ 17 ޕޮއިންޓާއެކު ޓޭބަލްގެ ހަތަރު ވަނައިގަ އެވެ.\nރޭގެ ޕޮއިންޓާ އެކު ރެއާލް އޮތީ ނުވަ މެޗުން 17 ޕޮއިންޓާ އެކު ލީގުގެ ހަތަރު ވަނައިގަ އެވެ.


Moosumah Badhaleh Naadhey - Anehkaa Ves Samaalu Nerefi - Vaguthu\nމޫސުމަށް ބަދަލެއް ނާދޭ - އަނެއްކާވެސް ސަމާލު ނެރެފި\nރާއްޖެއަށް މިހާރު ކުރަމުންދާ ވިއްސާރައިގައި ބައެއް ހިސާބުތަކަށް ވަރަށް ބޮޑަށް މޫސުން ގޯސްވެ ސަމާލު ނެރެފިއެވެ.\nމޫސުމާއި ބެހޭ ޤައުމީ އިދާރާ، މޯލްޑިވްސް މީޓިއޮލޮޖިކަލް ސެންޓަރ (މެޓް) އިން ސަމާލު ނެރެފައި ވަނީ ނ. އަތޮޅާއި ވ. އަތޮޅާއި ދެމެދުގެ ސަރަޙައްދަށެވެ. މި ސަރަޙައްދަށް މިއަދު މެންދުރު ފަހު 1:30 އިން އިރުއޮއްސި 6:30 އާއި ހަމައަށް ނެރެފައި ވަނީ ހުދު ސަމާލެވެ.\nމޫސުން ގޯސްވުމުގެ ސަބަބުން މި ސަރަޙައްދަށް މިއަދު ހެނދުނުން ފަށައިގެން އޮތީ ރީނދޫ ސަމާލު ނެރެފައެވެ. މީގެ އިތުރުން ރާއްޖޭގެ ދެކުނާއި އުތުރުގެ ސަރަޙައްދަށް އެ އިދާރާއިން ވަނީ މިއަދު ހެނދުނު 9:15 އިން ފަށައިގެން މެންދުރުފަހު 3:15 އާއި ހަމައަށް ހުދު ސަމާލު ނެރެފައެވެ.\nރާއްޖޭގެ ހުރިހައި ހިސާބަކަށްވެސް މި ދުވަސްކޮޅު ވަރަށް ބޮޑަށް މޫސުން ގޯސްވެފައިވާއިރު، ބައެއް ރަށްތަކަށް ބޯކޮށް ވާރޭވެހުމުގެ ސަބަބުން ފެންބޮޑުވުމުގެ ހާދިސާތައް ދަނީ ހިނގަމުންނެވެ.\n50 މޭލަށް ވައިގަދަވާނެ ކަމަށް ލަފާކޮށް މުޅި ރާއްޖެއަށް ހުދު ސަމާލު ނެރެފި\nނޮވެމްބަރު 30, 2019 13:52\nމުޅި ރާއްޖެއަށް ރީނދޫ ސަމާލު އޮންނަތާ އަހަރަކަށްވުރެ ގިނަވީ.\nނޮވެމްބަރު 30, 2019 15:47\nނުބައިވެރިންގެ އަތްމައްޗަށް ޤައުމު ދިޔައީމަ ފެންނަމުން މިދަނީވެސް ނުބައިކަން. ވެރިކަމަށް އެރިއްސުރެ އެކިއެކި ހިތާމަވެރި ޙާދިޘާތައް. މީއަޅެ ފަހެ ދޮގެއްތަ\nޑިސެމްބަރު 1, 2019 00:18\nވާރޭ ވެހުން އެއީ ރަހުމަތެއް ދެއްވާ ރިޒްގެއް...މާތްﷲ އަށް ހަމްދުކޮށްބަ ކޮންމެ ކަމެއް ސިޔާސީ ނުކޮށް..އިރުވައި މޫސުމުގަ ވާރޭ ނުވެހި ދިގުލާނެ ކަންވެސް ވިސްނާ ދެމޫސުން ބެދޭތަނުގާ ވެހޭތާ ފެންނަގާށޭ....އެކަލާންގެ ދެއްވާ ރިޒްގެބޭނުން ހެޔޮގޮތުގައި ހިފާށެ..ވާރޭ ވެހުނަސް ކަމަކު ނުދޭ ނުވެހުނަސް ކަމަކު ނުދޭ..ކަލޭމެނަށް ނެއްދޯ ރަގަޅު އެއްގޮތްވެސް.


Opinion: Shakuvaa, goasthah, ulhen dhaskurun | Mihaaru\nމާލޭގެ ބާޒާރުމަތި: މި ސަރަހައްދުގައި އުޅޭ މީހުންގެ ތެރޭގައި ކޮރޯނާވައިރަސް ފެތުރޭލެއް ގިނަ\n30 އެޕްރީލް 2020 - 13:44 11 comments\nކޮރޯނާވައިރަސް، ޗައިނާގެ ސަރަހައްދީ ރޮނގު ހުރަސްކޮށް އެކި ގައުމުތަކަށް ފެތުރެން ފެށުމާ އެކު އެ ނުރައްކާ ރާއްޖެއަށް ވެސް އޮތްކަން އެންމެންނަށް ވެސް އެނގެ އެވެ. ސަރުކާރުން، ފަރުދާގެ ފުރަގަހުގައި ކުރި އިދާރީ ރޭވުންތަކާ ބެހޭ ބައެއް މައުލޫމާތާއި އާންމުންނަށް ހާމަކޮށްގެން އަޅަން ފެށި ފިޔަވަޅުތައް، މީޑިއާތަކުން ފެނެ އެވެ. އަދި އެ ވައިރަސް ދުނިޔެ ހިސޯރުކުރި ގޮތަށް، ރާއްޖެ ވެސް މިހާރު މި އޮތީ އޭގެ ދަށުގަ އެވެ.\nރޭ އިވުނީ ކޮރޯނާވައިރަސް އިން މިހާތަނަށް ދުނިޔެ ދައްކަމުން އަންނަ އެންމެ ފަހު ނަތީޖާ އެވެ: އެ ވައިރަސް އިން ޖެހޭ ބަލި، ކޮވިޑް-19 ގައި، ރާއްޖެއިން ފުރަތަމަ ފަހަރަށް މީހަކު މަރުވުމެވެ. އޭނާގެ ފުރާނައަށް މާތް ﷲ ރަހުމަތް ލައްވައި، އާއިލާއަށް ކެތްތެރިކަން މިންވަރު ކުރައްވާށި އެވެ!\nމިއީ އެއްގޮތަކަށް ވެސް، ކަމާ ބެހޭ ފަރާތްތަކުން އިންޒާރު ދީފައިނުވާ ހާލަތެއް ނޫނެވެ. މި ވަގުތު އަންނާނެކަން، ޓެކްނިކަލް އެޑްވައިޒަރީ ގްރޫޕް (ޓެގް) ޓީމުންނާއި އެޗްޕީއޭގެ އިސް އޮފިޝަލުން، ގާތްގަނޑަކަށް ކޮންމެ ދުވަހަކުހެން ހަނދާން ކޮށްދެމުން، އަދި ގޭގައި ތިބެން ދޭ އިންޒާރެއްގެ ގޮތުގައި ވެސް ތަކުރާރުކުރި އެވެ.\nހުރިހާ ގައުމެއްގެ ހިސާބުތައް އެ ހުރީ ފެންނާށެވެ. ކޮރޯނާވައިރަސް އަރާ މީހުންގެ ތެރެއިން ގާތްގަނޑަކަށް 20 ޕަސެންޓް، ހޮސްޕިޓަލްގައި އެޑްމިޓްކުރަން ޖެހެ އެވެ. މި ބަލީގެ ފުރަތަމަކޮޅު ސައިންސްވެރިން ހެދި ދިރާސާއެއް، މަޝްހޫރު ސައިންސް ޖާނަލް، ދަ ލެންސެޓްގައި ޝާއިއުކުރި އެވެ. އެއީ ވައިރަސް ހުރި މީހުންގެ ނިސްބަތް މިލިއަނުން ގުނާލުމުގެ މާ ކުރި އެވެ. އެކަމަކު އެ ދިރާސާގައި ބުނެފައި ވަނީ، ބަލީގައި މަރުވާ މީހުންގެ ނިސްބަތް އުޅޭނީ 4.4 ޕަސެންޓާއި 11 ޕަސެންޓާ ދެމެދުގައި ކަމަށެވެ. އެކަމަކު އެ މިންވަރު ފަހުން 3.4 އަށް ދަށްކުރި އެވެ.\nރައްކާތެރިކަމުގެ ގޮތުން އެޅި ފިޔަވަޅުތަކުގެ ސަބަބުން ބައެއް ގައުމުތަކުގައި އެ ނިސްބަތް އެއަށް ވުރެ ވެސް ކުޑަ އެވެ. އަދި މިހާރު އެމެރިކާ އާއި އިނގިރޭސި ވިލާތް ފަދަ ގައުމުތަކުގައި، ކޮވިޑް-19 ގައި މަރުވި މީހުން ގުނާ ގޮތަށް ވެސް ވަނީ ބަދަލު ގެނެސްފަ އެވެ. މިސާލަކަށް އުމުރުން ދުވަސްވީ މީހުން ބަލާ މަރުކަޒުތަކުގައި، މި ދުވަސްވަރު މަރުވާ މީހުން، ކޮވިޑް-19 ގައި ފުރަތަމަކޮޅު ނުހިމަނަ އެވެ. އެކަމަކު ފްރާންސްގައި އައީ ފުރަތަމަ ދުވަހުން ފެށިގެން ވެސް ހިމަނަމުންނެވެ.\nއެގޮތަށް ނުހިމެނީ ވެސް، އޭރު އެ އެންމެންގެ ޓެސްޓް ނުހެދޭތީ އެވެ. އެކަމަކު އުމުރުން ދުވަސްވީ މީހުންނަށް ވައިރަސްގެ ނުރައްކާ ބޮޑުކަމާއި ކުރިއަށް ވުރެ މާ ގިނަ އަދަދަކަށް އެ މަރުކަޒުތަކުން މީހުން މަރުވަން ފެށުމުން، ކޮވިޑް-19 ގެ މަރު ހިސާބު ތެރެއަށް އެ އަދަދުތައް ވެސް އެއްކުރީ އެވެ.\nކޮރޯނާވައިރަސް އަކީ އަދިވެސް ގޮތް ނޭނގޭ އެއްޗެކެވެ. އޭގެ ފުރިހަމަ މައުލޫމާތު ސައިންސްވެރިންނަށް އަދި ނުލިބެ އެވެ. އެހެންކަމުން ވައިރަސް ހުރިކަން ނޭނގޭ މީހުން ވެސް ގިނަވާނެތީ، މަރުގެ އަސްލު ރޭޓް އަންދާޒާ ކުރުމުގައި ތަފާތުތަކެއް ހުންނާނެ އެވެ. މިސާލަކަށް އެމެރިކާގެ ރަސްމީ ފަރާތްތަކުން މިހާރު ލަފާކުރަނީ، ކުރިން ހީކުރި ވަރަށް ވުރެ ކުރިން އެ ގައުމުގެ އެކި ހިސާބުތަކުގައި ވައިރަސް ފެތުރެން ފެށި ކަމާއި މީހުން ވެސް މަރުވެފައިވާ ކަމެވެ. އެގޮތަށް ލަފާކޮށް، ބައެއް ސައިންސްވެރިން ބުނަނީ، މިހާރު ވެސް ހީކުރި ވަރަށް ވުރެ ގިނަ ބައެއްގެ ހަށިގަނޑަށް ވައިރަސް ވަދެފައިވާނެ ކަމެވެ. އެކަމަކު އެ އެންމެންގެ ޓެސްޓްކުރެވިފައި ނުވާތީ، ރަސްމީ ހިސާބުތަކުގެ ތެރެއަށް ވެއްދޭނެ ގޮތެއް ނެތެވެ.\nއެމެރިކާގެ އެ ލަފާކުރުން ހަގީގަތަކަށް ވެއްޖެ ނަމަ، މިހާތަނަށް ކޮވިޑް-19 ގައި މީހުން މަރުވި ނިސްބަތް، މިހާރަށް ވުރެ ވެސް ދަށަށް ހިނގައިދާނެ އެވެ.\nރާއްޖޭގައި ކޮމިޔުނިޓީ ސްޕްރެޑް އޮތްކަން މި މަހު 15 ގައި ކަށަވަރުވުމާއި، މާލެ ސަރަހައްދު ކުއްލިއަކަށް ލޮކްޑައުންކޮށް، އިސް އޮފިޝަލުން ވިދާޅުވި އެއް ވާހަކަ އަކީ "މި އޮތީ އަޅުގަނޑުމެން ކުރިއްސުރެ ބުނަމުން އައި ވަގުތު އައިސްފައި" ކަމެވެ. އަދި "މިއަށް ވުރެ ވެސް ހިތާމަވެރި ކަންކަން ހިނގާނެ" ކަމުގެ އިންޒާރު ވެސް ދެއްވި އެވެ: އެއީ ބައެއް މީހުން މަރުވުމެވެ.\nރޭ ދަންވަރު ހެލްތު މިނިސްޓަރު އަބްދުﷲ އަމީނާއި ޓެގްގެ ލީޑަރު، ޑރ. އަލީ ލަތީފާއި، ކޮވިޑް-19ގައި އެންމެ ސީރިއަސް ހާލަތަކަށް ވެއްޓޭ ބަލިމީހުންނަށް ފަރުވާ ދިނުމުގައި އިސްކޮށް އުޅުއްވާ އެއް ޑރ. މޫސާ ހުސެއިން، ބޭއްވި ނޫސްވެރިންގެ ބައްދަލުވުމުގައި، އެ ހިތާމަވެރި ޚަބަރު ދެއްވި އެވެ. އަދި އާންމުންގެ ތެރޭގައި ދެކެވެމުން އަންނަ، "ފަރުވާ ދިނުން ލަސްވުން،" "އެކަށީގެންވާ ވަރަށް ތައްޔާރުވެފައި ނެތުން"، "ބައެއް ކަންކަން ފެއިލްވުން"، ފަދަ އެތައް ތުހުމަތެއްގެ ސުވާލުތަކާ އެ ބޭފުޅުން ކުރިމަތިލެއްވި އެވެ.\nއާންމުންނަށް ތަކެތި ފޯރުކޮށްދިނުމުގައި ސިފައިން ހަރަކާތްތެރިވަނީ: ކޮވިޑް-19 އާ ދެކޮޅަށް އެތައް ބަޔަކު ފްރޮންޓްލައިންގައި އަންނަނީ މަސައްކަތްކުރަމުން\nމިއީ އާދައިގެ ހާލަތެއް ނޫނެވެ. އަދި މިއީ ކަމާ ބެހޭ ފަރާތްތަކަށް ވެސް ފަސޭހަ ވަގުތެއް ނޫނެވެ. ކޮންމެ ދުވަހަކު އޮންނަ ޕްރެސް ކޮންފަރެންސްތަކުގައި ނޫސްވެރިން ކުރާ ސުވާލުތަކުން އެނގެނީ އާންމުންގެ އެކި ކަންބޮޑުވުންތަކެވެ. ކޮވިޑް-19 އަށް ދިވެހި ބޭހުގެ ފަރުވާއަށް ފުރުސަތު ނުދެނީ ކީއްވެތޯ ކުރާ ސުވާލުން ފެށިގެން ރިސޯޓްތަކުގައި ކަރަންޓީން ކޮށްފައި ތިބި މީހުންގެ ރޯދަ ވީއްލަން ލިބުނު ކާނާ އާއި ކުރީގެ ޕޮލިސް ކޮމިޝަނަރު އަދި މިހާރު ތިމަރަފުށީ ދާއިރާގެ މެމްބަރު އަބްދުﷲ ރިޔާޒަށް، ތިމަރަފުށިން މާލެ ވަޑައިގަތުމަށް ދިން ހުއްދައާ ގުޅޭ އެކި ޝަކުވާތަކެވެ.\nމި ހުރިހާ ސުވާލުތަކަށް، ނޫސްވެރިން އެންމެ ބޭނުން ޖަވާބުތައް ނުލިބުނަސް، އަދި ބައެއް ސުވާލުތައް އޮތްތާ ބާއްވައި، އެހެން ދިމަދިމާއިން ވަށައި ބެއްދުމުގެ އުކުޅު، ކަމާ ބެހޭ ބައެއް ބޭފުޅުން ގެންގުޅުއްވިޔަސް، ކޮވިޑް-19 އާ ގުޅޭ މައުލޫމާތު، ރަސްމީ އިދާރާތަކުން، އެންމެ ގިނައިން ދޭ ގައުމުތަކުގެ ތެރޭގައި ރާއްޖެ ހިމެނޭނެ އެވެ. އެކަމަކު ނޫސްވެރިން މެދުވެރިކޮށް އާންމުންނާ ހަމައަށް ފޯރުކޮށްދޭ މި ހުރިހާ މައުލޫމާތުތަކުން ވެސް ގިނަ މީހުންނަށް ގަބޫލުނުކުރެވޭ އެއް ކަމެއް އަދިވެސް އެބަ އޮތެވެ: ހެދިދާނެ ގޯސްތަކެވެ.\nމި ކަހަލަ ދަނޑިވަޅުތަކުގައި އެންމެ ގިނަ އަދި އެންމެ ބޮޑެތި ގޯސްތައް ހެދުން ކައިރީ ވެސް، ފްރޮންޓް ލައިންގައި މަސައްކަތްކުރާ ފަރާތްތަކަށެވެ. އެމީހުންގެ ބިޒީ ޝެޑިއުލާއި ކުއްލިއަކަށް ދިމާވެދާ ކަމަކުން، އޭގައި އަޅަން ޖެހޭ އެންމެ ރަނގަޅު ފިޔަވަޅު އެޅޭނެ ގޮތެއް، އެހެން ހުރަސްތަކެއް ހުރެގެން ނަމަވެސް، ނޭޅިދިއުމާއި، ލަފާކުރުން ދިމާނުވުމާއި ފަސޭހަކޮށްލެވުމާއި އިންސާނުންނަށް ވީތީ މިވެނި ކަމެއް، އެވެނި ކަމެއް ގޯސްވުން، މި ހުންނަނީ ގަބޫލުކުރިޔަސް ނުކުރިޔަސް ފެންނާނެ މަންޒަރުތަކެވެ.\nގޯސް ހެދުން އޮތީ، މި ހަނގުރާމައިގައި އަމަލީ ގޮތުން އުޅޭ ހިތްވަރުގަދަ ފަހުލަވާނުންނަށް އެކަންޏެއް ނޫނެވެ. އަހަރެމެން ހަމަ ކޮންމެ މީހަކަށް ވެސް މެ އެވެ. އެ ގޯސްތައް ފުރަތަމަ ދުވަހުން ފެށިގެން މި ދަނީ ހަދަމުންނެވެ. ކޮރޯނާވައިރަސް އަކީ "އެއްވެސް ބިރެއް ނޫނޭ، "ޓޫރިސްޓުން އައިސް ގޮސް އުޅެން ދޫކޮށްލަންވިއްޔޭ،"، "އަހަރެމެން ދާނީ ކޮފީއަށޭ"، "މިހެން ގޭގައި ތިބެވޭނެހޭ"، މި ހުންނަނީ، ބައެއް މީހުންގެ ވިސްނުމެވެ. މިއީ އަމިއްލަ ފަރުދުންގެ ގޯސްތަކެވެ.\nޑރ. އަލީ ލަތީފު: އެންމެ ހިތާމަވެރި ވަގުތު މި އޮތީ އައިސް\nބާޒާރުމަތީ ފިހާރައެއްގެ ސޭޓަކު، ކޮރޯނާވައިރަސް އަށް ޕޮޒިޓިވްވި ކަން އެނގި ހުރެމެ، އޭނާ އެކަހެރިކުރަން ދިއުމުގެ ކުރިން، ގޮސް ހުރި ކަމަށް ވަނީ ފިހާރައިގަ އެވެ. މާލެ ލޮކްޑައުންކުރި ކަން އެނގި ތިބެމެ، އަވަހަށް "އަމާޒު" ބޯޓު ފުރައިގެން ދިޔައީ ކައްޕީގެ ހަށިގަނޑު ތެރެއަށް ވައިރަސް ވަދެ އޮއްވަ އެވެ. ލޮކްޑައުންކުރީ އެފަދަ މީހަކު އެހެން ތަނަކަށް ގޮސް، ވައިރަސް ފަތުރާނެ އެއްވެސް ފުރުސަތެއް ނުދޭށެވެ. އެ ބޯޓުން ދަތުރުކުރި ބ. ކެންދޫ މީހަކު އެ ރަށަށް އަރައިގެން ހަމަ އާދައިގެ ގޮތަކަށް އުޅުނީ، އެހެން ރަށަކުން އައި ކަމަށް ބުނެ، އޮޅުވާލައިގެންނެވެ.\nވައިރަސް ފެތުރެންވީ އެވެ. މި ހުންނަނީ އާދޭސްކޮށްގެން ވެސް ނުހުއްޓުވުނު، އަމިއްލަ ފަރުދުންގެ ގޯސްތަކެވެ.\nޑރ. އަލީ ލަތީފާއި އެހެން ތަޖުރިބާކާރުން ދެއްވި އިންޒާރަކީ، "މި ބައްޔާ އެކު އުޅުން ނޫން ގޮތެއް އަޅުގަނޑުމެންނަށް ވެސް ނެތް" ކަމެވެ. ކޮމިޔުނިޓީ ސްޕްރެޑަކަށް ހަމަ ދިއުމާ އެކު، ދެން އޮންނާނީ، މަރާ ވެސް ކުރިމަތިވުމެވެ. ޔަގީން ބޭހެއް އުފެއްދެން ދެން، ވެކްސިނެއް ތައްޔާރުވަންދެން، މި ވައިރަސް މުޅިން ނައްތާލުނެވި، އަހަރެމެންގެ ވަށައިގެން އުޅޭނެ ކަމެވެ. އެކަމަކު އަހަރެމެން އަމިއްލަ ނަފުސަށް މަކަރު ނުހަދައި، ރައްކާތެރިކަމުގެ ފިޔަވަޅު އަޅައިގެން އަދިވެސް މިކަން ކޮންޓްރޯލް ކުރެވެން އެބަ އޮތެވެ. އުފާވެރި ހަބަރަކީ އެވެ.\nފުރަތަމަ މަރާ އެކު، ހިތާމަ އާއި އާ ބިރަކާއި ޝަކުވާތައް މި އޮތީ އައިސްފަ އެވެ. މިއީ މި ބަލިމަޑުކަމުގެ އެންމެ ހިތްދަތި ނަތީޖާ އެވެ. އެކަމަކު މިއީ މިހާތަނަށް އެތައް ބަޔަކު އެކުވެގެން ކުރި ބުރަ މަސައްކަތުގެ ނާކާމިޔާބީއެއް ކަމަށް ބެލެވޭކަށް ނެތެވެ. މިސްކިތްތަކުގައި ޖަމާއަތުގައި ނަމާދުކުރުން ހުއްޓާލުމާއި، ސްކޫލްތަކާއި ސަރުކާރުގެ އޮފީސްތައް ބަންދުކުރުމާއި ހޮޓާ/ރެސްޓޯރެންޓް/ކެފޭތަކަށް މީހުން އެއްވެ، ވަގުތު ހޭދަކުރުން މަނާކޮށްގެން އެ ދިޔަ ދުވަސްތަކުން، ނޭނގުމުގެ ތެރޭގައި ކޮރޯނާވައިރަސް ގޮސް އެތައް ހާސް ބައެއްގެ ހަށިގަނޑަށް ވަނުމުގެ ފުރުސަތު ހުއްޓުވާދިނެވެ. އެ ހުރިހާ ފިޔަވަޅާ އެކު ވެސް، އެ ވައިރަސް އަހަރެމެންގެ ތެރެއަށް ފާވީ، ސޯޝަލް މީޑިއާގައި ތުހުމަތުކުރާ ގޮތަށް، "ބޮޑުންގެ ގާތް ބަޔަކު ކަރަންޓީން ނުކޮށް ދޫކޮށްލުމުން" ކަމެއް، ހަށިގަނޑުގައި ވައިރަސް ހުއްޓަސް ބަލިނުވެ އަދި އެކަން ނޭނގި، އެހެން މީހުންގެ ތެރެއަށް ފަތުރަން މެދުވެރިވި މަސްދަރަކުން ކަމެއް، ނޭނގެ އެވެ.\nއެ ވާހަކަތަކުން ދުވަސް ފުރާލުމުގެ ބޭނުމެއް މިހާރަކު ނެތެވެ. މިހާރު މި އޮތީ "އުޅެން ދަސްކުރަން ޖެހިފަ" އެވެ. އެއީ ޕޮޒިޓިވްވާ މީހުން ގިނަވެ، އަމިއްލަ ގޭގައި ކަރަންޓީން ކުރުމުން، ރައްކާތެރިކަމާ އެކު އުޅެން ދަސްކުރުމެވެ. ހޮސްޕިޓަލްތައް ފުރޭ ހާލަތަކަށް ހިނގައްޖެ ނަމަ، ކޮވިޑް-19 ޖެހުނަސް، ނުރައްކާ ނުވާ ނަމަ، ގޭގައި، ވީވަރަކުން އެކަހެރިވެގެން އުޅެން ދަސްކުރުމެވެ. އުމުރުން ދުވަސްވީ މައިންބަފައިންނާއި ތިމާގެ މީހުންގެ ހިމާޔަތަށް ވިސްނައި، ވައިރަސް އަށް ފުރުސަތު ނުދެވޭނެ ގޮތަށް އުޅެން ދަސްކުރުމެވެ.\nނިއު ޔޯކް ސްޓޭޓްގެ ގަވަރުނަރު އެންޑްރޫ ކޫމޯ ވިދާޅުވީ ރަނގަޅު ވާހަކައެކެވެ: "މި ވައިރަސް އުޅެނީ އަހަރެމެންނަށް ވުރެ އެއް ފިޔަވަޅު ކުރީގަ" އެވެ. އެކަމަކު "އުއްމީދެއް ނުގެއްލެ" އެވެ. "އެއަށް ވުރެ ސުމާޓްވެގެން މި ހަނގުރާމަ ކާމިޔާބުކުރެވޭނެ" އެވެ.\nއިތުރު ލިޔުންތައް ސިއްހަތު ކޮލަމް ސިއްހީ ކުއްލި ނުރައްކަލުގެ ހާލަތު ލޮކްޑައުން ބަލިތައް ހެލްތު ޕްރޮޓެކްޝަން އެޖެންސީ